श्लोक २१-२४] 100 
अपने पुण्य से स्वर्गलोक को प्राप्त होकर देवताओं के भोगों को भोगते हैं।।२०।। 


ते तं भुवत्वा स्वर्गलोकं विशालं क्षीणे पुण्ये मर्त्यलोकं विशन्ति। 
एवं त्रयीधर्ममनुप्रपन्ना गतागतं कामकामा लभन्ते।।२१।। 


अनुवाद 
वे उस स्वर्गीय विषयसुख को भोग कर पुण्य क्षीण होने पर फिर इस 
मृत्युलोक में गिरते हैं। इस प्रकार वैदिक कर्मकाण्ड से उन्हें क्षणभंगुर मुख की ही 
प्राप्ति होती है-वे जन्म-मृत्यु रूप चक्र में पड़े रहते हैं।।२१।। 
अनन्याश्चिन्तयन्तो मां ये जनाः पर्युपासते । 
तेषां नित्याभियुक्तानां योगक्षेमं वहाम्यहम्‌ । ।२२ । । 


अनुवाद 
परन्तु जो मनुष्य अनन्य-मन से मेरै दिव्य रूप का चिन्तन करते हुए भक्तिभाव 
सहित मेरा भजन करते हैं, उनके योगक्षेम का मैं स्वयं वहन करता हूँ।।२२।। 


येऽप्यन्यदेवता भक्ता यजन्ते भ्रद्धयान्विता:। 
तेऽपि मामेव कौन्तेय यजन्त्यविधिपूर्वकम्‌ । ।२३।। 


अनुवाद 
है अर्जुन ! जो सकाम भक्त श्रद्धासहित अन्य देवताओं को यज्ञ द्वारा उपासते हैं, 
बे भी मेरी ही उपासना करते हैं; परन्तु उनकी वह आराधना अविधिपूर्वक है, अर्थात्‌ 
यथार्थ ज्ञान से युक्त नहीं है।।२३।। 


अहं हि सर्वयज्ञानां भोवसा च प्रभुरेव च। 
न तु मामभिजानन्ति तत्वेनातश्च्यवन्ति ते।।२४।। 


अनुबाद 

वास्तव में एकमात्र मैं ही सम्पूर्ण यज्ञों का भोक्ता और स्वामी (लक्ष्य) हैं। 

परन्तु वे मेरै इस यथार्थ दिव्य स्वरूप को तत्व से नहीं जानते, इसीलिए गिरते हैं, 
अर्थात्‌ पुनर्जन्म को प्राप्त होते हैं।।र४।। ' 


श्रीमद्भगवद्गीता यथारूप [अध्याय ९ 


यान्ति देखव्रता देवान्पितृन्यान्ति पितृव्रताः । 
भूतानि यान्ति भूतेज्या यान्ति मद्याजिनोऽपि माम्‌ । ।२५ । । 


अनुवाद 
देवताओं को पूजने वाले देवताओं को प्राप्त होते हैं, पितरों को पूजने वाले 
पितरों को प्राप्त होते हैं; भूतों को पूजने वाले भूतों को प्राप्त होते हैं, और मेरे भक्त 
मुझ को ही प्राप्त होते हैं।।२५।। 


पत्रे पुष्यं फल तोयं यो मे भक्त्या प्रयच्छति। 
तदहं भक्त्युपहतमश्नामि प्रयतात्मनः । ।२६। 


" अनुवाद 
भक्त प्रेमभवित के साथ पत्र, पुष्प, फल, जल आदि जो कुछ भी मेरे अर्पण 
करता है, उसे मैं प्रीतिसहित खाता हूँ।।२६।। 
तात्पर्य 


भगवान्‌ श्रीकृष्ण पूर्ववर्ती श्लोकों में स्थापित कर चुके हैं कि वे यज्ञं के 
एकमात्र भोक्ता, परमेश्वर और यथार्थ प्रयोजन हैं। इस श्लोक में उन्होंने बताया है कि 
कौन-कौन सा समर्पण उन्हें प्रिय है। यदि कोई अन्तःकरण की शुद्धि और जीवन के 
परम प्रयोजन--प्रेममयी भगवत्सेवा की प्राप्ति के लिए भक्तियोग में तत्पर होने का 
अभिलाषी हो, तो उसे यह जानना चाहिए कि श्रीभगवान्‌ उससे क्या चाहते हैं। श्रीकृष्ण 
का प्रेमी उनके लिये उन्हीं पदार्थों का अर्पण करेगा, जो उनके मन के अनुकूल हों; 
अवाञ्छित अथवा प्रतिकूल वस्तु का अर्पण वह कभी नहीं करेगा। अस्तु, मौस, 
मछली और अण्डे श्रीकृष्ण के मोग के योग्य नहीं हैं। यदि श्रीकृष्ण इन पदार्थों का 
अर्पण चाहते, तो बे ऐसा कह देते। इसके विपरीत, उन्होंने स्पष्ट किया है कि उनके 
लिए पत्र, पुष्प, फल, जल इत्यादि पदार्थों का ही अर्पण किया जाय। इस प्रकार के 
भोग के सम्बन्ध में उनका कहना है कि 'मैं उसे स्वीकार करूँगा।' अतः यह 
समझना चाहिए कि वे मौंस, मछली और अण्डे स्वीकार नहीं करते। शाक, अन्न, 
फल, दुग्ध और जल मनुष्य के योग्य आहार हैं। स्वयं भगवान्‌ श्रीकृष्ण ने इनका 
विधान किया है। इन सात्विक पदार्थों के अतिरिक्त हम जो -कुछ भी खायेंगे, वह 
श्रीकृष्ण को भोग नहीं लगाया जा सकता क्योंकि वे उसे स्वीकार नहीं करते। अतएव 
यदि हम मांस आदि निषिद्ध पदार्थों का अर्पण करेंगे तो यह प्रेममयी भक्ति के प्रतिकूल 
होगा। 


राजाविद्याराजगुहायीग 
[२३९ 

तीसरे अध्याय के तेरहर्वे श्लोक में श्रीकृष्ण ने वर्णन किया है कि एकमात्र यज्ञ 
से शेष बचा अन्न ही शुद्ध होता है। अतएव जो जीवन में अभ्युदय और 
मायाबन्धन से मुक्ति के अभिलाषी हैं उनके लिए केवल यही अन्न खाने योग्य है। जो 
अपने अन्न का अर्पण नहीं करते, उनको भगवान्‌ ने उसी श्लोक में पाप खाने वाला 
कहा है। भाव यह है कि उनके द्वारा खाए अन्न का एक-एक ग्रास उनके लिए 
मायाजाल में अधिक बन्धनकारी सिद्ध होता है। दूसरी ओर, स्वादु शाकाहारी व्यंजन 
बनाने और श्रीकृष्ण के चित्र अथवा अर्चा-विग्रह को अर्पित करके वन्दनापूर्वक तुच्छ 
भेंट को स्वीकार करने के लिए उनसे निवेदन करना जीवन की निरन्तर उन्नति, देह की 
शुद्धि और शुद्ध चिन्तन के योग्य सूक्ष्म बौद्धिक कोशिकाओं के गठन में सहायक है। 
सबसे अधिक महत्त्व इस बात का है कि भोग प्रेमपूर्वक लगाया जाय । श्रीकृष्ण सम्पूर्ण 
सृष्टि के एकमात्र स्वामी हैं; अतएव उन्हें भोजन की कोई आवश्यकता नहीं! फिर भी, 
जो उन्हें इस रीति से प्रसन्न करना चाहता है, उस मनुष्य के मैवेद्य-अर्पण को वे 
अंगीकार कर लेते हैं। वस्तुतः भगवान्‌ श्रीकृष्ण के प्रति प्रेम का भाव ही भोग को 
बनाने और अर्पण करने की क्रिया का सार है। 

विर्विशेषवादी दार्शनिक परमसत्य को हठपूर्वक इन्द्रियशून्य कहते हैं; इसलिए. 
उनके लिए भगवद्गीता का यह श्लोक बुद्विगम्य नहीं है। उनके लिये यह एक 
अलंकार-मात्र है अथवा यही सिद्ध करता है कि गीतागायक श्रीकृष्ण साधारण मनुष्य 
हैं। सत्य यह है कि भगवान्‌ श्रीकृष्ण दिव्य इन्द्रियों से युक्त हैं। शास्त्रों में तो यहाँ 
तक कहा गया है कि उनकी प्रत्येक इन्द्रिय अन्य सब इन्द्रियों का कार्य कर सकती है। 
श्रीकृष्ण को अद्वय परतत्त्व इसी अर्थ में कहा जाता है। इन्द्रियों के बिना वे सब 
ऐश्वयाँ मे पूर्ण नहीं कहलाते। सातवें अध्याय में श्रीकृष्ण ने कहा है कि वे अपरा 
प्रकृति में सम्पूर्ण जीव-समूह का गर्भाधान करते हैं; ऐसा प्रकृति पर उनके दृष्टिपात 
से होता है। अतएव इस संदर्भ में श्रीकृष्ण का भोग अर्पण करते हुए भक्त की 
प्रेममयी प्रार्थना को सुनना भोग को आरोगना ही है। यह स्मरण रखना चाहिए कि वे 
परतत्त्व हैं, अतएव उनके सुनने, भोजन करने और चखने में कोई भेद नहीं है। जो 
भक्त श्रीकृष्ण को ठीक उसी प्रकार मानता है, जैसा श्रीकृष्ण ने स्वयं अपने विषय में 
वर्णन किया है, अर्थात्‌ जो श्रीकृष्ण के सम्बन्ध में मनोधर्मी नहीं करता है, वही यह 
समझ सकता है कि अद्य परतत्त्व श्रीकृष्ण अर्पित भोजन को खाते हैं और इससे उन्हें 
आनन्द की अनुभूति भी होती है। 

यत्करोषि यदश्नासि यज्जुहोषि ददासि यत्‌। 

यत्तपस्यसि कौन्तेय तत्कुरुष्व मदर्पणम्‌। ।२७ । । 


शमद्भगकद्गीता यथारूप [अध्याय ९ 


अनुखाद 
इसलिए हे कुन्तीपुत्र ! तू जो कुछ कर्म करता है, जो कुछ हवन करता है, जो 
कुछ दान करता है और जो तपस्या करता है, वह सब मेरै अर्पण कर । ।२७।। 


शुभाशुभफलैरेवं मोक्ष्यसे कर्मबन्धनैः 
संन्यासयोगयुक्तात्मा विमुक्तो मामुपैष्यसि । ।२८ । । 


अनुवाद 
इस प्रकार तू सम्पूर्ण शुभ-अशुभ कर्मफर्लो से छूट जायगा और फिर इस संन्यासयोग से 
युक्त चितवाला मुक्त होकर मुझको ही प्राप्त होगा । ।२८।। 
समोऽहं सर्वभूतेषु न मे द्वेष्योऽस्ति न प्रियः। 
ये भजन्ति तु मां भक्त्या मयि ते तेषु चाप्यहम्‌ । ।२९।। 


अनुबाद 
मैं किसी से द्वेष नहीं करता और न किसी का पक्षपात करता हुँ; जीवमात्र में 
मेरा समभाव है। परन्तु जो प्राणी भक्तिभाव से मेरी सेवा करते हैं, वे मेरे प्रिय मुझमें 
ही स्थित हैं और मैं भी उनका प्रेमी हुँ, उनमें हैँ।।२९।। 
तात्पर्य 


यहाँ यह जिज्ञासा हो सकती है कि यदि श्रीकृष्ण का जीवमात्र में समभाव है और 
कोई भी उनका विशेष प्रिय नहीँ है, तो फिर वे अपनी भवित में निरन्तर तत्पर रहने 
वाले भक्तों का विशेष ध्यान क्यों रखते हैं ? वास्तव में यह भेदभाव नहीं है; यह तो 
स्वाभाविक ही है। कोई मनुष्य महादानी हो सकता हैं, परन्तु वह भी अपनी सन्तान में 
विशेष रुचि रखता है। श्रीभगवान्‌ कहते हैं कि जीवमात्र, चाहे वह किसी भौ योनि में 
क्यों न हो, उनका पुत्र है और इसीलिए बे सम्पूर्ण प्राणियों की आवश्यकताओं की 
उदारता से पूर्ति करते हैं। वे उस मेघ जैसे हैं जो पाषाण, थल अथवा जल में भेद 
किये बिना सर्वत्र समान रूप से वर्षो करता है। परन्तु 'भक्त अवश्य उनके विशेष 
कृपापात्र हैं, अर्थात्‌ श्रीभगवान्‌ विशेषरूप से भक्तत्तत्सल हैं। उन भक्तों का यहाँ 
वर्णन है--ये नित्य-निरन्तर कृष्णभावनाभावित रहते हैं; इसलिए इनकी सदा-सर्वदा 
श्रीकृष्ण में दिव्य स्थिति है। 'कृष्णभावना' शब्द से ही प्रकर हो जाता है कि 
इस प्रकार भावित मति मनुष्य श्रीभगवान्‌ में स्थित जीवन्मुक्त योगी हैं। श्रीकृष्ण ने यहीं 
स्पष्ट कहा है: मयि ते- 'वे,मुझ में हैं।' अतएव यह स्वाभाविक है कि भगवान्‌ 
श्रीकृष्ण की भी उनमें स्थिति है। यह अन्योन्याश्रित सम्बन्ध है। इससे श्रीभगवान्‌ के 

इन शब्दों का तात्पर्य भी स्पष्ट हो जाता है: अस्ति न प्रियः, ये भजन्तिः। 
“जीव जिस अनुपात में मेरी शरण लेता है, उसी के अनुसार मैं उसका ध्यान रखता 
हूँ।' श्रीभगवान्‌ एवं भक्त दोनो चेतन हैं; इसी से यह चिन्मय रस-विनिमय होता 
है। इसे स्वर्णमणि न्याय से समझा जा सकता है। मुद्रिका में जड़ित मणि अधिक 
सुन्दर लगती है। एक साथ होने पर वास्तव में दोनों स्वर्ण और मणि की शोभा बढ़ 
जाती है। श्रीभगवान्‌ और जीव में शाश्वत्‌ प्रभा है। भगवत्सेवा के उन्मुख जीव 
स्वर्ण की सी शोभा पाता है; श्रीभगवान्‌ भेणि हैं ही। इस प्रकार यह जोड़ी बड़ी 
अभिराम है। शुद्धान्तःकरण जीव भवत कहलाते हैं। श्रीभगवान्‌ भी अपने भकस के 
भक्त बन जाते हैं। भकत और भगवान्‌ में इस विनिमय-सम्बन्ध के बिना भागवत- 
दर्शन (सविशेषवाद) तो सिद्ध ही नहीं हो सकता। निर्विशेषवाद में परतत्व और जीव 
में परस्पर कोई रस-विनिमय नहीं है; सविशेषवाद में ऐसा अवश्य है। 

यह अति प्रसिद्ध है कि श्रीभगवान्‌ कल्पवृक्ष हैं। सामान्य रूप से माना जाता है 
कि कल्पवृक्ष की भाति भगवान्‌ सबकी इच्छापूर्तिं करते हैं। परन्तु यहाँ इस तत्व का 
विशेष विवेचन है। यहाँ श्रीभगवान्‌ को अपने भक्तों का पक्षपाती कहा गया है, जो 
केवल उनकी विशिष्ट भक्तवत्सलता को प्रकट करता है। भक्तों के साथ श्रीभगवान्‌ 
के रस-विनिमय को कर्म-सिद्धान्त के आधीन नहीं समझना चाहिए। वह तो उस दिव्य 
राज्य की वस्तु है, जिसमें श्रीभगवान्‌ एवं उनके भक्त क्रियाशील हैं। भगवद्भक्ति इस 
प्राकृत-जगत्‌ की क्रिया नहीं है; वह उस वैकुण्ठ-जगत्‌ की वस्तु है, जहाँ सच्चिदानन्द 
का अधिकार है। 

अघि सेत्सुदुराखारो भजते माग्नन्धभाक्‌ । 

साधुरेव स मन्तव्यः सम्यग्व्यवसितो हि सः।।३०।। 


अनुवाद 
यदि कोई अतिशय दुराचारी भी मेरी अनभ्यभक्ति के परायण हो जाय, तो उसे 
साघु ही मानना चाहिये, क्योंकि वह मेरी एकान्त निष्ठारूपी श्रेष्ठ निश्चय वाला 


है।।३०॥। 
तात्पर्य 
इस श्लोक में सुदुराचारः शब्द बहुत महत्त्वपूर्ण है; इसके अर्थ को 
भलीभौति समझना चाहिए। बड्धजीव की क्रियाएँ दो प्रकार की हैं-एक सांसारिक और 
दूसरी स्वरूपभूता। देह-घारण अथवा समाज और राष्ट्र के विधान के पालन में 
भिन्न-भिन्न सांसारिक क्रियाएँ होती हैं। बद्धजीवन में भक्तों के लिये भी ये कर्तव्य हैं। 

इन बद्ध क्रियाओं के अतिरिक्त, जो जीव अपने दिव्य स्वरूप को पूर्ण रूप से जानकर 
भक्तियोग अथवा कृष्णभावना के परायण हो गया है, वह दिव्य क्रियाओं का सम्पादन 
भी करता है। इन स्वरूपभूता क्रियाओं को ही भक्तियोग कहते हैं। बद्धावस्था में 
सामान्यतः भक्तियोगमयी सेवा और देहसम्बन्धी सेवा समानान्तर रूप में एक साथ 
सम्पादित होती रहती हैं। परन्तु कभी-कभी इन दोनों कार्यों में परस्पर विरोध भी उत्पन्न 
हो सकता है। भक्त यथासम्भव पूरा ध्यान रखता है कि वह कोई ऐसा कार्य न कर 
बैठे जिससे उसकी हितावह अवस्था में बाधा आए। वह जानता है कि कृष्णभावना की 
शनैः-शनैः उत्तरोत्तर अनुभूति पर ही उसकी सम्पूर्ण क्रियाओं की सफलता निर्भर करती 
है। ऐसा होने पर भी, कदाचित्‌ देखा जाता है कि कृष्णभावनाभावित मनुष्य कोई ऐसा 
कर्म कर बैठता है, जो समाज अथवा राज की दृष्टि से अति विगर्हित है। परन्तु इस 
प्रकार के क्षणिक पतन से वह. भक्ति के अयोग्य नहीं हो जाता है। 'श्रीमद्भागवत' में 
कहा है कि जो अनन्यभाव से भगवद्भक्ति के परायण है, वह यदि गिर भी जाय, तो 
अन्तर्यामी भगवान्‌ श्रीहरि उसका परिष्कार करके पाप से मुक्त कर देते हैं। माथा इतनी 
प्रबल है कि पूर्ण भगवद्भक्तिनिष्ठ योगी भी कदाचित्‌ उससे ग्रस्त हो जाता है। परन्तु 
कृष्णभावना अधिक शक्तिसम्पन्न है, जिससे इस प्रकार के प्रासगिक स्खलन-पतन का 
तत्काल शोधन हो जाता है। इस प्रकार, भक्तिमार्ग की सफलता नित्यसिद्ध है। यदि 
मक्त अकस्मात्‌ आदर्श भागवत पथ से कभी गिर जाय, तो भी कोई उसका उपहास न 
करे। जैसा अगले श्लोक में स्पष्ट है, उसके पूर्ण कृष्णभावनाभावित होते ही ऐसे 
आकस्मिक पतन समाप्त हो जायेंगे। 

अतएव जो पुरुष कृष्णभावना में स्थित है और निश्चयपूर्वक हरे कृष्ण हरे 
कृष्ण कृष्ण कृष्ण हरे हरे, हरे राम हरे राम राम राम हरे हरे महामन्त्र का 
जप करता है, वह यदि प्रसंगवश अथवा अकस्मात्‌ दुर्घटना के कारण अपनी स्थिति से 
गिर जाय, तो भी ठसे महात्मा ही सष्झना चाहिए। इस संदर्भ में साधुरेव (वह 
महात्मा) शब्द अति निश्क्यात्मक है। इससे अभक्तो को चेतावनी दी गयी है कि वे 
आकस्मिक पतन के लिए भक्त का उपहास न करें; उसे साधु ही मानें। 
मन्तब्यः शब्द तो और भी अधिक बलपूर्ण है। इस श्लोक के विधान को न 
मानकर आकस्मिक पतन के लिए भक्त का उपहास करना भगवान्‌ के आदेश की 
अवहेलना होगी। भक्त में केवल इतनी योग्यता होनी चाहिए कि भक्तियोग में उसकी 
अनन्य-अचल निष्ठा हो। 

चन्द्रमा पर दिखायी देने वाले कलंक से चन्द्रिका प्रतिहत नहीं होती। इसी प्रकार 
साधुपथ से भक्त का प्रसंगवश गिर जाना ठसे पापात्मा नहीं बना देता। परन्तु साथ 

ही, इस भ्रम में न रहे कि भगवत्‌-परायण भक्त सब प्रकार के निन्दनीय कर्मों में 
प्रवृत्त हो सकता है। इस श्लोक का तात्पर्य केवल विषय संसर्ग की प्रबलता के कारण 
घटित हुई दुर्घटना से है। भगवद्भक्त करना वस्तुत. माया पर आक्रमण करना है। 
जब तक भक्त माया से लड़ने में पूर्ण रूप से समर्थ नहीं हो जाता, तब तक इस प्रकार 
की दुर्घटनाओं के घटित होने की सम्भावना रहेगी। परन्तु जैसा पूर्व में कहा जा चुका 
है, पूर्ण सशक्त हो जाने पर उसका फिर कभी पतन नहीं होता। इस श्लोक की आड़ 
में पापाचरण करते हुए कोई यह न समझे कि वह तब भी भक्त है। यदि भगवद्भक्ति 
के साधन से ठसका चरित्र शुद्ध नहीं होता तो समझना चाहिए कि वह श्रेष्ठ भक्त नहीं 
है। 

क्षिप्रं भवति धर्मात्मा शश्वच्छान्ति निगच्छति । 
कौन्तेय प्रतिजानीहि न मे भक्तः प्रणश्यति।।३१॥।। 


अनुवाद 
वह शीघ्र धर्मात्मा होकर सदा रहने वाली शान्ति को प्राप्त हो जाता है। हे 
अर्जुन ! निश्चयपूर्वक घोषणा कर कि मेरे भक्त का कभी नाश नहीं होता । ।३१ । । 
मां हि पार्थ व्यपाश्रित्य येऽपि स्युः पापयोनयः । 
स्त्रियो वैश्यास्तथा शूद्रास्तेऽपि यान्ति परां गर्तिम्‌। ।३२।। 


अनुवाद 
है पार्थ ! मेरी शरण होकर तो पापयोनि वाले, स्त्री, वैश्य और शूद्र भी परम 
गति को प्राप्त हो जाते' हैं।।३२।। 


किं पुनर्ब्राह्मणाः पुण्या भक्ता राजर्षयस्तथा । 
अनित्यमसुखं लोकमिमं प्राप्य भजस्व माम्‌ ।।३३।। 


अनुवाद 
फिर क्या कहना है कि मेरी प्रेमसेवा के परायण पुण्यात्मा ब्रह्मण और राजर्षि 
परमगति को पाते हैं। इसलिए इस क्षणभंगुर और दुःखमय संसार को प्राप्त होकर मेरा 
ही भजन कर।।३३।। 


मन्मना भव मद्भक्तो मद्याजी मां नमस्कूरु । 
मामेवैष्यसि युव्त्वैवमात्मानं मत्परायणः । ।३४।। 


श्रीमद्घगवद्गीता यथारूप [अध्याय ९ 


२९४ी 


अनुवाद 
मन से नित्य-निरन्तर अनन्य भाव से मेरा चिन्तन कर, मेरा भक्त बन, मेरा ही 
पूजन कर और अतिशय प्रेम सहित मुझको प्रणाम कर। इस प्रकार पूर्ण रूप से 
मुझमें तन्मय हुआ तू मुझ को ही प्राप्त होगा । ।३४ । । 


तात्पर्य 

इस श्लोक में निर्णय है कि इस दूषित प्राकृत-जगत्‌ के बन्धनों से मुक्ति का 
एकमात्र साधन कृष्णभावना है। यद्यपि यहाँ स्पष्ट कहा गया है कि सम्पूर्ण भक्तियोग 
के लक्ष्य श्रीकृष्ण हैं; परन्तु दुर्भाग्यवश, असाधु व्याख्याकार इस अति स्पष्ट तथ्य 
को तोड़-मरोड़ कर पाठक का चित्त बिल्कुल असाध्य कुपथ में मोड़ देते है। ये 
व्याख्याकार नहीं जानते हैं कि श्रीकृष्ण के चित्त और स्वयं श्रीकृष्ण में भेद नहीं है। 
श्रीकृष्ण साधारण मनुष्य नहीँ हैं; वे परतस्य पुरुषोत्तम हैं। उनके देह, चित्त और स्वयं 
वे एकतत्व हैं। श्रीचैतन्यचरितामृत, आदिलीला, अध्याय पाँच, श्लोक ४१-४८ पर 
अपने अनुभाच्य में श्रीलभक्तिसिद्धान्त सरस्वती गोस्वामी ने ' कुर्म पुराण' में यह प्रमाण 
उद्धृत किया है: देह देहि विभेदोऽयं नेश्वरे बिद्यते कथित्‌ , अर्थात्‌ परमेश्वर 
श्रीकृष्ण में और उनके देह में कोई भेद नहीं है। इस कृष्णतत्व को न जानने वाले 
व्याख्याता शब्दों कौ आतुरी से श्रीकृष्ण को छिपाते हुए कहते हैं कि श्रीकृष्ण का 
यथार्थ स्वरूप उनके देह और मन से अलग है। ऐसा कहना कृष्णतत्व के नितान्त 
आज्ञान का प्रतीक है, पर कुछ मनुष्य तो इस प्रकार जनता को पथध्रष्ट करके ही बड़ा 
भारी घन अर्जित कर लेते हैं। 

कुछ आसुरीभाव वाले पनुष्य हैं। वे भी श्रीकृष्ण का चिन्तन करते हैं, परन्तु उनका वह 
चिन्तन कंस की भौति द्ेवपूर्वक होता है। कंस वैरी-रूप में श्रीकृष्ण के चिन्तन में निरन्तर तन्मय 
रहता था । उसे सदा यही चिन्ता बनी रहती थी कि कहाँ श्रीकृष्ण इसी क्षण उसे मारने न आ आयें । 
इस प्रकार के प्रतिकूल चिन्तन से लाभ नहीं हो सकता। अतएव श्रीकृष्ण का चिन्तन 
प्रेमभाव से करे; इसी का नाम ' भवित ' है। श्रीकृष्णतत्व का नित्य अनुकूल अनुशीलन 
(सेवन) करते रहना चाहिए। प्रामाणिक गुरु के आश्रय में शिक्षा ग्रहण करना ही 
श्रीकुष्णतत्व का अनुकूल अनुशीलन (सेवन) है। हम बहुधा विवेचन कर चुके हैं कि 
श्रीकृष्ण स्वयं भगवान्‌ हैं, उनका विग्रह प्राकृत नहीं है, सच्चिदानन्दघन है। इस प्रकार 
की वार्ता भवत बनने में सहायक है। दूसरी ओर, अवॉछित व्यक्तियों से श्रीकृष्ण के 
तत्व को समझना निरर्थक है। 

हार्दिक विश्वास के साथ उनकी पूजा में तत्पर रहे। इस भक्तियोग का एक अंग 
श्रीकृष्ण को प्रणाम करना है। भगवत्‌-विग्रह के सामने दण्डवत्‌ प्रणाम करते हुए चित्त, 
देह और क्रिया-कलाप, आदि सब कुछ श्रीकृष्ण के परायण कर देना चाहिए। इससे 
श्रीकृष्ण में अविचल तन्मयता हो जायगी और अन्त में कुष्णलोक की प्राप्ति भी सुलभ 
होगी। असाधु व्याख्याकारों की वाग्चातुरी से पथभ्रष्ट न होकर श्रीकृष्ण के श्रवण, 
कीर्तन, आदि नवघा भक्ति क॑ साधनों में निष्ठ रहे । यह शुद्ध कृ्‌ष्णभक्ति मानव समाज की परम 
उपलब्धि है। 

सातवें और आठवें अध्याय में ज्ञानयोग, ध्यानयोग और सकाम कमा से 
स्वतन्त्र, शुद्धभक्तियोग का प्रतिपादन है। जो पूर्णरूप से शुद्ध नहीं हुए हैं, वे ही निर्विशेष 
ब्रह्मज्योति, एकदेशीय परमात्मा आदि श्रीभगवान्‌ के अन्यान्य रूपों की ओर आकृष्ट 
होते हैं। शुद्धभक्त तो सीधे भगवत्‌-सेबा का पथ अंगीकार कर लेता है। 

श्रीकृष्ण विषयक एक अति मधुर कविता में उल्लेख है कि जो देवोपासना 
करता है, वह मनुष्य परम अज्ञानी है, उसे भक्ति के परम फल- श्रीकृष्ण की प्राप्ति 
कभी नहीं हो सकती। यद्यपि भक्तियोग के प्रारम्भिक साधक (कनिष्ठ भक्त) का 
कदाचित्‌ पतन हो सकता है, फिर भी वह सब दार्शनिकों और योगियों से उत्तम मान्य 
है। गे नित्य निरन्तर कृष्णभावनाभावित रहता हो, बह निस्सन्देह परम सन्त है। उसके 
द्वारा प्रसंगबश बनने वाली भवित की प्रतिकूल क्रियाएँ शनै.-शमैः समाप्त हो जायेंगी 
और वह शीघ्र हौ परम संसिद्धि को प्राप्त कर लेगा। शुद्धभक्त के पतन का तो वस्तुतः 
प्रश्न ही नहीं बनता, क्योंकि श्रीभगवान्‌ स्वयं अपने शुद्धभक्त का ध्यान रखते हैं। 
अतएव बुद्विमान्‌ पुरुष को इस कृष्णभावना-वीथि को अवश्य अंगीकार करना चाहिए। 
तब वह प्राकृत जगत्‌ में सुख से रह सकता है। उसे यथासमय श्रीकृष्ण रूपी परम्‌ 
फल की प्राप्ति हो जायगी। 
ॐ तत्सदिति श्रीमद्भगबद्गीतासूपनिषत्सु ब्रहाविद्यार्या योगशारो 

श्रोकृष्णार्जुनसंवादे राजविद्याराजगुझयोगो नाम नवमोऽध्यायः । । ९ । । 
इति भक्तिवेदान्त भाष्ये नवमोऽध्यायः । । 


विभूतियोग 


(श्रीभगवान्‌ का ऐश्वर्य) 


श्रीभगवानुवाच । 
भूय एव महाबाहो श्रुणु मे परमं वचः। 
यत्तेऽहं प्रीयमाणाय वक्ष्यामि हितकाम्यया । ।१।। 


अनुवाद 
श्रीभगवान्‌ ने कहा, हे सखे! हे महाबाहु अर्जुन ! मेरै परम वचन को फिर 
सुन, जो मैं तुझे अपना प्रिय समझकर तेंरे कल्याण के लिये कह रहा हूँ और जिसे 


सुनकर तू अतिशय आनन्द का अनुभव करेगा।।१।। 
तार्थ 


पराशर मुनि के अनुसार जो समग्र बल, समग्र यश, समग्र ऐश्वर्य, समग्र ज्ञान, 
समग्र श्री और समग्र वैराग्य--इन छः ऐश्वयाँ से युक्त हो, उसे भगवान्‌ कहते हैं। 
पृथ्वी पर अपने अवतरण के समय श्रीकृष्ण ने इन षडैश्वयाँ का पूर्ण प्रकाश किया 


र०८] श्रौषद्भगक्द्गीता यधारूप [अध्यय १० 
था। अतएव पराशर आदि सब महर्षियों ने श्रीकृष्ण को स्वयं भगवान्‌ माना है। अब 
श्रीकृष्ण स्वयं श्रीमुख से अर्जुन को अपने ऐश्वर्य और कार्य-कलाप के विशेष गोपनीय 
ज्ञान का उपदेश कर रहे हैं। सातवें, आठवें और नौवें अध्यायों में वे अपनी शक्तियों 
और उनके कार्यों का निरूपण कर चुके हैं; अब इस अध्याय में अर्जुन के लिए अपने 
विशिष्ट ऐश्वयाँ का वर्णन करते हैं। भवित को दृढ़ निष्ठा सहित स्थापित करने के 
लिए पिछले अध्याय में अपनी विविध शक्ति का विवेचन करने के बाद अब इस 
अध्याय में वे फिर अर्जुन को अपनी नाना विभूतियों और ऐश्वयोँ का वर्णन सुनाते हैं। 

श्रीभगवान की कथा का जितना अधिक श्रवण किया जाता है, उतनी ही भक्ति 
में निष्ठा बढ़ती है। अतएव भक्तो के सग में भगवत्‌-कथा को नित्य सुनना चाहिए 
इससे भक्तियोग में अवश्य उन्नति होगी । कुष्णभावना की प्राप्ति के यथार्थ लोलुप ही 
भक्तगोष्ठी में भागवती-बार्ता का आस्वादन कर सकते हैं; दूसरों का इसमें प्रवेश नहीं 
हो सकता। श्रीभगवान्‌ अर्जुन से स्पष्ट कहते हैं कि बह उनका प्रेमभाजन है, इसीलिए 
उसके कल्याण की भावना से बे गीतामृत का परिवेषण कर रहे हैं। 


न मे विदुः सुरगणाः प्रभवं न महर्षयः। 
2014 देवानां महर्षीणां च सर्वशः । ।२ । । 


अनुवाद 
मेरे आविर्भाव को न ततो देवता जानते हैं और न महर्षिजन ही जानते हैं, क्योकि 
मैं सब प्रकार से देवताओं का और महर्षियों का भी आदिकारण हूँ।।२।। 


तात्पर्य 

“ब्रह्मसंहिता से प्रमाण है कि भगवान्‌ श्रीकृष्ण परमेश्वर हैं. उनसे बड़ा कोई 
नहीं है, वे सब कारणों के परम कारण हैं। यहाँ श्रीभगवान्‌ स्वयं कहते है कि वे सब 
देव-महर्षियों के आदिकारण हैं। अतएव ये देवता और महर्षि तक श्रीकृष्ण के तत्व को 
जान नही सकते। वे न ती उनके नाम के तत्व को समझ सकते हैं और न ही उनके 
स्वरूप को जानने में समर्थ हैं। फिर इस तुच्छ लोक के नाममात्र के विद्वानों के 
सम्बन्ध में कहना ही क्या? नररूप में पृथ्वी पर अवतरित होकर नरवत्‌ परम अद्भुत 
कार्य करने में श्रीभगवान्‌ का क्या प्रयोजन है, यह कोई नहीं समझ सकता। इससे यह 
जान लेना चाहिये कि श्रीकृष्ण के तत्वबोध के लिये विद्ठता की योग्यता नहीं चाहिए। 
मनोधर्मी से श्रीकृष्ण के तत्त्व को समझने के प्रयास में तो देवता और मह/ष भी विफल 
ही रहते हैं। श्रीमद्भागवत में स्पष्ट उक्ति है कि बड़े से बड़े देवता भी श्रीकृष्ण को 
तत्व से नहीं जान सकते। अपनी दोषमयी इन्द्रियों की सीमा तक मनोधर्म करके वे 

त्रिगुणातीत निर्विशेष रूपी विपरीत निर्णय पर पहुँच सकते हैं अथवा कोई मनमानी 
कल्पना कर सकते हैं; परन्तु ऐसी मूर्खतापूर्ण मनोधर्मी से श्रीकृष्ण को कभी नहीं जाना 
जा सकता। 

इस कथन के रूप में मानो श्रीभगवान्‌ परतत्त्व के जिज्ञासुओं का आहवान करते 
हुए कह रहे हैं, 'यहाँ विद्यमान मैं भगवान्‌ ही परमसत्य हूँ।' सत्य जानना नितान्त 
आवश्यक है। साक्षात्‌ विराजमान अचिन्त्य शक्तिशाली श्रीभगवान्‌ होते हुए भी चाहे 
उनका तत्त्व साधारण मनुष्य न समझ पायें; पर फेर भी उनका अस्तित्व तो है ही। 
श्रीमद्भगवद्गीता और श्रीमद्भागवत रूपी श्रीभगवान्‌ के वचनामृत मे अवगाहन करने 
मात्र से श्रीकृष्ण के सच्चिदानन्द तत्त्व का साक्षात्कार हो जाता है। शुद्धसत्त्व में स्थित 
हुए बिना श्रीभगवान्‌ का तत्त्वबोध नहीं हो सकता, जबकि निर्विशेष ब्रह्म की अनुभूति 
तो मायामोहित मनुष्यों को भी हो जाया करती है। 

अधिकांश मनुष्यों के लिए श्रीकृष्ण को तत्त्व से जानना सम्भव नहीँ है। अतएव 
अपनी अहैतुकी करुणा से प्रेरित हुए भगवान्‌ इन मनोधर्मियो को निरव्रधि कृपा- 
कादम्बिनी से आप्यायित करने के लिए अवतीर्ण होते हैं। परन्तु श्रीभगवान्‌ की परम 
विलक्षण लीलाओं को देखने पर भी ये मनोधर्मी माया-संसर्ग से उत्पन्न दोषवश 
निर्विशेष ब्रह्म को ही परात्पर मानते हैं। एकमात्र पूर्ण शरणागत भगवद्भक्त 
भगवत्‌-कूपा से जान सकते हैं कि श्रीकृष्ण परात्पर हैं। भक्त ईश्वर की 
निर्विशेष ब्रह्म घारणा को बिल्कुल ठुकरा देते हैं; उनकी श्रद्धा और भक्तिभावना उन्हे 
तुरन्त श्रीकृष्ण की शरण में पहुँचा देती है; श्रीकृष्ण की अहैतुकी कृपा से वे उन्हे जान 
जाते हैं । दूसरा कोई उन्हें नहीं जान सकता । अतएव महर्षिजन भी आत्मा और परतत्त्व के स्वरूप 
के सम्बन्ध मे एकमत हैं। वस्तुत. श्रीकृष्ण ही सबके आराध्य हैं। 


यो मामजमनादिं च वेत्ति लोकमहेश्वरम्‌ । 
असंमूढः स मर्त्येषु सर्वपापै: प्रमुच्यते । ।३।। 


अनुवाद 
जो मुझे अजन्मा, अनादि और सम्पूर्ण लोकों का परमेश्वर तत्त्व से जानता है, 
वह मनुष्यो में ज्ञानी पुरुष सम्पूर्ण पापों से मुक्त हो जाता है।।३।। 


बुद्धिज्ञानमसंमोह: क्षमा सत्यं दमः शमः। 
सुख दुःखं भवोऽभावो भयं खाभयमेव च।।४।। 

अहिंसा समता तुष्टिस्तपो दानं यशोञ्यशः । 
भवन्ति भावा भूतानां मत्त एव पृथिग्विधाः । ।५।। 


बुढि, ज्ञान, संशय और मोह का अभाव, क्षमाभाव, सत्य, इन्द्रिय-निग्रह, मन 
की सौम्यता, सुख, दुःख, जन्म, मृत्यु, भय, अभय, अहिंसा, समता, सन्तोष, तप, 
दान, यश और अपयश आदि जीवो के सब नाना प्रकार के भाव मुझ से ही होते 
हैं। ४-५।। 

तात्पर्य 

यहाँ वर्णित जीव के.सब अच्छे-बुरे गुणो की रचना श्रीकृष्ण ने की है। 

बुद्धिः का अर्थ सूक्ष्मार्थ विवेचन की सामर्थ्यं है और ज्ञान का अर्थ है 
चित्‌ और अचित्‌ वस्तु का तत्वबोध । विश्वविद्यालय की शिक्षा से प्राप्त होने वाला 
सामान्य ज्ञान केवल जड़ अनात्मा से सम्बन्ध रखता है। अतएव उसे यहाँ ज्ञान 
नहीं कहा गया है, क्योंकि आत्मा और अनात्मा में भेद का बोध ही यथार्थ ज्ञान है। 
आधुनिक शिक्षा में आत्मा का ज्ञान नहीं है। केवल भौतिक तत्त्वों और शारीरिक 
आवश्यकताओ की परिचर्या में संलग्न होने के कारण विश्वविद्यालय की शिक्षा एकागी 
और अपूर्ण है। 

असंमोहः अर्थात्‌ संशय एवं प्रम का अभाव। इसकी प्राप्ति संकोच त्याग 
कर भागवतधर्म को समझने से होती है। इस पद्धति से मनुष्य शनै -शनै' निश्चित रूप 
से मायामुवत हो जाता है। किसी भी विषय में अन्धविश्वास करना» ठीक नहीं। 
गम्भीर विचार करने के बाद ही किसी मान्बक्ष को स्वीकार करना उचित है। क्षमा 
का अभ्यास करते हुए दूसरों के साधारण अपराधों की उपेक्षा कर देनी चाहिए। 
सत्यम्‌ का अर्थ तथ्य को विकृत किये बिना दूसरों के हित के लिये यथार्थ भाषण 
करना है। लोक-परिपाटी के अनुसार सत्य का भाषण तभी करना चाहिए, जब वह 
दूसरों को प्रिय लगे। परन्तु यह सत्य का यथार्थ स्वरूप नहीं है। सीधे-सरल भाव से 
सत्यभाषण करना चाहिए, जिससे सुनने वाले यथार्थ रूप में तथ्य को जान सकें। 
किसी को चोर से सावधान करना सत्यभाषण के ही अन्तर्गत है। अतएव यह 
आवश्यक है कि अप्रिय होने पर भी सत्य बोलने में संकोच न करे। परहित के लिए 
चार्थ वस्तुस्थिति को प्रस्तत करना ही वास्तव में सत्यभाषण है। 

दमः का अर्थ है कि इन्द्रियों से अनावश्यक विषयभोग नहीं करना चाहिए। 
इन्द्रियों की उचित आवश्यकता की पूर्ति का निषेध नहीं है; पर यह अवश्य है कि 

आवश्यकता से अधिक इन्द्रियतूष्ति करने से परमार्थ में बाधा पड़ती है। अतएब 
अनावश्यक विषयभोग से इन्द्रियों का संयम करना चाहिए। इसी प्रकार, चित्त का 
व्यर्थ चिन्तन से संयम करना है। इसे शमः कहते हैं। घनोपार्जन की चिन्ता में भौ 
समय को नष्ट न करे; इससे शक्ति का दुरुपयोग होता है। जीवन का सदुपयोग इसी 
में है कि चित्त से मनुष्य जीवन के मुख्य प्रयोजन की जिज्ञासा की जाय। शास्त्रज्ञो, 
साधुओं, गुरुजनों और मनीषियों के सत्संग में चित्त की विचार-शक्ति का सन्मार्ग की 
ओर विकास करना चाहिए। सुखम्‌ (सुख) का अनुभव उसी पदार्थ या परिस्थिति में 
हो, जो कृष्णभावनारूप दिव्य ज्ञान के अनुशीलन (सेवन) में सहायक हो। दूसरी 
ओर, जो प्राणी, पदार्थ तथा परिस्थिति कृष्णभावना के प्रतिकूल हो, उसे दुःखदायी 
समझना चाहिए। जो कुछ भी कुष्णभावना को विकसित करने में सहायक हो, उसे 
ग्रहण करे और जो कृष्णभावना के प्रतिकूल हो, उसे त्याग दे। 

भवः, अर्थात्‌ जन्म का सम्बन्ध देह से है। आत्मा का न तो जन्म होता है 
और न मृत्यु होती है, यह गीता के आदि में कहा जा चुका है। अतएव जन्म-मृत्यु का 
सम्बन्ध प्राकृत-जगत्‌ के बन्धन से ही है। भय का कारण भविष्य के लिए, चिन्ता 
करना है । कृष्णभावनाभावित पुरुष सर्वथा निर्भय हो जाता है, क्योंकि अपने सत्क्मो के 
प्रताप से उसके लिए वैकुण्ठ धाम की प्राप्ति निश्चित है। उसका भविष्य अतिशय 
उज्ण्वल है। दूसरे अपने भावी जीवन के विषय में कुछ नहीं जानते; इसलिए 
नित्य-निरन्तर उद्वेग से पीड़ित रहते हैं। श्रीकृष्ण को तत्त्व से जानकर कृष्णभावनामावित 
हो जाना इस प्रकार के उद्वेग से मुक्ति का सर्वोत्तम उपाय है। ऐसा करने बाला पूर्णतया 
निर्भय हो जायगा। श्रीमद्भागवत के अनुसार, माया से मोहित होने के कारण ही हमें 
भय की प्राप्ति होती है। जो माया के बन्धन से मुक्त हो चुके हैं, जिन्हें यह विश्वास 
है कि वे प्राकृत देह से भिन्न भगवान्‌ के दिव्य अंश हैं और इसलिए जो चिन्मय 
भगवत्सेवा के परायण हैं, उन भक्तों के लिये भय का कोई कारण नही रहता। उनका 
भविष्य भी परम उज्ज्वल है। वास्तव में एकमात्र कुष्णभावनाभावित पुरुष ही 
अभय-पद अभयम को पाते हैं। 

अपने किसी कर्म से दूसरों को पीडित अथवा व्याकुल न करने का नाम 
अहिंसा है। राजनीतिजञों, समाजवादियों, परोपकारियों की लौकिक क्रियाएँ. इसीलिए 
कल्याणकारी सिद्ध नही होतीं, क्योंकि वे आत्म-दृष्टि से विहीन हैं। वे तो वास्तव में 
यह जानते ही नहीं कि मानवसमाज के लिये वास्तव में क्या कल्याणकारी है और क्या 
नहीं। अहिंसा सिद्धान्त का अभिप्राय जनता को इस रीति से सिखाना है, जिससे मानव 
शरीर का सब प्रकार सदुपयोग हो सके। मानव देह का एकमात्र उद्देश्य भगवत््राप्त 

करना है। अतएव जिन कार्य-कलापों से इस लक्ष्य कौ दिशा में उन्नति न हो, वे सब 
मानव-देह की हिंसा करते हैं। अहिंसा तो वह साधना है जिससे जनसाधारण के लिये 
भावी आध्यात्मिक सुख हो। 

समता का अर्थ राग-द्रेष से भुक्ति है। न गाढ़ राग अच्छा है और न 
अत्यधिक ट्रेष होना ही उत्तम है। इस प्राकृत-जगत्‌ में राग और द्वेष, दोनों ही से मुक्त 
रहना सर्वोत्तम नीति है। कुष्णभावना के अनुकूल प्राणी-पदाथाँ को अंगीकार कर लेना 
और इसके प्रतिकूल सम्पूर्ण वस्तुओं को त्याग देना-इसी का नाम समता है। 
कुष्णभावनाभावित पुरुष किसी भी वस्तु का ग्रहण-त्याग स्वेच्छा से नहीं करता, वह 
वस्तु कृष्णभावना के अनुकूल है अथवा प्रतिकूल है-इसके आधार पर ही उसे 
अपनाता या त्यागता है। , 

तुष्टिः अर्थात्‌ सन्तोष का तात्पर्य है कि अनर्थकारी क्रियाओं के द्वारा 
अधिकाधिक विषयभोग जोड्ने का लोभ न करे। भगवत्कृपा से जो कुछ मिले, 
उसी मे सन्तोष का अनुभव करना चाहिए। तपः के सम्बन्ध में वेदों में अनेक 
विधि-विधान हैं, जैसे ब्राह्मुहूर्त में शयन-त्याग, स्नान करना, इत्यादि । ब्राह्ममुहूर्त में 
निद्रा-त्याग करने में कभी-कभी अतीव कष्ट सा होता है। इस प्रकार के कष्टों को 
स्वेच्छापूर्वक सहन करना तप है। इसी प्रकार, कुछ दिवसों में उपवास रखने का विधान 
है। इच्छा न होने पर भी कृष्णभावना में प्रगति के दृढ उद्देश्य को लेकर उपवास जैसे 
शास्त्र-विहित शारीरिक कष्टों को प्रसन्नता के साथ सहन करना चाहिये। परतु ऐसा 
उपवास करना ठीक नहीं, जो निष्प्रयोजन हो अथवा जो वेदविरुद्ध हो, जैसे किसी 
राजनीतिक उद्देश्य के लिए उपवास करना। भगवद्गीता में इस प्रकार के व्रत को 
तामसी कहा गया है। यह सिद्धान्त है कि तामसी अथवा राजसी कर्म से षारमार्थिक 
उन्नति नहीं हो सकती । एकमात्र सात्त्विक कर्मों से ही उन्नति होती है। वैदिक विधान 
के अनुसार उपबास करना ज्ञान के विकास मे विशेष सहायक है। 

दानः के सम्बन्ध मे शास्त्र की आज्ञा है कि आय का आधा भाग सत्कार्य में 
लगाना चाहिए। कृष्णभावनाभावित कर्म ही यथार्थ सत्कर्म है--वास्तव में सर्वोत्तम है। 
श्रीकृष्ण सत्स्वरूप हैं, इसलिए उनका निमित्त भी सत्स्वरूप हैं। अतएव दान 
कृष्णभावना-परायण मनुष्य को करना चाहिए। त्रैदिक शास्त्रों के अनुसार, ब्राह्मण 
दान "के पात्र हैं। यह परिपाटी आज भी प्रचलित है, यद्यपि इसका स्वरूप 
बैदिक-विधान से प्रायः भ्रष्ट हो गया है। फिर भी, विधान है कि दान ब्राह्मणों को 
ही करे, क्योंकि वे अध्यात्म ज्ञान के गम्भीर अनुशीलन में तत्पर रहते हैं। ब्राह्मण का 

कर्तव्य है कि अपना सारा जीवन ब्रह्मजिज्ञासा करने में उत्सर्ग कर दे। ब्रहाजन वह है 
जो ब्रह्म का ज्ञाता हो; वही ब्राह्मण कहलाने के योग्य है। ब्राह्मणों को दान किया जाता है, 
क्योंकि नित्य भगवत्सेवा में लगे रहने से वे स्वयं घन का अर्जन नहीं कर सकते। 
बैदिक विधान में संन्यासी भी दान का सत्पात्र है। साधु द्वार-द्वार पर मधुकरी करते हैं। 
वे ऐसा धन-प्राप्ति के लिये नहीं करते; वरन्‌ उनका उद्देश्य प्रचार करना है। यह पद्धति 
है कि वे द्वार-द्वार पर जाकर गृहस्थों को प्रगाढ़ अज्ञान-निद्रा से जगाते हैं। कुटुम्ब के 
प्रपंच में फंसे गृहस्थों को अपने जीवन के इस लक्ष्य का विस्मरण हो गया है कि 
हृदय में सोयी कृष्णभावना को उद्बुद्ध करना है। अतः संन्यासियों का कर्तव्य बनता है 
कि भिक्षा के लिए उनके घरों में जाकर उनमें कृष्णभावना का संचार करें। वेद 
आहवान कर रहे हैं कि जागृत होकर मानव योनि के प्रयोजन को सिद्धकर लेना 
चाहिये। सन्यासी इसी ज्ञान और साधन-पद्धति का प्रचार करते हैं। अतएव इन 
संन्यासी, ब्राह्मण, आदि सत्पात्रों को ही दान करना चाहिए, स्वेच्छापूर्वक जिस-किसी 
को नहीं। 

यशः का स्वरूप श्रीचैतन्य महाप्रभु के अनुसार होना चाहिये। उनका कहना है 
कि जो मनुष्य शुद्धभक्त के रूप मे प्रख्यात हो जाता है, उसे शाश्वत्‌ यश की प्राप्ति 
होती है। यही सच्चा यश है और कृष्णभावनाभावित महापुरुष ही यथार्थ मे यशस्वी 
है। जिसे यह यश नहीं है, वह कलंकित (अयशः) है। 

उपरोक्त सारे गुण सम्पूर्ण ब्रह्माण्ड में मानव और देव समाजों मे प्रकट रहते हैं। 
अन्य लोको में रहने वाले नाना प्रकार के मनुष्यों में भी इनकी अभिव्यक्ति है। 
कृष्णभावना मे उन्नति के अभिलाषी के लिए श्रीकृष्ण इन गुणों का सृजन करते हैं, 
जिससे साधक अपने अत्तर में उन्हे स्वय विकसित कर लेता है। भाव यह है कि 
भगवान्‌ केँ विधान के अनुसार भगवद्भक्ति-परायण मनुष्य में सम्पूर्ण सद्गुणो का 
प्रादुर्भाव हो जाता है। 

हम जो कुछ अच्छा-बुरा देखते है, श्रीकृष्ण उस सब के मूल हैं। इस ससार में 
अभिव्यक्त होने वाला ऐसा कोई पदार्थ नहीं है, जो श्रीकृष्ण में स्थित न हो। इसका 
नाम ज्ञान है। वस्तुओं में परस्पर भेद होते हुए भी हमें यह जान लेना चाहिये कि सब 
कुछ श्रीकृष्ण से ही आता है। 


महर्षयः सप्त पूर्वे चत्वारो मनवस्तथा। 
मद्भावा मानसा जाता येषां लोक इमाः प्रजाः । ।६।। 

अनुखाद 
सात महर्षि, चार उनसे भी पूर्व में होने वाले सनकादि और चौदह मनु- ये 
सब मेरे मन से उत्पन्न हुए हैं और मेरे ही चिन्तन के परायण हैं, जिनकी संसार में यह 


सम्पूर्ण प्रजा है।।६।। 
तात्पर्य 


श्रीभगवान्‌ ससार की प्रजा का आनुवशिक वर्णन कर रहे हैं। ब्रह्मा उन 
परमेश्वर की हिरण्यगर्भ नामक शक्ति से जन्मे प्रथम जीव हैं। यथासमय ब्रह्मा से सात 
महर्षि, चार उनसे भी पूर्व के सनक, सनन्दन, सनातन और सनत्कुमार नामक महर्षि, 
और मनु प्रकट होते हैं। यही पच्चीस महर्षि ब्रह्माण्डव्ती सम्पूर्ण प्राणियों के प्रजापति 
हैं। ब्रह्माण्ड असख्य है और प्रत्येक ब्रह्माण्ड में असख्य लोक हैं। प्रत्येक 
लोक विविध योनियों के प्राणियो से परिपूर्ण है। इन सब का जन्म पच्चीस प्रजापतियो 
से होता है। ब्रह्मा को एक हजार दिव्य वर्षों तक तपस्या करने के बाद श्रीकृष्ण कौ 
कृपा से सृष्टि करने की विधि का ज्ञान हुआ था। फिर उनसे सनक, सनन्दन, सनातन 
और सनत्कुमार, रुद्र और सात महर्षि आदि उत्पन्न हुये। इस प्रकार श्रीभगवान्‌ की 
शक्ति ही ब्राह्मणों और क्षा्रियों आदि की उत्पत्ति का कारण है। इसीलिए ग्यारहवें 
अध्याय (११.३९) में ब्रह्मा को पितामह और श्रीकृष्ण को प्रपितामह कहा है। 
एतां विभूतिं योगं च मम यो वेत्ति तत्त्वतः । 
सोऽविकल्येन योगेन युज्यते नात्र संशयः।।७।। 
अनुबाद 
जो मेरे इस ऐश्वर्य और योगशक्ति को तत्त्व से जानता है, वह निस्सन्देह मेरी 
अनन्य भक्ति के परायण हो जाता है।।७।। 


अहं सर्वस्य प्रभवो मत्तः सर्व प्रवर्तति। 
इति मत्वा भजन्ते मां बुधा भावसमन्विताः । ८ । । 


अनुवाद 
मैं प्राकृत-जगत्‌ और वैकुण्ठ, दोनों का कारण हूँ; मुझ से ही सब कुछ उत्पन्न 
होता है और चेष्टा करता है, इस प्रकार तत्व मे समझ कर बुद्विमान्‌ 
भक्तजन श्रद्धा और भक्ति के साथ प्रेमपूरित हृदय से निरन्तर मेर भजन करते 
हैं।।८॥। 

मच्चित्ता मदगतप्राणा बोधयन्तः परस्परम्‌। 
कथयन्तश्च मां नित्यं तुष्यन्ति च रमन्ति ख।।९।। 


मेरे शुद्धभक्त निरन्तर मेरे रे क रहते हैं, उनके प्राण मेरी सेवा में ही 
अर्पित रहते हैं। परम्पर एक दूसरे को मेरी महिमा का बोध कराने और मेरी वार्ता करने 
में उन्हें अतुलनीय सन्तोष और आनन्द की प्राप्ति होती है--वे उसी में रमण किया 
करते हैं। ।९ । । 


तात्पर्य 

यहाँ जिन शुद्धभक्तों के लक्षणों का उल्लेख है, वे नित्य-निरन्तर पूर्णरूप से 
अनन्य प्रेममयी भगवद्भक्ति के परायण रहते हैं। उनका चित्त श्रीकृष्ण के चरणारविन्द 
से क्षण भर के लिये भी विचलित नहीं किया जा सकता। वे आपस में केवल 
भगवच्चर्चा करते है। इस श्लोक में शुद्धभक्तों के लक्षणों का विशेष रूप से वर्णन 
है। ये भक्त चौबिस घण्टे निरन्तर श्रीभगवान्‌ के मधुर लीलारस-गुणगान में मग्न रहते 
हैं। उन लीलारस-लोलुपों के चित्त-प्राण निरन्तर रसराज श्रीकृष्ण में ही निमज्जित रहते 
है; अन्य भक्तो के साथ भगवच्चर्चा करने में उन्हें अनुपमेय रस का आस्वाद मिलता 
है। 

भक्तियोग की प्रारम्भिक दशा मे भक्त उस सेवा के चिन्मय आनन्द का रस 
लेते हैं और परिपक्व दशा में यथार्थ भगवत््रेम को प्राप्त हो जाते हैं। इस प्रकार शुद्ध 
सत्त्वमयी दिव्य अवस्था में उन्हें उस परम रस का आस्वादन सुलभ हो जाता है, 
जिसका प्रकाश स्वयं श्रीभगवान्‌ अपने धाम में करते हैं। श्रीचैतन्य महाप्रभु ने 
भवितयोग को जीव के हृदय-प्रागण में बीज का आरोपण करने की उपमा दी है। 
ब्रह्माण्ड के नाना लोकों में असंख्य जीव भटक रहे हैं। इनमें से जो दुर्लभ भाग्यवान्‌ 
हैं, उन जीवों को शुद्धभक्त के आश्रय में भक्तियोग की शिक्षा पाने का सुयोग 
मिलता है। यह भक्तियोग एक बीज जैसा है। यदि जीव-हृदय में इसका आरोपण कर 
दिया जाय और वह हरे कृष्ण हरे कृष्ण कृष्ण कृष्ण हरे हरे, हरे राम हरे राम राम 
राम हरे हरे--इस महामन्त्र के निरन्तर श्रवण-कीर्तन रूपी जल से इसको सीचेंता 
रहे, तो वृक्ष के बीज के समान यह भक्ति-बीज भी अंकुरित हो जायगा। इससे निकली 
दिव्य भवित-लता शतैः शनैः बढ़ती हुई ब्रह्माण्डीय आवरण का भेदन कर परव्योम की 
ब्रह्मज्थोति में प्रविष्ट हो जाती है। परव्योम में भी वह भक्ति-लता उत्तरोत्तर बढ़ती ही 
जाती है और अन्त में श्रीकृष्ण के परमघाम--गोलोक वृन्दावन तक पहुँच जाती है। 

वहाँ वह श्रीकृष्ण के चरणारविन्द का आश्रय लेकर विश्राम करती है। यदि 
श्रबण-कीर्तन रूपी सिंचन अविराम चलता रहे, तो भक्ति-लता में फल भी लगता है। 
“चैतन्यचरितामृत' में इस भक्ति-लता का विशद वर्णन है। उसके अनुसार भक्ति-लता 
के द्वारा श्रीभगवान्‌ के चरणों की शरण ले लेने पर भक्त कृष्णप्रेम में मत्त हो उठता 
है। इस दशा मे अपने प्रभु का क्षणभर का भी विरह उसके परम असह्य हो जाता है, 
ठीक उसी प्रकार जैसे जल के बिना मछली प्राणधारण नहीं कर सकती। इस भावाविष्ट 
अवस्था में श्रीभगवान्‌ के सान्निध्य के प्रताप से भकत को सम्पूर्ण दिष्य गुणों की 
उपलब्धि हो जाती है। 
श्रीमद्भागवत श्रीभगवान्‌ और उनके भक्तों में होने कले भक्तिरस कौ कथाओं 

से परिपूर्ण है; इसीलिए श्रीमद्भागवत भक्तों को प्राणोपम प्रिय है। श्रीमद्भामबत का 
यह अप्रतिम वैशिष्ट्र है कि इसके वर्णन में प्राकृत क्रियाओं, इम््रिवत्प्शि अशा मोक्ष 
का लेश भी नहीं है; यही वह कथा है जिसमें श्रीभगवान्‌ और उनके भक्तों के स्थरूप 
का सवागीण वर्णन हुआ है। अतएव आश्चर्य नहीं कि कृष्णभावनाभावित भगवत्पराप् 
पुरुषों को भागवती कथा के श्रवण में उसी प्रकार नित्य नवायवान आनन्दरस की 
अनुभूति होती है, जैसी युवक-युवती को परस्पर संग करने से होती है। 

तेषां सततयुक्तानां भजतां प्रीतिपूर्वकम्‌ । 

ददामि बुद्धियोगं तं येन मामुपयान्ति ते।।१०।। 


अनुवाद 
उन निरन्तर भक्ति के परायण, प्रेमसहित मुझे भजने वाले भक्तों को मैं वह 
बुद्धियोग देता हूँ, जिससे वे मुझ को प्राप्त हो जाते हैं।।१०।। 


तेषामेवानुकम्पार्थमहमज्ञानजं तमः। 


नाशयाम्यात्मभावस्थो ज्ञानदीपेन भास्वता। ।११ । । 


अनुवाद 
उनपर अनुग्रह करने के लिये, उनके इदय में बैठा मैं स्वयं आज्ञान से उत्पन्न 
अन्धकार को जान के प्रकाशमय दीपक द्वारा नष्ट कर देता ह।।११।। 
तात्पये 
जब श्रीसैतन्य महाप्रभु ताराणसी में हरे कृष्ण हरे कृष्ण कृष्ण कृष्ण हरे हरे । हरे 
राम हरे राम राम राम हरे हरे--इस महामन्त्र के संकीर्तन का प्रवर्तन कर रहे थे, तो 

हजारों मनुष्य उनके अनुगामी हो गए । तत्कालीन काशी के अत्यन्त प्रभावशाली विद्वान्‌ 
प्रकाशानन्द श्रीचैतन्य को भावुक कहकर उनका उपहास किया करते। कभी-कभी 
दार्शनिक भक्तों की निन्दा करते हैं; उनकी धारणा में अधिकांश भक्त 
आज्ञानान्ध और दर्शन शास्त्र से अपरिचित भावुक मात्र हैं। परन्तु वास्तव में यह सत्य 
नहीं है। भक्तों में अनेक विद्वच्चूड़ामणि हुए हैं और उन्होंने भक्ति-दर्शन का विशद 
प्रतिपादन भी किया है। यदि भक्त इन ग्रन्थों अथवा गुरु से लाभ न उठाये, तो भी 
उसकी निष्किंचन भक्ति से द्रवित होकर अन्तर्यामी श्रीकृष्ण स्वयं उसकी सहायता 
करेंगे। कृष्णभावना-परायण निष्किचन भक्त अज्ञानी नहीं रह सकता। इसके लिए 
केवल इतना ही योग्यता चाहिए कि पूर्ण रूप से कृष्णभावनाभावित होकर भक्तियोग के 
परायण रहे। 

आधुनिक दार्शनिकों के मत में विवेक-बुद्धि के बिना शुद्ध ज्ञान नहीं हो सकता। 
उनके लिये श्रीभगवान्‌ ने इस श्लोक में यह उत्तर दिया--जो शुद्ध भक्तियोग में लगे 
हुए हैं, वे भक्त यदि पर्याप्त शिक्षा और वैदिक ज्ञान से विहीन भी हों, तो इस श्लोक 
के अनुसार भगवान्‌ स्वय उनकी सहायता करते हैं। 

श्रीभगवान्‌ अर्जुन से कहते हैं कि उनके तत्त्व को मनोधर्म से जानने की कोई 
सम्भावना नहीं है, क्योंकि परम सत्य इतना महान्‌ है कि उसे केवल मानसिक प्रयास 
से जाना अथवा पाया नहीं जा सकता। श्रीकृष्ण के प्रति प्रेम और समर्पण भाव 
के बिना करोड़ों वर्ष की मनोधर्मी के बाद भी उनका तत्वज्ञान नहीं होगा। परम सत्य 
श्रीकृष्ण केवल भक्तियोग से प्रसन्न होते हैं और अपनी अचिन्त्य शक्ति से शुद्दभक्त 
के हृदय में अपने को स्वयं प्रकट करते हैं। शुद्धभक्त के हृदय में श्रीकृष्ण का शाश्वत्‌ 
निवास है; वे उस सूर्य के सदृश हैं, जो आज्ञानरूपी अन्धकार को हर लेता है। यह 
शुद्धभक्त पर श्रीकृष्ण की आशेष-विशेष कृपा है। 

करोड़ों जन्म-जन्मान्तरों के विषयसंग के कारण जीव का चित्त निरन्तर 
विषयवासना रूपी मल से दूषित रहता है। परन्तु भक्तियोग में तत्पर होकर ' हरेकृष्ण ' 
महामन्त्र का निरन्तर कीर्तन करने से यह मल तत्काल घुल जाता है और शुद्ध ज्ञान 
उद्दीप्त हो उठता है। परम लक्ष्य श्रीकृष्ण इस कीर्तन और भक्तिनिष्ठा से ही प्राप्त हो 
सकते हैं, मनोधर्म अथवा तर्क से नहीं। शुद्धभक्त जीवन की आवश्यकताओं के 
लिए कभी चिन्ता नहीं करता, उसे कोई चिन्ता नहीं सताती. क्योंकि जब वह 
आज्ञान रूपी अंधकार से हृदय को शुद्ध कर लेता है, तो उसकी भक्ति से प्रसन्न हुए 
श्रीभगवान्‌ स्वयं सब पदार्थ उपलब्ध करा देते हैं। यही गीता के शिक्षामृत का सार है। 

गीता-अध्ययन करके मनुष्य पूर्णरूप से श्रीभगवान्‌ के शरणागत होकर शुद्ध भक्तियोग 
के परायण हो सकता है। संचालन की बागडोर जैसे ही प्रभु के पाणिपल्लवों में जाती 
है कि वह सब प्रकार के लौकिक प्रयत्मों से मुक्त हो जाता है। 

अर्जुन उवाच। 

परं ब्रह्म परं धाम पवित्रं परमं भवान्‌। 

पुरुषं शाश्वतं दिव्यमादिदेवमजं विभुम्‌।।१२।। 

आहुस्त्वामृषयः सर्वे देबिर्नारदस्तथा। 

असितो देवलो व्यासः स्वयं चैव व्रवीषि मे।।१३।। 


अनुवाद 
अर्जुन ने कहा, प्रभो ! आप परमत्रह्म, परमधाम, पावन परमतत्त्व और सनातन 
दिव्य पुरुष हैं। आप ही चिन्मय आदिदेव, अजन्मा और सर्वव्यापी हैं। नारद, असित, 
देवल, व्यास आदि सारे ऋषि आप का इस प्रकार गुण-गान करते हैं और आप स्वयं 
भी मुझे इस का वर्णन सुना रहे हैं।।१२-१३।। 
सर्वमेतदूतं मन्ये यन्मां वदसि केशव। 
न हि ते भगवन्व्यकित विदुर्देवा न दानवाः ।।१४।। 


अनुवाद 
है कृष्ण । मुझ से आपने जो कुछ भी कहा है, इसे मैं सम्पूर्ण रूप से सत्य मानता हूँ । हे 
भगवन्‌ ! आप के स्वरूप को न तो देवता जानते हैं और न दानव ही जानते हैं । ।१४ । । 
स्वयमेवात्मनात्मानं वेत्थ त्वं पुरुषोत्तम । 
भूतभावन भूतेश देवदेव जगत्पते। ।१५।। 
अनुवाद 
हे भूतभावन ! हे परमेश्वर ! हे देवदेव ! हे पुरुषोत्तम ! हे जगत्‌ के स्वामिन्‌ ! वास्तव 
मे आप स्वयं ही अपने को अपनी शक्ति से जानते हैं।।१५।। 


वक्तुमर्हस्यशेषेण दिव्या ह्यात्मविभूतयः। 
याभिर्विभूतिभिर्लोकानिमांस्त्वं व्याप्य तिष्ठसि। ।१६।। 


विभूतियोग [२५९ 

अनुवाद 
कृपया मेरे लिए अपनी उन सम्पूर्ण दिव्य विभूतियों का वर्णन कीजिये, जिनके 
द्वार आप इन सम्पूर्ण लोकों को व्याप्त करके स्थित हैं।।१६।। 
तात्पर्य 


प्रतीत होता है कि अर्जुन भगवान्‌ श्रीकृष्ण के तत्वज्ञान से तृप्त हो चुका है। 
श्रीकृष्ण की विशेष अनुकम्पा से उसे प्रत्यक्ष अनुभव, बुद्धि, ज्ञान और इन तीनों से होने 
वाला सम्पूर्ण बोध है। वह समझ गया है कि श्रीकृष्ण स्वयं भगवान्‌ हैं। अब इस 
विषय में उसके लिए कोई संशय नहीं रहा है। फिर भी श्रीकृष्ण से उसकी प्रार्थना है 
कि वे अपने सर्वव्यापक स्वरूप का वर्णन करें, जिससे भविष्य के मनुष्य, विशेष रूप 
से, निर्विशेषवादी जान सकें कि अपनी नाना शक्तियों के द्वारा वे किस प्रकार सर्वव्यापी 
हैं। अतएव स्मरण रहे कि अर्जुन की यह जिज्ञासा जनसाधारण की ओर से ही है। 
कथं विद्यामहं योगिंस्त्वां सदा परिचिन्तयन्‌ । 
केषु केषु च भावेषु चिन्त्योऽसि भगवन्मया । ।१७।। 
अनुबाद 
हे योगेश्वर ! मैं किस प्रकार आपका नित्य स्मरण-चिन्तन करूँ ? और हे भगवन्‌ ! 
किन-किन रूपों में मुझे आपका स्मरण करना चाहिये । ।१७।। 


विस्तरेणात्मनो योगं विभूतिं च जनार्दन। 
भूयः कथय तृप्तिहिं शृण्वतो नास्ति मेऽमृतम्‌ । ।१८।। 


अनुबाद 
हे जनार्दन ! अपनी योगशवित और विभूतियों को फिर विस्तारपूर्वक कहिये, 
म्योकि आप के अमृतमय वचनों को सुनते हुए मेरी तृप्ति नहीं होती।।१८।। 


श्रीभगवानुवाच । 
हन्त ते कथयिष्यामि दिव्या ह्यात्मविभूतयः । 
प्राधान्यतः कुरुश्रेष्ठ नास्त्यन्तो विस्तरस्य मे।।१९।। 


अनुवाद 
श्रीभगवान्‌ ने कहा, अब मै तेरे लिए अपनी नित्य विभूतियों को मुख्य रूप से 
कहूँगा, क्योंकि हे अर्जुन ! मेरे ऐश्वर्य का अन्त नहीं है।।१९।। 

अहमात्मा गुडाकेश सर्वभूताशयस्थितः । 
अहमादिश्च मध्यं च भूतानामन्त एव ख।॥२०।। 

अनुवाद 
हे गुडाकेश ! मैं सम्पूर्ण जीवो के हृदय में स्थित आत्मा हूँ तथा जीवमात्र का 
आदि, मध्य और अन्त भी मैं ही हूँ।।२०।। 
आदित्यानामहं विष्णुज्योतिषां रविरंशुमान्‌ । 
मरीचिर्मरुतामस्मि नक्षत्राणामहं शशी।।२१।। 


अनुवाद 
अदिति के बारह पुत्रों में मैं विष्णु हूँ और ज्योतियों मे किरणमाली सूर्य हूँ, तका 
मरुद्गर्णो में मरीचि और नक्षत्रों में चन्द्रमा मैं हूँ।।२१।। 
तात्पर्य 


बारह आदित्यो में प्रधान होने से विष्णु श्रीकृष्ण के रूप है । आकाश की ज्येतियो में 
सूर्य मुख्य है । ' ब्रह्मसंहिता ' में सुर्य को श्रीभगवान्‌ का अशेष तेज और नेत्र रूप कहा गया है । 
मरीचि मरुदूगणो के अधीश्वर हँ । नक्षत्रों के मध्य यामिनी में चन्द्रमा का आधिपत्य रहता है; 
अत. वह श्रीकृष्ण का रूप हैं। 
वेदानां सामवेदोऽस्मि देवानामस्मि वासवः। 
इन्द्रियाणां मनश्चास्मि भूतानामस्मि चेतना । ।२२।। 


अनुवाद 
मै वेदो में सामवेद हूँ; देवताओ में इन्द्र हुँ, इन्द्रियों मे मन हूँ और जीवो में 
चेतना हूँ।।२२।। 
रुद्राणां शंकरश्चास्मि वित्तेशो यक्षरक्षसाम्‌ । 
वसूनां पावकश्चास्मि मेरुः शिखरिणामहम्‌ । ।२३।। 


अनुवाद 
मैं सब रुद्रों में शिव हुँ; यक्ष-राक्षसों में घन-देवता कुबेर हुँ; वसुओं में मैं 
अग्नि हूँ और शिखरों में मेरु हूँ।।२३।। 
तात्पर्य 


ग्यारह रुद्रों में शंकर (शिव) प्रमुख हँ । वे श्रीभगवान्‌ के गुणावतार हैं और ब्रह्माण्ड में 

तमोगुण के अधिष्ठाता हुँ । देवताओं के प्रधान कोषाध्यक्ष कुबेर भी श्रीभगवान्‌ के रूप हैं। मेर 
शिखर अपनी प्राकृतिक संपदा के लिये त्रिभुवन में विख्यात है। 


पुरोधसां च मुख्यं मां विद्वि पार्थं बहस्पतिम्‌ । 
सेनानीनामहं स्कन्दः सरसामस्मि सागर: | ।२४।। 


अनुवाद 
है अर्जुन ! पुरोहितों में मुख्य, भक्ति का स्वामी बृहस्पति मुझे जान; मैं ही सेनापतियों में 
युद्ध का अधीश्वर स्कन्द (कार्तिकेय) हैँ और जलाशयों में समुद्र है।।२४।। 
तात्पर्य 


इन्द्र स्वर्ग का अधिपति और प्रधान है । उसके लोक को इन्द्रलोक कहा जाता है। 
देवराज इन्द्र के पुरोहित बृहस्पति सब पुरोहितों में प्रधान हँ । जिस प्रकार इन्द्र देवराज है, उसी 
भौंति शिव-पार्वती के पुत्र स्कन्द (कार्तिकेय) सब सेनापतियों के प्रधान हैं। सब प्रकार 
के जलाशर्यो में समुद्र की सन से अधिक महत्ता है। श्रीकृष्ण की इन विभूतियों से तो 
उनकी अनुपम महिमा का वस्तुत. आभास मात्र ही होता है। 


महर्षीणां. भगुरहं॑ गिरामस्म्येकमक्षरम्‌ । 
यज्ञानां जपयज्ञोऽस्मि स्थावराणां हिमालय: ।।२५।॥ 


अनुवाद 
महर्षियों में मैं भूगु हूँ, वाणी में मैं दिव्य ऑकार हूँ; यज्ञों में भगवन्नामजप- 
रूपी यज्ञ मैं ही हैँ और स्थावरो में मैं हिमालय हूँ।।२५।। 
तात्पर्य 
ब्रह्माण्ड के प्रथम जीव ब्रह्मा ने विविध योनियों में सन्तति-विस्तार के लिए जिन 
अनेक पुत्रों को उत्पन्न किया, उन सब में भृगु सर्वाधिक शक्तिशाली हैं। ये महर्षियों 
में प्रधान हैं। सब दिव्य बचनों में ऑकार श्रीभगवान्‌ का रूप है। सब प्रकार के 
यज्ञों में हरे कृष्ण हरे कृष्ण कृष्ण कृष्ण हरे हरे। हरे राम हरे राम राम राम हरे हरे । 
महामन्त्र का जप-कीर्तन श्रीकृष्ण का सबसे शुद्ध स्वरूप है। कभी-कभी पशुयज्ञ का भी विधान 
किया जाता है, पर हरे कृष्ण हरे कृष्ण का यज्ञ इन सब से उत्तम है, क्योंकि इसमें कुछ हिंसा 
नहीं होती । इसौलिए यह यज्ञ परम सुगम और परम शुद्ध है। त्रिभुवन में जो कुछ भी उदात्त 
(भव्य) है, वह सब श्रीकृष्ण का रूप है। अतः संसार के सर्वाधिक उतुंग पर्वत--हिमालय 
भी उनके रूप हैं। ' मेर ' नामक शिखर का एक पिछले श्लोक में उल्लेख किया गया है; परन्तु 
मेरु कदाचित जंगम भी हो जाता है, जबकि हिमालय नित्य स्थिर रहते हैं। इस दृष्टि से हिमालय 

पर्वत मेरु से भी बढ़कर हैं। 

अश्वत्थः सर्ववृक्षाणां देवर्षीणां च नारदः। 

गन्धर्वाणां चित्ररथः सिद्धानां कपिलो मुनिः । ।२६ । । 


अनुवाद 
सब वृक्षों में मैं पीपल का वृक्ष और देवर्षियों में नारद हूँ; गन्धर्वो में चित्ररथ 
तथा सिद्धो में कपिल मैं हूँ।।२६।। 
तात्पर्य 
पीपल का वृक्ष सबसे सुन्दर और उत्तुंग वृक्षों की कोटि में आता है; बहुत से 
व्यक्ति प्राय. प्रतिदिन प्रातःकाल उसकी अर्चना करते हैं। नारद मुनि की देवताऔ में 
पूजा की जाती है, क्योंकि वे ब्रह्माण्ड के सर्वश्रेष्ठ भक्त हैं। भक्त होने के कारण वे 
भी श्रीकृष्ण के रूप हैं। गन्धर्लोक गानप्रवण जीवों से परिपूर्ण हैं। इन सब में 
चित्ररथ नामक गायक सर्वोत्तम हैं। चिरजीवियों में कपिलदेव को श्रीकृष्ण का अततार 
माना जाता है। श्रीमद्भागवत में उनके दर्शन का प्रतिपादन है। परवर्ती काल में एक 
अन्य कपिल प्रसिद्ध हो गया, पर उसका दर्शन अनीश्वरवादी है। दोनों में वस्तुतः 
आकाश-पाताल का भेद है। 
उच्चैःश्रवसमश्वानां विद्धि माममृतोद्भवम्‌ । 
ऐरावतं गजेन्द्राणां नराणां च नराधिपम्‌।।२७।। 


अनुवाद 
हे अर्जुन ! घोड़ों में सागर के अमृत से उत्पन्न उच्चैःश्रवा नामक घोड़ा और 
गजराजों में ऐरावत नामक हाथी तथा मनुष्यों में राजा मुझ को ही जान।।२७।। 
तात्पर्य 
एक समय भक्त सुरों और अभक्त असुरों ने सागर का मन्थन किया। इस 
मन्थुन से अमृत और विष दोनों निकले, जिसमें से विष का पान श्रीशिव जी ने कर लिया था। 
अमृत से अनेक रलों का उद्भव हुआ, जिनमें से एक उच्यैःश्रबा नामक घोड़ा था । अमृत से 
ऐरावत नाम के गजराज की भी उत्पत्ति हुई। इन पशुओं की विलक्षण महत्ता है; 
इसलिए ये दोनों श्रीकृष्ण के रूप हैं। 
मनुष्यों में राजा श्रीकृष्ण का रूप है; जैसे श्रीकृष्ण ब्रह्माण्ड-पालन करते हैं, 
बैसे ही दैवी गुणशील राजा अपने-अपने राज्य का पालन किया करते हैं। भगवान्‌ 
राम, युधिष्ठिर और परीक्षित महाराज जैसे सभी राजा परम सदाचारी थे और सदा 
जनता के हित-चिन्तन में तत्पर रहते थे। वैदिक शास्त्रों में राजा को ईश्वर का रूप 

माना है। दुर्भाग्यवश, धर्मभ्रष्टता के कारण बर्तमान युग में राजतन्त्र बिल्कुल नष्ट हो 
गया है। परन्तु यह निश्चित है कि पूर्ववती धार्मिक राजाओं के शासन में जनता आज 
से कहीं अधिक सुखी थी। 
आयुधानामहं वज्र धेनूनामस्मि कामघुक्‌ । 
प्रजनश्चास्मि कन्दर्पः सर्पाणामस्मि वासुकिः ।।२८।। 
अनुवाद 
शस्त्रं में मैं वज्र हूँ और गायों में कामधेनु हूँ; शास्त्रोक्त रीति से सन्तान की 
उत्पत्ति का हेतु कामदेव और सपाँ में मुख्य बासुकि भी मैं हूँ।।२८।। 
तात्पर्य 


बज़ वास्तव में बड़ा ही शक्तिशाली आयुध है। यह श्रीकृष्ण की शक्ति का 
प्रतीक है। वैकुण्ठ-जगत्‌ में कृष्णलोक की गाया से किसी भी समय यथेष्ट मात्रा नें 
दुग्ध का दोहन किया जा सकता है। अवश्य ही, प्राकृत-जगत्‌ की गायें इस प्रकार की 
नहीं हैं, पर शास्त्रों से कृष्णलोक में उनका होना निश्चित रूप से सिद्ध होता है। 
भगवान्‌ श्रीकृष्ण इन 'सुरभि' नामक गायों को प्रचुर संख्या में पालते हैं। वे नित्य 
गोचारण निरत हैं। सदाचारी-सन्तान की उत्पत्ति के लिये लक्षित काम 'कन्दर्प' 
कहलाता है, जो «श्रीकृष्ण का एक रूप है। केवल इन्द्रियतृष्ति के लिए किया गया 
मैथुन श्रीकृष्ण का रूप नहीं है। सदाचारी सन्तान की उत्पत्ति में प्रयुक्त मैथुन ही कन्दर्प 
कहलाता है। यह भी श्रीकृष्ण की एक विभूति है। 
अनन्तश्चास्मि नागानां वरुणो यादसामहम्‌ । 
पितृणामर्यमा चास्मि यमः संयमतामहम्‌ । ।२९।। 
अनुबाद 
दिव्य नागों में मैं शेषनाग (अनन्त) हूँ और जलचरो में उनका अधिपति 
वरुण देवता हुँ; पितरों में अर्यमा नामक पितरेश्वर तथा शासन करने वालों में मृत्यु का 
नियन्ता यमराज मैं हूँ।।२९।। 


नाना प्रकार दिव्य नागों में अनन्त (शेषनाग) सबसे महान्‌ हैं और 
जलचरों में वरुण सर्वश्रेष्ठ हैं। ये दोनों ही श्रीकृष्ण के रूप हैं। अर्यमा नामक 
पितरेश्वर एक वृक्षमय लोक के अघीश्वर हैं! ये भी श्रीकृष्ण की तिभूति हैं। बहुत रो 
शक्तिशाली दुष्टों के लिए दण्ड का विधान करते हैं; इन सब में यमराज अधान हैं। ये 
यमराज पृथ्वी के एक निकट के लोक में स्थित हैं। मृत्यु के बाद पापत्मा प्राणियों को 

वहाँ ले जाया जाता है और यम उनके लिये यथोचित्त दण्ड का विधान करते हैं। 


प्रह्मादश्चास्मि दैत्यानां कालः कलयतामहम्‌ । 
मृगाणां च मृगेन्द्रोऽहं वैनतेयश्च पक्षिणाम्‌। ।३०।। 


अनुबाद 
दैत्यों में मैं प्रह्माद हूँ और दमन करने वालों में काल हूँ तथा पशुओं में सिंह 
और पक्षियों में मैं विष्णुवाहन गरुड़ हूँ।।३०।। 
तात्पर्य 


दिति और अदिति सगी बहनें हैं। इनमें से अदिति के पुत्र ' आदित्य ' कहलाते 
हैं और दितिपुत्रों की ' दैत्य ' संज्ञ है । सभी आदित्य भगवद्भक्त हैं, जबकि दैत्य नास्तिक हैं। 
दैत्यकुल में उत्पन्न होने पर भी प्रह्लाद बाल्य-काल से परम भागवत थे। उनके 
भक्तिभाव और देवोपम स्वभाव को देखते हुए उन्हें श्रीकृष्ण का रूप कहा जाता है। 

सब प्रकार के दमनकारी तत्त्वों में काल श्रीकृष्ण का रूप है, क्योंकि समय के साथ 
प्राकृत-जगत्‌ की प्रत्येक वस्तु का हास हो जाता है । नाना प्रकार के पशुओं में सिंह सर्वाधिक 
शक्तिशाली एवं खूंखार है तथा पक्षियों की लाखों योनियों में भगवान्‌ विष्णु के वाहन 
श्रीगरड़जी सब से उत्कृष्ट हैं। 

पवनः पवतामस्मि रामः शस्त्रभृतामहम्‌ । 

झषाणां मकरश्चास्मि स्त्रोतसामस्म्रि जाह्नवी । ।३१।। 


अनुवाद | 

मैं पवित्र करने वालों में वायु हूँ और शस्त्रधारियों में रम हूँ, जलचरों मे मैं 
मगरमच्छ हूँ और नदियों में गंगा हूँ।।३१।। 
तात्पर्य 


मगरमच्छ बड़े जलचरों मे एक है और मनुष्य के लिए बहुत भयावह है। अतः 
यह श्रीकृष्ण की विभूति है। नदियों मे मां गगा की सर्वोपरि महिमा है। रामायण के 
नायक भगवान्‌ राम श्रीकृष्ण के एक विशेष अवतार हैं। ये योद्धाओं में सबसे 
बलशाली शूरवीर हैं। 


सर्गाणामादिरन्तश्च मध्यं चैवाहमर्जुन । 
अध्यात्मविद्या विद्यानां वादः प्रवदतामहम्‌ । ।३२।। 

है अर्जुन ! मैं ही सम्पूर्ण सृष्टि का आदि, मध्य और अन्त हूँ; सम्पूर्ण विद्याओं 
में अध्यात्मविद्या हूँ और विवाद करने वालों में मैं तत्त्व-निर्णायक वाद हूँ।।३२।। 
अक्षराणामकारोऽस्मि इन्द्र: सामासिकस्य च। 
अहमेवाक्षयः कालो धाताहं विश्वतोमुखः । ।३३ । । 
अनुवाद 
मैं अक्षरों में अकार हूँ और समासो में न्द्र समास हूँ तथा मैं ही अविनाशी 
काल और रुष्टाऔं में सब दिशाओं में मुख वाला ब्रह्मा हूँ।।३३।। 
मृत्यु: सर्वहरश्चाहमुदभवश्च भविष्यताम्‌। 
कीर्तिः श्रीर्वाक्ञ नारीणां स्मृतिर्मेधा धृतिः क्षमा । ।३४।। 
अनुवाद 
सब का नाश करने वाला मृत्यु और आगे होने वालो की उत्पत्ति का कारण भी 
मैं हूँ; स्त्रियों में कीर्ति, श्री, वाक्‌ स्मृति, मेघा, धृति और क्षमा मैं हूँ।।३४।। 


बहत्साम तथा साम्नां गायत्री छन्दसामहम्‌ । 
मासानां मार्गशीर्षोऽहमृतूनां कुसुमाकरः । ।३५।। 
अनुवाद 
मै मन्त्रो में,इन्द्र के लिए गाया जाने वाला बृहत्साम गान हूँ और छन्दो में 
ब्राह्मणों द्वारा नित्य उच्चारित गायत्रीमंत्र हूँ; महीनों मे मार्गशीर्ष मास हूँ और ऋतुओं में 
मैं वसन्त हूँ।।३५।। 

तात्पर्य 

श्रीभगवान्‌ पहले कह आये हैं कि सम्पूर्ण वेदों में सामवेद विशिष्ट है, क्योंकि 
यह विभिन्न देवताओं द्वारा गाए पद्चों से परिपूर्ण है। इन्हीं में से एक गीति का नाम 
'बृहत्साम्‌' है। इस परमोत्तम मधुर सगीतमय श्रुति का गायन निशीथ (मध्यरात्रि) के 
समय किया जाता है। 

संस्कृत में काव्य के लिए शास्त्र द्वारा निर्धारित विधान हैं। आधुनिक कविता 
की भौति देवभाषा में लय और ताल की रचना मनमाने ढंग से नहीं की जाती। 
शास्त्रीय छन्दो में “गायत्री” प्रधान है; इसलिए गुणवान्‌ ब्राह्मण इसे जपते हैं। 

श्रीमद्भागवत में भी इस मन्त्र का उल्लेख है। इसका विशेष प्रयोजन स्वरूप- 
साक्षात्कार है; इसलिए यह भी भगवान्‌ का स्वरूप है। यह मन्त्र उत्तम साधकों 
के लिए है और इसकी जप-सिद्धि से विशुद्ध सत्त्व में स्थिति हो जाती है। अतः 
इस मन्त्र का जप करने के लिए सत्त्वगुण में स्थित होकर उपयुक्त सद्गुर्णो से युक्त हो 
जाना चाहिए। गायत्री मन्त्र की वैदिक संस्कृति में वस्तुत. बड़ी महिमा है । इसे ब्रह्म का 
नाद-अवतार माना जाता है। ब्रह्मा इसके गुरु हैं और उन्हीं की शिष्यपरम्परा में यह 
प्राप्त होता है। 

मार्गशीर्ष मास अन्य सभी मासों से श्रेष्ठ है। इस समय खेतों से अन्न इकट्ठा 
किया जाता है और जनता आनन्दित रहती है। वसन्त ऋतु सम्पूर्ण विशव प्रे लोकप्रिय 
है ही, क्योंकि इस समय न अधिक उष्णता होती है और न ही अधिक शीत रहता है 
तथा कुसुम और वृक्ष मुकुलित होते हैं, फलते-फूलते हैं। बसन्त में श्रीकृष्ण की 
लॉलाओं से सम्बन्धित बहुत से” महोत्सव भी आते हैं। सबसे अधिक आनन्दमयी ऋतु 
होने के नाते वसन्त श्रीकृष्ण का रूप है। 

दूतं छलयतामस्मि तेजस्तेजस्विनामहम्‌। 

जयोऽस्मि व्यवसायोऽस्मि सत्त्वं सत्त्ववतामहम्‌ । ।३६।। 


अनुवाद 
मैं छल करने वालों में जुआ हूँ और प्रभावशालियों का प्रभाव हूँ। मैं विजय 
हूँ, मैं साहस हूँ और मैं ही बलवानों का बल हूँ।।३६।। 
तात्पर्य 


ससार भर में भॉति-भाँति के छल करने बाले है । द्युतकर्म इन सब छल-साधनों 
का मुकुटमणि है; इसलिए वह भी श्री ठूष्ण की विभूति है। परात्पर होने के कारण 
श्रीकृष्ण किसी भी मनुष्य से बढ़कर छल कर सकते हैं। यदि श्रीकृष्ण किसी को 
छलना चाहें तो उन्हें कोई भी नहीं हरा सकता। स्पष्ट रूप से श्रीकृष्ण की महानता 
एकांगी न होकर सर्वांगीण है। 

विजेताओं में श्रीकृष्ण मूर्तिमान विजय हैं; प्रभावशाली पुरुषों के प्रभाव हैं; 
उद्यमी उद्योगपतियों में सर्वाधिक उद्यमी हैं; साहसिको में परम साहसी हैं और बलवानों 
में परम बलशाली हैं। जब श्रीकृष्ण पृथ्वी पर प्रकट थे, तो कोई भी बल में उनका 
पार नहीं पा सका। यहाँ तक कि बाल्यकाल में उन्होंने गोवर्धन पर्वत को खेल-खेल में 
ही धारण कर लिया था। श्रीकृष्ण छल करने में अतुलनीय हैं, तेज में अतुलनीय हैं, 


विभूतियोग 

जय और साहस में अतुलनीय हैं तथा बल में भी अतुलनीय हैं। 

वृष्णीनां वासुदेवोऽस्मि पाण्डवानां धनञ्जयः। 

मुनीनामप्यहं व्यासः कवीनामुशना कविः ।।३७।। 


बृष्णिवंशियों में मैं वासुदेव हूँ और पाण्डवों में अर्जुन हूँ तथा मुनियों में 
अेदव्यास और कवियों में उशना (शुक्राचार्य) हुँ । ।३७ । । 
तात्पर्य 


श्रीकृष्ण आदिपुरुष स्वयं भगवान्‌ हैं और वासुदेव उनके स्वयंप्रकाश हैं। भगवान्‌ 
श्रीकृष्ण एवं बलराम दोनों बसुदेवजी ने पुत्ररूप में प्रकट होते हैं । पाण्डवो में अर्जुन सर्वाधिक 
प्रख्यात और शूरवीर हैं। नरोत्तम होने के कारण वे श्रीकृष्ण के ही स्वरूप हैं। वैदिक ज्ञान के 
विज्ञ मुनियो में व्यासदेब सबसे महान्‌ हैं; उन्हेनि वैदिक ज्ञान का नाना प्रकार से वर्णन किया, 
जिससे इस कलियुग के मनुष्य भी उसे समझ सकें । व्यासदेव श्रीकृष्ण के अवतार हैं, इसलिए 
भी श्रीकृष्ण के रूप हैं । जो मनुष्य किसी विषय का सूक्ष्मार्थ विवेचन कर सकते हैं, उन्हें ' कवि ' 
कहा जाता है। उशना (शुक्राचार्य) नामक कबि दैत्यों के गुरु थे। राजनीतिक और 
आध्यात्मिक दृष्टि से सर्वतः परम बुद्धिमान्‌ और दूरदशी होने के कारण श्रीकृष्ण की विभूतियों में 
उनकी गणना की गयी है। 


दण्डो दमयतामस्मि नीतिरस्मि जिगीषताम्‌ । 
मौनं चैवास्मि गुह्यानां ज्ञानं ज्ञानवतामहम्‌ । ।३८।। 
अनुवाद 
मैं दण्ड करने बालों का दण्ड हूँ और विजय की इच्छा वालों की नीति हूँ; 
गोपनीय भावों मे मौन तथा ज्ञानियों का ज्ञान मैं हूँ। 1३८ 11 
तात्पर्य 


विविध प्रकार के दमनकारी तत्त्वों में उनका सबसे अधिक महत्त्व है, जो दुष्टों 
का नाश करते हैं। दुष्ट-दमन के लिये प्रयुक्त दण्ड श्रीकृष्ण का रूप है। किसी भी 
क्रियकषेत्र में विजय के अभिलाषियों में रीति की ही अन्तिम विजय होती है। सुनना, 
सोचना, मनन करना आदि गोपनीय क्रियाओं में मौन सबसे महत्त्वपूर्ण हैं, मौन से 
अतिशी्र उन्नति होती है। ज्ञानी वह है, जो जड़ प्रकृति और आत्मा में तथा श्रीभगवान्‌ 
की परा और अपरां शक्तियों में भेद को जानता हो। यह ज्ञान साक्षात्‌ श्रीकृष्ण का 
स्वरूप है। 

यच्यापि सर्वभूतानां बीजं तदहमर्जुन । 
न तदस्ति विना यत्स्यान्मया भूतं चराचरम्‌ । ।३९।। 
अनुवाद 
हे अर्जुन ! अधिक क्या, मैं ही सम्पूर्ण सृष्टि का आदिबीज हूँ। ऐसा चराचर कुछ भी 
नहीं है जो मेरे बिना हौ। 1३९ । । 


नान्तोऽस्ति मम दिव्यानां विभूतीनां परंतप। 
एष तूद्देशतः प्रोक्तो विभूतेर्विस्तरो मया।।४०।। 
अनुवाद 
हे शत्रुविजयी अर्जुन ! मेरी दिव्य विभूतियों का अन्त नही है। यह तो मैंने तेरे 
लिए अपनी विभूतियों का विस्तार सक्षेप से कहा है।।४०।। 
यद्यह्विभूतिमत्सतत्वं श्रीमदूर्जितमेव वा। 
तत्तदेवावगच्छ त्थं मम तेजोंऽशसम्भवम्‌ । ।४१।। 


अनुबाद 
जो जो भी ऐश्वर्ययुक्त, कान्तियुक्त और शक्तियुक्त वस्तु है, उस-उसको तू 
मेरे तेज के अंश से उत्पन्न हुई जान। 1४१ । । 


अथवा बहुनैतेन किं ज्ञातेन तवार्जुन। 
विष्टभ्याहमिदं कृत्स्नमेकांशेन स्थितो जगत्‌ । ।४२।। 
अनुवाद 
अथवा हे अर्जुन | इस बहुत जानने से तेरा क्या प्रयोजन है ? तू केवल इतना जान ले 
कि अपने एक आशमात्र से इस सम्पूर्ण जगत्‌ को धारण करके मैं इसमे व्याप्त हो रहा 


हूँ। ।४२।। 
तात्पर्य 

श्रीभगवान्‌ परमात्मारूप से सब सर्तों मे प्रवेश करके सम्पूर्ण प्राकृत-सृष्टि में 
व्याप्त हो रहे हैं। यहाँ वे अर्जुन से कहते हैं कि नाना वस्तुओं के ऐश्वर्य और उत्कर्ष 
को अलग-अलग जानने का कोई अर्थ नही है। उसके लिए केवल इतना जान लेना 
पर्याप्त होगा कि सम्पूर्ण पदार्थों की सत्ता इसीलिए है कि श्रीकृष्ण ने उन सब में परमात्मारूप से 
प्रवेश किया है । उसे जानना चाहिए कि सब से बड़े जीव, ब्रह्मा से लेकर तुच्छ चींटी तक सबके 
सब प्राणी जीवित हैं, क्योंकि उनमें से प्रत्येक में श्रीभगवान्‌ का प्रवेश है; वे ही उन 

सबका पालन-पोषण कर रहे हैं। 

इस श्लोक से सिद्ध हो जाता है कि देवताओं की उपासना करना योग्य नहीं है, 
क्योंकि ब्रह्मा, शिव आदि देवताओ में श्रीभगवान्‌ के ऐश्वर्य का केवल एक अंश है। 
श्रीभगवान्‌ सब के आदिकारण हैं, उनसे अधिक महिमामय दूसरा कोई नहीं है। वे 
असमोर्ध्व हैं, अर्थात्‌ उनके समान कोई नहीं है, फिर बड़ा तो होगा ही क्यों कर। 
“ विष्णुमन्त्र ' मे कहा गया है कि श्रीभगवान्‌ को ब्रह्मा और शिव आदि किसी देवता के 
समान माननेवाला उसी क्षण नास्तिक हो जाता है। परन्तु यदि श्रीकृष्ण की शक्ति के नाना 
ऐश्वर्यों और प्रकाशो की कथाओं का गम्भीर स्वाध्याय किया जाय, तो श्रीकृष्ण का 
तत्त्व निश्चित रूप से जानने में आ सकता है और परिणाम में मन भी श्रीकृष्ण 
की आराधना में अनन्य भाव से निवेशित हो सकता है। श्रीभगवान्‌ का अंश-प्रकाश 
परमात्मा सब पदार्थों में प्रविष्ट है, इसलिए बे सर्वव्यापी हैं। अत. शुद्धभक्त पूर्ण 
भक्तिभाव के साथ कृष्णभावना में निमग्न-चित हो जाते और इससे नित्य शुद्ध सत्थ 
में स्थित रहते है। आठवें से ग्यारहवें श्लोक तक भक्तियोग का तथा श्रीकृष्ण की 
आराधना का अतिशय विशद निर्देश है। शुद्ध भक्ति का यही मार्ग है। इस अध्याय में 
उस साधन का पूर्ण विवरण है, जिसके द्वारा भक्तियोग की परम संसिद्धि, अर्थात्‌ 
श्रीभगवान्‌ के सग की प्राप्ति हो जाती है। 

ॐ तत्सदिति श्रीमद्भगवद्गीतासूपनिषत्सु ब्रह्मविद्यायां योगशास्त्र 

शरीकृष्णार्जुनसंवादे विभूतियोगोनाम दशमोऽध्यायः । ।१० । । 
इति भवितवेदान्तभाष्ये दशमोऽध्यायः । । 


विश्वरूपदर्शनयोग 
(श्रीभगवान्‌ का विश्वरूप) 


अर्जुन उवाच। 
मदनुग्रहाय परमं गुहामध्यात्मसंज्ञितम्‌। 
यत्त्वयोक्तं वचस्तेन मोहोऽयं विगतो मम।।१।। 
अनुवाद 
अर्जुन ने कहा, प्रभो ।' आपने कृपापूर्वक मुझसे जिस अध्यात्म-विज्ञान का 
रहस्यमय उपदेश कहा, उसे सुनने से मेरा यह मोह नष्ट हो गया है।।१।। 
तात्पर्य 


श्रीकृष्ण सब कारणों के परम कारण हैं-यह अध्याय इसी रहस्य को उद्घाटित 
करता है। वे महाविष्णु के भी कारण हैं और उन्ही से प्राकृत-सृष्टि उत्पन्न होती है। 
श्रीकृष्ण अवतार नहीं हैं; वे सम्पूर्ण अवतारो के उद्गम हैं, अवतारी हैं। पूर्ववर्ती दसवें 
अध्याय में यह तत्त्व सम्पूर्ण रूप से प्रतिपादित हो चुका है। 

अब, जहाँ तक अर्जुन का सम्बन्ध है, वह स्वयं कहता है कि उसका मोह नष्ट 

हो गया है। इसका अर्थ यह हुआ कि श्रीकृष्ण को अब वह साधारण मनुष्य और 
अपना सखा ही नहीं मानता; वह जान गया है कि श्रीकृष्ण सम्पूर्ण सृष्टि के मूल 
हैं। अर्जुन परम प्रबुद्ध हो चुका है और यह जानकर आनन्दसिन्धु में निमग्न है कि 
श्रीकृष्ण जैसे महान्‌ सखा से उसका सख्य है। परन्तु साथ ही, विचार करता है कि 
>सके द्वारा श्रीकृष्ण को सब कारणो का कारण स्वीकार कर लेने पर भी हो सकता है 
कि दूसरे ऐसा न करें। अतएव श्रीकृष्ण स्वय भगवान्‌ हैं, इस सत्य को जीवमात्र के 
लिये सार्वभौम रूप से स्थापित करने के उद्देश्य से अर्जुन ने इस अध्याय में श्रीकृष्ण 
से अपने विश्वरूप का दर्शन कराने की प्रार्थना की है। वास्तव में जब भी किसी को 
श्रीकृष्ण के विश्वरूप का दर्शन होता है, तो वह अर्जुन की ही भाँति भयभीत हो जाया 
करता है। परन्तु श्रीकृष्ण इतने कृपामय है कि उस विश्वरूप का दर्शन देकर फिर से 
अपना मूल द्विभुज रूप धारण कर लेते है। श्रीकृष्ण ने बारबार जो कुछ कहा है, 
अर्जुन उसे सत्य मानता है। उसका कल्याण हो, इसीलिए श्रीकृष्ण उसे उपदेश कर रहे हैं और 
अर्जुन भी स्वीकार करता है कि उसके मोह का निवारण उनकी अहैतुकी कृपा का ही फल है। 
उसे अब पूर्ण विश्वास है कि श्रीकृष्ण सब कारणो के परम कारण और जीवमात्र के अन्तर्यामी 
परमात्मा हैं। 

भवाप्ययौ हि भूतानां श्रुतौ विस्तरशो मया। 

त्वत्तः कमलपत्राक्ष माहात्म्यमपि चाव्ययम्‌ । ।२ । । 

अनुबाद 

हे कमलनयन | मैंने जीवो की उत्पत्ति और प्रलय का तत्त्व आपसे विस्तारपूर्वक 
सुना है और आपकी अविनाशी महिमा भी सुनी है, जिससे इस तत्त्व की अनुभूति होती 
है।।२।। 


एवमेतद्यथात्थ त्वमात्मानं परमेश्वर । 


द्रष्टुमिच्छामि ते रूपमैश्वरं पुरुषोत्तम । ।३ । । 


अनुवाद 
हे परमेश्वर ! हे पुरुषोत्तम ! यद्यपि यहाँ अपने सामने मैं आपके स्वयं रूप का 
दर्शन कर रहा हूँ, फिर भी हे प्रभो ! आपका वह रूप देखना चाहता हूँ, जिससे आप 
इस सृष्टि में प्रविष्ट हुए हैं। विभो ! मैं आपका वही रूप देखना चाहता हूँ।।३।। 
तात्पर्य 
श्रीभगवान्‌ पूर्व में कह आये हैं कि उन्होंने अशरूप से प्राकृत ब्रह्माण्ड में प्रवेश 


विश्वरूपदर्शनयोग 

किया है; इसी कारण इस सृष्टि की उत्पत्ति और स्थिति है। जहाँ तक अर्जुन का 
सम्बन्ध है, उसे श्रीकृष्ण के वचर्नो में लेशमात्र संशय नहीं है। परन्तु श्रीकृष्ण को 
साधारण मनुष्य मानने वाले भावी मनुष्यों में श्रीकृष्ण साक्षात्‌ भगवान्‌ हैं, यह निष्ठा 
जागृत करने के लिए वह उनके विश्वरूप को प्रत्यक्ष देखना चाहता है। वह देखना 
चाहता है कि ब्रह्माण्ड से असंग होने पर भी श्रीकृष्ण उसमें किस प्रकार क्रियाशील हैं। 
श्रीकृष्ण से अर्जुन का यह निवेदन गृढ़ार्थ रखता है। श्रीकृष्ण स्वयं भगवान्‌ हैं और 
इस कारण अर्जुन के भी अन्तर्यामी हैं। अतएब वे अर्जुन की वौंछा को जानते हैं और 
समझ सकते हैं कि अर्जुन में निजी रूप से विश्वरूपदर्श की कोई विशेष इच्छा 
नहीं है। वह उनके कृष्णरूप के दर्शन से पूर्ण तृप्त है। बे जानते हैं कि अन्य मनुष्यों 
में वे भगवान्‌ हैं, इस प्रकार का विश्वास उत्पन्न करने के उद्देश्य को लेकर ही अर्जुन 
उनके विश्वरूप दर्शन के लिय उत्कण्ठित है। उसे अपने लिए श्रीकृष्ण की भगवत्ता 
का कोई प्रमाण नहीं चाहिए । श्रीकृष्ण जानते हैं कि अर्जुन विश्वरूप के दर्शन से एक 
कसौटी स्थापित करना चाहता है, क्योंकि भविष्य में अपने को भगवत्‌-अवतार कहने 
वाले धूतो की बहुलता होगी। अतः जनता सावधान रहे, जो अपने को कृष्ण बताता है, 
उसे जनता के सामने अपने दावे को प्रमाणित करने के लिये विश्वरूप दिखाने को 
तैयार रहना चाहिये। 


मन्यसे यदि तच्छक्यं मया द्रष्टुमिति प्रभो। 
योगेश्वर ततो मे त्वं दर्शयात्मानमव्ययम।।४।। 
अनुबाद 
यदि आपके विचार में मेरे द्वारा आपका वह विश्वरूप देखा जा सकता है, तो 
हे प्रधो ! हे योगेश्वर ! कूपया उसी अविनाशी रूप का मुझे दर्शन कराइये । 1४ । । 
तात्पर्य 
शास्त्र का सिद्धान्त है कि प्राकृत इन्द्रियों से भगबान्‌ श्रीकृष्ण को न तो देखा जा 
सकता है, न :सुना जा सकता है और न अनुभव ही किया जा सकता है। किन्तु यदि 
कोई प्रारम्भ से भगवद्भक्ति के परायण रहे तो वह श्रीभगवान्‌ का साक्षात्कार करने के 
योग्य हो जाता है। जीवात्मा चैतन्य का एक अणु मात्र है, इसलिए वह अपने बल पर 
परम चैतन्य परमेश्वर श्रीकृष्ण को देख अथवा तत्व से जान नहीं सकता। भक्त अर्जुन 
ज्ञानमार्ग की अनुमान शक्ति पर निर्भर नहीं है। उसने माना है कि जीव होने के कारण 
वह सा अपूर्ण है, जबकि श्रीकृष्ण अनन्त हैं, उनकी महिमा अगाध है। अर्जुन समझ सकता 
है कि जीव अपने उद्यम से अनन्त को नहीं जान सकता; अनन्त द्वारा कृपापूर्वक अपने को 

उद्घाटित करने पर ही वह उनका तत्व जान पाता है। श्रीभगवान्‌ के लिए यहाँ योगेश्वर 
शब्द महत्त्वपूर्ण है। तात्पर्य यह है कि वे अचिन्त्य-शक्ति-सम्पन्न हैं, इसलिए यदि चाहें तो 
अनन्त होने पर भी अपने को प्रकट कर सकते हैं। अस्तु, अर्जुन श्रीकृष्ण से उनके अचिन्त्य 
अनुग्रह की याचना कर रहा है, आदेश नहीं दे रहा । श्रीकृष्ण तब तक किसी को अपना दर्शन 
कराने को बाध्य नहीं हैं, जब तक वह कृष्णभावनाभावित होकर पूर्ण रूप से उनके शरणागत 
और भक्तिनिष्ठ न हो जाय; मनोधर्म के बल पर निर्भर रहने वाले मनुष्य के लिए उनका दर्शन 
अलभ्य है। 


श्रीभगवानुवाच 
पश्य मे पार्थ रूपाणि शतशोऽथ सहस्रशः। 
नानाविधानि ` दिव्यानि नानावर्णाकृतीनि च।।५।। 


अनुवाद 
श्रीभगवान्‌ ने कहा, हे अर्जुन ! हे पार्थ ! अब तू मेरी विभूतियों--सागर के सदुश नाना 
वर्ण और आकार बाले सैकड़ों-हजारों दिव्य रूपों को देख ।।५।। 
तात्पर्य 


अर्जुन श्रीकृष्ण के उस विश्वरूप के दर्शन का अभिलाषी है, जो. लोकोत्तर होते 
हुए भी प्रकट सृष्टि के निमित्त से प्रकाशित होता है और इस कारण जो माया के 
अनित्य-कालचक्र से बाधित है। माया के समान ही श्रीकृष्ण का यह विश्वरूप भी 
समय-समय पर प्रकट-अप्रकट हुआ करता है। यह श्रीकृष्ण के स्वयंरूपों के समान 
बैकुण्ठ में नित्य नहीं रहता। भगवद्भक्त सामान्यत: इस विश्वरूप के दर्शन की इच्छा 
नहीं करता। परन्तु अर्जुन इसे देखने के लिए उत्कंठित है; इसलिए श्रीकृष्ण इसे प्रकट 
कर रहे हैं। यह विश्वरूप किसी साधारण मनुष्य के लिए दर्शनीय नहीं है। श्रीकृष्ण 
की शक्ति से ही इसका दर्शन हो सकता है। 


पश्यादित्यान्बसूनरुद्रानश्विनौ मरुतस्तथा । 
पश्याश्चर्याणि भारत। ।६।। 


अनुबाद 
हे भरतवंशी अर्जुन ! यहाँ मुझमें आदित्यो को, अर्थात्‌ अदिति के बारह पुत्रों 
को, आठ वसुओं को, ग्यारह रुद्रं को और अन्य सभी देवताओं को देख तथा और 
भी बहुत से ऐसे आश्चर्यमय रूपों को देख, जिन्हें पहले किसी ने देखा-शुना नहीं 
है।।६।। 

इहैकस्थं जगत्कृत्स्नं पश्याद्य सचराचरम्‌। 
मम देहे गुडाकेश यच्चान्यद्द्रष्टुमिच्छसि। ।७।। 
अनुबाद 
तुझे जो कुछ भी देखने की इच्छा हो, वह सब मेरे इस शरीर में इसी समय 
देख सकता है। इस समय जो देखना चाहे अथवा भविष्य में भी जो कुछ देखने की 
तेरी इच्छा हो, वह सब इस विश्वरूप में देख ले। यहाँ चराचर सम्पूर्ण जगत्‌ 
दृष्टिगोचर है।।७।। 


न तु मां शक्यसे द्रष्टुमनेनैव स्वचक्षुषा 
दिव्यं ददामि ते चक्षुः पश्य मे योगमैश्वरम्‌ । ।८ । । 


अनुवाद 
परन्तु अपने चर्म-चक्षुओं से तू मुझे नहीं देख सकेगा। इसलिए तुझे दिव्य-दृष्टि 
प्रदान करता हूँ, जिससे तू मेरी योगशक्ति और ऐश्वर्य को देख सके । ।८ । । 
तात्पर्य 
शुद्धभक्त द्विभुज-रूप के अतिरिक्त श्रीकृष्ण के अन्य किसी रूप को देखने की 
अभिलाषा नहीं रखता। भक्त को उनके विश्वरूप का दर्शन उन्हीं की कृपा से मिली 
दिव्य-दृष्टि से करना है, मन से नहीं। श्रीकृष्ण के विश्वरूप के दर्शनार्थ अर्जुन को 
अपनी दृष्टि बदलने को ही कहा गया है, चित्त को नही। श्रीकृष्ण के विश्वरूप की 
अधिक महत्ता नहीं है, जैसा अनुवर्ती श्लोकों से स्पष्ट हो जायेगा। तथापि, क्योंकि 
अर्जुन उसे देखने का अभिलाषी है, इसलिए श्रीभगवान्‌ उसे वह दृष्टि दे रहे हैं, जिससे 
उस विश्वरूप का दर्शन हो सकता है। 
श्रीकृष्ण के साथ यथार्थ रस-सम्बन्ध वाले भक्त प्रेममय रूपों के प्रति ही 
आकृष्ट होते हैं, ऐश्वयाँ के निरीश्वर प्रदर्शन से नहीं। श्रीकृष्ण के सहचर, सखा तथा 
माता-पिता यह कभी नहीं चाहते कि श्रीकृष्ण अपने ऐश्वर्य का प्रकाश करे । वे शुद्धप्रेम 
में डूबे रहते हैं और इतना भी नहीं जानते कि श्रीकृष्ण स्वयं भगवान्‌ हैं। श्रीकृष्ण के 
साथ प्रेमरस का विनिमय करते हुए यह विस्मृति सी हो जाती है कि श्रीकृष्ण परमेश्वर 
है। श्रीमद्भागवत में कथन है कि वृन्दावन मै श्रीकृष्ण के साथ क्रीड़ा करने मै मग्न 
सभी बालक परम पुण्यात्मा हैं; बहुत जन्मों तक तपश्चर्या करने के बाद कहीं 
जाकर उन्हें श्रीकृष्ण के साथ क्रीड़ा करने का सुयोग मिला है। ये बालक नही जानते 
कि श्रीकृष्ण स्वयं भगवान्‌ हैं, वे तो उन्हें अपना सखा हौँ गानते हैं। जहाँ परमपुरुष को 

महर्षिगण ब्रह्म मानते हैं और भक्त भगवान्‌ मानते हैं, वहीं साधारण मनुष्य उन्हें माया 
का कार्य समझते हैं। वास्तव में विश्वरूप दर्शन से भक्त का कोई प्रयोजन नहीं है। अर्जुन तो 
केवल श्रीकृष्ण कै वाक्य को सिद्ध करने के लिये ठसे देखना चाहता था, जिससे भविष्य में होने 
वाले मनुष्य यह समझ सकें कि श्रीकृष्ण ने अपने को परम सत्य घोषित ही नहीं किया; बल्कि 
अर्जुन को वास्तव में अपने इस रूप का दर्शन भी कराया। अर्जुन के लिये इस तथ्य को 
प्रमाणित करना आवश्यक है, क्योंकि उससे परम्परा का प्रारम्भ हो रहा है। भगवान्‌ श्रीकृष्ण के 
तत्वबोध के लिये जो अर्जुन के चरणचिहों का अनुसरण करते हैं, उन मनुष्यों को यह 
भलीभौंति सप्र लेना चाहिये कि श्रीकृष्ण ने केवल परम सत्य होने का दावा हौ नहीं 
किया, अपने इस रूप को वास्तव में प्रकट भी किया। 

श्रीभगवान्‌ ने अर्जुन को विश्वरूप दर्शन के लिये पर्याप्त शक्ति दी है, यद्यपि 
जैसा पूर्व वर्णन है, बे जानते हैं कि अर्जुन उसे अपने लिए नहीं देखना चाहता। 


सञ्जय उबाच। 
एवमुक्ता ततो राजन्महायोगेश्वरो हरिः। 
दर्शयामास पार्थाय परमं रूपपैश्वरम्‌। ।९।। 
अनुवाद 
संजय ने कहा, हे राजन्‌ ! इस प्रकार कह कर परम योगेश्वर भगवान्‌ श्रीकृष्ण 
ने अर्जुन को अपने ऐश्वर्यमय विश्वरूप का दर्शन कराया।।९।। 


अनेकवक्त्रनयनमनेकाद्भुतदर्शनम्‌ । 
अनेकदिव्याभरणं दिव्यानेकोद्वातायुधम्‌ । । १० । । 
दिव्यमाल्याम्बरधरं दिव्यगन्धानुलेपनम्‌ । 
सर्वाश्चर्यमयं देवमनन्तं विश्वतोमुखंम्‌ । ।११ । । 


अर्जुन ने उस विश्वरूप में अको मुख और नेत्रों को देखा। श्रीभगवान्‌ का 
वह सर्वआश्चर्यमय रूप दिव्य प्रकाशवान्‌ भूषणों और नाना प्रकार के परिघानों से 
अलंकृत था। उन्हेनि दिव्य माला धारण कर रखी थी और हाथों में अनेक दिव्य शस्त्र 
उठाये हुए थे तथा उनका विग्रह विविध सुगन्धों से उपलिप्त था। अधिक क्या, वह 
रूप परम उज्ज्वल, सर्वव्यापक एवं अनन्त था । अर्जुन ने यह सब साक्षात्‌ देखा । । १०-११। । 

दिवि सूर्यसहस्रस्य भवेद्युगपदुत्थिता । 
यदि भाः सदूशी सा स्याद्भासस्तस्य महात्मनः । ।१२।। 


अनुवाद 
यदि आकाश में हजारे सूयाँ का एक साथ उदय हो तो उन से उत्पन्न प्रकाश 
भी श्रीभगवान्‌ के उस विश्वरूप के तेज के समान कदाचित्‌ ही हो।।१२।। 
तत्रैकस्थं जगत्क्रस्नं प्रविभक्तमनेकधा । 
अपश्यहेवदेवस्य शरीरे पाण्डवस्तदा।।१३।। 


अनुवाद 
पाण्डुपुत्र अर्जुन ने उस समय अनेक प्रकार से विभक्त सम्पूर्ण जगत्‌ को 
भगवान्‌ श्रीकृष्ण के उस कलेवर में एक स्थान पर स्थित देखा।।१३।। 


तात्पर्य 
तत्र शब्द का गम्भीर आशये है। इससे प्रकट होता है कि जब अर्जुन ने 
विश्वरूप का दर्शन किया, उस समय श्रीकृष्ण-अर्जुन दोनो रथ पर आसीन थे। 
युद्धभूमि में अन्य योद्धा इस रूप को नहीं देख सके, क्योंकि श्रीकृष्ण ने केवल अर्जुन 
को ही दिव्य दृष्टि प्रदान की थी। अर्जुन ने श्रीकृष्ण के विग्रह में सहस्रं ब्रह्माण्डों को 
देखा। जैसा वैदिक शास्त्रों से ज्ञात है, सृष्टि में अनेक ब्रह्माण्ड और लोक हैं। उनमें 
से कुछ मृण्मय हैं; कुछ हिरण्यमय हैं; कुछ मणिमय हैं; कुछ अति बड़े हैं और कुछ 
इतने बड़े नही है, इत्यादि। अर्जुन ने अपने रथ पर बैठे-बैठे ही इन सब लोको को 
देखा । परतु श्रीकृष्ण और अर्जुन में परस्पर क्या वार्ता हो रही है, यह कोई नहीं जान 
सका। 


ततः स विस्मयाविष्टो हृष्टरोमा धनञ्जयः। 
प्रणम्य शिरसा देवं कृताञ्जलिरभाषत । । १४ । । 


उस रूप को देखकर जार मे न ऑर पुलकित शरीर वाला अर्जुन 
श्रीभगवान्‌ को सिर से प्रणाम कर के हाथ जोड़े हुए प्रार्थना करने लगा।।१४।। 
अर्जुन उवाख। 
पश्यामि देवांस्तव देव देहे 

मर्वीश्व सर्वानुरगांश्च दिव्यान्‌ । ।१५। । 


अनुवाद 
है देवाधिदेव श्रीकृष्ण ! मैं आपके शरीर में सम्पूर्ण देवों को और नाना प्रकार के 
अन्य प्राणियों को देख रहा हूँ। कमल पर आसीन ब्रह्म, शिवजी, ऋषियों और दिव्य 
सर्पों को भी देखता हूँ।।१५।। 


पश्यामि त्वां सर्वतोऽनन्तरूपम्‌ 
नान्तं न मध्यं न पुनस्तवादिं 
पश्यामि विश्वेश्वर विश्वरूप।।१६।। 
अनुवाद 
हे सम्पूर्ण जगत्‌ के स्वामिन्‌! आपके विश्वरूप को अनेक हाथ, पेट, मुख और 
नेतरो से युक्त और सब ओर से अनन्त रूप वाला देखता हूँ। आपके इस रूप का न 
तो आदि है, न मध्य है और न अन्त ही है।।१६।। 
किरीटिनं गदिनं चक्रिणं च 
तेजोराशि सर्वतो दीप्तिमन्तम्‌ । 
पश्यामि त्वां दुर्निरीक्ष्यं समन्ता- 
रीप्तानलार्कश्चुतिमप्रमेयम्‌ ।।१७।। 
अनुवाद 
नाना प्रकार के मुकुटो, गदा और चक्र से सुशोभित आपका रूप अपने उस 
तेजोमय प्रकाश के कारण देखने में अति गहन है, जो सूर्य के समान प्रज्वलित और 
अगाध है।।१७।। 
त्वमक्षरं परमं वेदितव्यं 
त्यमस्य विश्वस्य परं निश्चानम्‌। 
त्वमव्ययः शाश्वतधर्मगोप्ता 
सनातनस्त्वं पुरुषो मतो मे।।१८।। 

अनुवाद 
प्रभो ! आप ही जानने योग्य परमब्रहा हँ, आप ही जगत्‌ के परम आश्रय, 
क पुरुष हैं और आप ही सनातनधर्म के रक्षक अविनाशी भगवान्‌ हैं, ऐसा मेरा मत 

अनादिमध्यान्तमनन्तवीर्य- 
मनन्तबाहुं शशिसूर्यनेत्रम्‌। 
पश्यामि त्वां दीप्तहुताशवक्त्रे 
स्वतेजसा अिश्वमिदं तपन्तम्‌।।१९।। 
अनुबाद 
देव! आप आदि, अन्त और मध्य से रहित आदिपुरुष हैं। आपकी भुजाओं 
और सूर्य-चन्द्ररूप नेत्रों की अनन्त संख्या है और अपने तेज से आप इस सम्पूर्ण 
विश्व को तपायमान कर रहे हैं।।१९।। 
द्यावापथिव्योरिदमन्तरं हि 
व्याप्तं त्वयैकेन दिशश्त्र सर्वाः। 
दृष्ट्वादभुतं रूपमुग्रं तवेदं 
लोकत्रयं प्रव्यथितं महात्मन्‌। ।२०।। 
अनुवाद 
सम्पूर्ण आकाश, विविध लोक और उनका बीच का अन्तरिक्ष, यह सब एक 
आप सै ही परिव्याप्त हो रहा है। हे महात्मन्‌ ! आपके इस भयंकर रूप को देखकर 
संपूर्ण लोक अति व्यथा को प्राप्त होते हैं।।२०।। 
अमी हि त्वां सुरसंघा विशन्ति 
केचिद्भीताः प्राञ्जलयो गृणन्ति। 
स्वस्तीत्युक्ता महर्षिसिद्संघाः 
स्तुवन्ति त्वां स्तुतिभिः पुष्कलाभिः । ।२९।। 


अनुवाद 
देववृन्द आपकी शरण लेकर आपमें प्रवेश कर रहे हैं। अत्यन्त भयभीत होने 
के कारण उनमें से कुछ दूर से ही हाथ जोड़े हुए प्रार्थना कर रहे हैं और महर्षि और 
सिद्धों के समुदाय कल्याण हो, ऐसा कहकर बैदिक मन्त्रों से आपकी स्तुति करते 
हैं।।२१।। 

रुद्रादित्या वसवो ये च साध्या 
विश्वेऽश्विनौ मरुतश्चोष्मपाश्च । 
गन्धर्वयक्षासुरसिद्धसंघा 
दीक्षन्ते त्यां विस्मिताश्चैव सर्वे।।२२।। 
अनुवाद 
ग्यारह रुद्र, बारह आदित्य, आठ बसु, साध्यगण, विश्वदेव, दोनों अश्विनी 
कुमार, मरुद्गण और पितर तथा गन्धर्व, यक्ष, असुर और सिद्धगण आदि सभी 
विस्मय-विस्फारित हुए आपको देखते हैं।।२२।। 
रूपं महत्ते बहुवक्त्रनेत्रं 
महाबाहो बहुबाहूरुपादम्‌। 
बहूदरं बहुदंष्ट्राकरालं 
दृष्ट्वा लोकाः प्रव्यथितास्तथाहम्‌ । ।२३।। 
अनुवाद 
हे महाबाहु । आपके 'बहुत से मुख, नेत्र, हाथ, जघा और पैरों वाले एव 
अनेक उदरों से युक्त विकराल जाड़ों वाले इस महान्‌ रूप को देखकर देवताओं सहित 
सब लोक व्याकुल हो रहे हैं और मैं भी व्याकुल हो रहा हूँ।।२३।। 
नभःस्पृशं दीप्तमनेकवर्णं 
व्यात्ताननं दीप्तविशालनेत्रम्‌ । 
दृष्ट्वा हि त्वां प्रव्यथितान्तरात्मा 
धृतिं न विन्दामि शमं च विष्णो। ।२४।। 
अनुवाद 
हे सर्वान्तशायी विष्णो! आकाश के साथ स्पर्श करते हुए देदीप्यमान नाना 
रूपों से युक्त तथा फैलाये हुए मुख और तेजोमय विशाल नेत्रों वाले आप को देखकर 
भयभीत अन्त.करण वाला मैं धैर्य और शान्ति को नहीं पाता हूँ।।२४।। 


२८०] 


दृष्ट्वैव कालानलसन्निभानि! 
दिशो न जाने न लभे ख शर्म 
प्रसीद देवेश जगन्निवास । ।२५।। 

है देवाधिदेव ! हे जगन्निवास आपके विकराल दांतों वाले प्रलयकाल की 
अग्नि के समान प्रज्चलित मुखों को देखकर मैं सुख को प्राप्त नहीं होता हूँ। सब 
दिशाओं से मुझे मोह की ही प्राप्ति हो रही है। इसलिए हे प्रभो । आप प्रसन्न 
हो ।।२५।। 
अमी च त्यां धृतराष्ट्रस्य पुत्राः 
सर्वे सहैवाबनिपालसंघैः । 
भीष्मो द्रोणः सूतपुत्रस्तथासौ 
सहास्मदीयैरपि योधमुख्यैः । ।२६।। 
वक्त्राणि ते त्वरमाणा विशन्ति 
दंष्ट्राकरालानि भयानकानि । 
केचिद्विलग्ना दशनान्तरेषु 
संदृश्यन्ते चूर्णितैरुत्तमांगैः । ।२७।। 


अनुवाद 
वे सभी धृतराष्ट्र के पुत्र अपने पक्ष के राजाओं के साथ तथा भीष्म, द्रोण, कर्ण 
और हमारे पक्ष के योद्धा भी वेगपूर्वक विकराल दौंतों वाले आपके मुखों मे प्रवेश कर 
रहे हैं। उनमें से कुछ तो चूर्ण हुए सिरों सहित आपके दौंतों के बीच लगे हुए भी 
दिखते हैँ। ।२६-२७ । । 
तात्पर्य 
पूर्व श्लोक में श्रीभगवान्‌ ने प्रतिज्ञा की है कि वे अर्जुन को ऐसे दृश्य 
देखायेंगे, जिन्हें देखना उसे हार्दिक रुचिकर होगा। अर्जुन इस समय भीष्म, द्रोण, कर्ण 
और धुतराष्ट्रपुत्नों आदि महारथियों सहित विपक्षी सैनिकों को और अपने दल के 
पोद्धाओं को भी कालकवलित होते हुए देख रहा है । यह इस ओर संकेत करता है कि 
दोनों पक्षों कौ भारी क्षति होने पर भी अन्त में अर्जुन युद्ध में विजयी रहेगा। यहाँ यह 
भी इंगित है कि अजेय समझे जाने वाले भीष्म तक का विनाश हो जायगा। इसी 
प्रकार कर्ण भी मारा जायगा। युद्ध में भीष्प आदि विपक्षीय योद्धा ही काल के ग्रास 
नहीं बनेंगे; वरन्‌ अर्जुन के पक्ष के बड़े-बड़े योद्धा भौ वीरगति को प्राप्त होंगे। 
यथा नदीनां बहवोऽम्बुवेगाः 
समुद्रमेवाभिमुखा द्रवन्ति। 


२८२] ॥ ९३ 


तथा तवामी नरलोकवीरा 
विशन्ति वक्त्राण्यभिविज्धलन्ति। ।२८।। 


अनुबाद 
जिस प्रकार नदियों के जलप्रवाह समुद्र की ओर दौड़ते हैं, वैसे ही ये सब 
शूरवीर आपके प्रज्वलित मुखों में प्रवेश कर रहे हैं।।२८।। 
यथा प्रदीप्तं ज्यलनं पतंगा 
विशन्ति नाशाय समृढुवेगाः । 
तथैव नाशाय विशन्ति लोका- 
स्तवापि वक्त्राणि समृद्धवेगाः । ।२९ । । 
अनुवाद 
मैं देखता हैं कि यै सब उसी प्रकार नाश के लिए पूर्ण वेग से आपके मुखो में 
प्रवेश कर रहे हैं, जैसे पतंग अपने नाश के लिए' प्रज्वलित अग्नि में वेग से गिरते 
हैं।।२९।। 
लेलिह्यासे ग्रसमानः समन्ता- 
ल्लोकान्समग्रान्वदनैज्वलद्रिभः । 
तेजोभिरापूर्य जगत्समग्रं 
भासस्तवोग्राः प्रतपन्ति विष्णो । ।३०।। 
अनुवाद 
हे विष्णो ! हे विश्वव्यापिन्‌ ! मै देखता हूँ कि आप अपने प्रज्वलित मुखों से 
सम्पूर्ण लोक को प्रसते हुए सब ओर से चाट रहे है तथा आपका उग्र प्रकाश ब्रह्माण्ड 
को तेज से परिपूर्ण कर के जगत्‌ को तपा रहा है।।३०।। 
आख्याहि मे को भवानुग्ररूपो 
नमोऽस्तु ते देववर प्रसीद। 
विज्ञातुमिच्छामि भवन्तमाद्यं 
न हि प्रजानामि तव प्रवृत्तिम्‌ । ।३१ । । 
अनुबाद 
हे देवाधिदेव ! कृपया कहिये कि उप्ररूपघारी आप कौन हैं? मैं उगपको प्रणाम 
करता हुँ; मुझपर प्रसन्न होइए। हे आदिस्वरूप ! मैं आपको जानना चाहता हूँ, क्योकि 
आपकी प्रवृत्ति को नहीं जानता ।।३१।। 


श्लाक ३२] [२८३ 


येऽवस्थिताः प्रत्यनीकेषु योधाः । ।३२।। 


अनुवाद 

श्रीभगवान्‌ ने कहा, हे अर्जुन । मैं लोकों का नाश करने फे लिए बढ़ा महाकाल 
हूँ और इस समय इन लोको को नष्ट करने के लिए प्रवृत्त हुआ हूँ। इसलिए तुम 
पाण्डवो के अतिरिक्त यहाँ दोनो सेनाओ के सब योद्धा मृत्यु को प्राप्त होंगे; तेरे युद्ध न 
करने पर भी इनका नाश अवश्य होगा।।३२।। 

तात्पर्य 

यह जानते हुए भी कि श्रीकृष्ण उसके सखा और स्वयं भगवान्‌ है, अर्जुन उनके 
रारा प्रकटित विविध रूपों को देखकर परम विस्मित हो उठा। अतएव उसने इस 
प्रलयकारी शक्ति-प्राकट्य का उद्देश्य जानना चाहा। वेदो मे उल्लेख है कि परमसत्य 
श्रीभगवान्‌ ब्रह्मासहित सभी कुछ नष्ट कर देते है। यस्य ब्रह्मो च क्षत्रं च उभे भवत 
ओदनः । मृत्युर्यस्योपसेचनं क इत्थावेद यत्र सः। अन्त मे ब्राह्मणो, क्षत्रियो तथा 
अन्य सभी को श्रीभगवान्‌ ग्रस लेते है। परमेश्वर का वह रूप सर्वभक्षक विराट्‌ है। 
यहाँ श्रीकृष्ण ने सब का नाश करने वाले अपने उसी महाकाल रूप को प्रकट किया 
है। पाण्डवो के अतिरिक्त, युद्धभूमि मे विद्यमान सभी योद्धा उनके ग्रास बनेगे। 

अर्जुन को युद्ध करना अनुकूल प्रतीत नहीं हो रहा था। उसका विचार था कि 
युद्ध न करना अधिक उत्तम होगा, इससे कम से कम निराशा तो नही होगी। इस तर्क 
के उत्तर में श्रीकृष्ण कहते हैं कि उसके युद्ध से उपरत हो जाने पर भी वे सब विपक्षी 
नष्ट अवश्य होंगे, क्योकि उनकी ऐसी ही इच्छा है। यदि अर्जुन युद्ध नही करेगा, तो 
भी वे योद्धा किसी और प्रकार से कालकवलित हो जायेंगे। भाव यह है कि उसके युद्ध 
न करने से उनकी मृत्यु का निवारण नही हो सकेगा। वे तो वस्तुत. पहले ही मर चुके 
है। प्रकृति का नियम है कि सब का क्षयकारी काल श्रीभगवान्‌ की इच्छा के अनुसार 
सब का नाश कर देता है। 

तस्मात्त्वमृत्तिष्ठ यशो लभस्व 


जित्वा शत्रून्‌ भुड्क्ष्य राज्यं समृद्धम्‌ । 

मयैवैते निहताः पूर्वमेव 
निमित्तमात्रं भव सव्यसाचिन्‌।।३३।। 
अनुबाद 


अनुब 
अतएव तू खड़ा होकर युद्ध के लिये कटिबद्ध हो और शत्रुओं को मार कर 
महान्‌ यश और समृद्ध राज्य को प्राप्त कर। ये सब शूरवीर पहले ही मेरे द्वारा मारे हुये 
हैं। हे सव्यसाचिन्‌ ! तू तो केवल निमित्तमात्र हो । ।३३ । । 
द्रोणं च भीष्मं च जयद्रथं च 
कर्ण तथान्यानपि योध्रवीरान्‌। 
मया हतांस्त्वं जहि मा व्यथिष्ठा 
युध्यस्व जेतासि रणे सपलान्‌ । ।३४ । । 


श्रीभगवान्‌ ने कहा, हे अर्जुन ! द्रोण, भीष्म, जयद्रथ, कर्ण आदि सब महारथी 
मेरै द्वारा पहले ही मारे जा चुके हैं। इसलिए निर्भय होकर युद्ध कर; निःसन्दैह तू युद्ध में 
बैरियों को जीतेगा । 1३४ । । 
सञ्जय उवाच। 
एतच्छुत्वा वचनं केशवस्य 
कृताञ्जलिर्वेपमानः किरीटी। 
नमस्कृत्वा भूय एवाह कुष्ण 
सगद्गदं भीतभीतः प्रणम्य । ।३५।। 
अनुवाद 
संजय ने धृतराष्ट्र से कहा, हे राजन्‌ । श्रीभगवान्‌ से इन वचनों को सुनकर 
भयभीत अर्जुन कापता हुआ हाथ जोड़ कर बारम्बार प्रणाम करके गद्गद वाणी से 
बोला।।३५।। 
अर्जुन उवाख। 
स्थाने हृषीकेश तव प्रकीर्त्या 
जगद्महष्यत्यनुरज्यते च। 
रक्षांसि भीतानि दिशो द्रवन्ति 
सर्वे नमस्यन्ति च सिद्धसंघाः।।३६।। 

अनुवाद 
है हृषीकेश ! आपका नाम-संकीर्तन सुनकर सम्पूर्ण विश्व अति हर्षित और 
आपमें अनुरक्त हो रहा है। सभी सिद्धप्राणी आपको प्रणाम करते हैं; जबकि राक्षसगण 
भयभीत होकर दिशाओं में भाग रहे हैं। यह सब योग्य ही है।।३६।। 
तात्पर्य 


कुरुक्षेत्र-युद्ध के परिणाम के सम्बन्ध में श्रीकृष्ण के वचन को सुनकर भक्त 
अर्जुन प्रबुद्ध हो गया। उसने स्वीकार किया कि श्रीकृष्ण जो कुछ करते हैं, वह सब 
योग्य है। वह मान रहा है कि श्रीकृष्ण भक्तों के पालनकर्ता और आराध्य हैं तथा 
दुष्टों का विनाश करने वाले हैं। उनकी क्रिया सभी के लिये समान रूप से 
कल्याणकारी है। अर्जुन जानता है कि कुरुक्षेत्र के युद्ध में भगवान्‌ श्रीकृष्ण की 
उपस्थिति के कारभ अनेक देवता, सिद्ध तथा उच्चलोकों के निवासी आकाश से उस 
युद्ध का निरीक्षण कर रहे हैं। जब उसे प्रभु के विश्वरूप का दर्शन हुआ तो देवता 
प्रसन्न हुए , परन्तु असुर और अनीश्वरवादी श्रीभगवान्‌ के संकीर्तन को सहन नहीं कर 
सके। असुरों को श्रीभगवान्‌ के उस प्रलयकारी रूप से स्वभावतः बड़ा भय होता है, 
इसलिए वे पलायन कर गये। अर्जुन ने भक्तों और नास्तिकों से यथायोग्य व्यवहार 
करने के लिए श्रीकृष्ण की स्तुति की । भकत सब अवस्थाओं में श्रीकृष्ण का 
जयजयकार करता है। बह जानता है कि वे जो भी क्रिया करते हैं, उसमें प्राणीमात्र का 
कल्याण है। 
कस्माच्च ते न नमेरन्महात्मन्‌ 
गरीयसे ब्रह्मणोऽप्यादिक्जे। 
अनन्त देवेश जगन्निवास 
त्वमक्षरं सदसत्तत्परं यत्‌।।३७।। 


हे महात्मन्‌ ! आप बहा के नो जे क । वे आपको नमस्कारकैसे न करें। 
क्योंकि हे अनन्त ! हे जगन्निवास ! आप ही तो सब कारणों के कारण और इस जगत्‌ से परे 
परम अक्षर हैं। ।३७।। 
त्वमादिदेवः पुरुषः पुराण- 
स्त्वमस्य विश्वस्य परं निधानम्‌। 
वेत्तासि वेद्यं च परं च धाम 
त्वया ततं विश्वमनन्तरूप।।३८।। 

अनुवाद 
प्रभो ! आप आदिदेव और सनातन पुरुष हैं, आप ही इस प्राकृत-जगत्‌ के एकमात्र 
आश्रय हैं। आप सब कुछ जानते हैं और जो कुछ जानने योग्य है, वह भी आप ही हैं। हे 
अनन्तरूप ! यह सम्पूर्ण सृष्टि आप से व्याप्त है।।३८।। 
तात्पर्य 


सम्पूर्ण सृष्टि श्रीभगवान्‌ के आश्रय में स्थित है; अतएव वे ही परमाश्रय हैं । निधानम्‌ 
का अर्थ है कि ब्रह्मज्योति सहित सब कुछ भगवान्‌ श्रीकृष्ण पर आश्रित है । इस संसार में घटित 
होने वाली प्रत्येक घटना का उन्हे ज्ञान है और वे ही सम्पूर्ण ज्ञान के लक्ष्य है । अत. उन्हे वेत्ता 
और वेद्य कहा गया है। सर्वव्यापक होने के रूप में वे वेद्य (जानने योग्य) है; परमधाम के 
कारण होने से गुणातीत हैं तथा बे ही वैकुण्ठ-जगत्‌ मे प्रधानपुरुष है। 
वायुर्यमोऽग्निर्बरुणः शशांकः 
प्रजापतिस्त्वं प्रपितामहश्च । 
नमो नमस्तेऽस्तु सहस्रकृत्वः 
पुनश्च भूयोऽपि नमो नमस्ते।।३९।। 
अनुवाद 
प्रभो। आप वायु, यमराज, अग्नि, वरुण, चन्द्रमा, प्रजा के स्वामी ब्रह्मा और 
ब्रह्मा के भी पिता हैं। अतएव आपके लिये हजारों बार नमस्कार है, फिर भी बारम्बार 


नमस्कार है।।३९।! 
तात्पर्य 


श्रीभगवान्‌ को वायु कहा गया है, क्योकि वह सर्वव्यापक प्रधान देवता है। 
अर्जुन ने श्रीकृष्ण को पितामह भी कहा है। कारण, वे जगत्‌ के प्रथम जीव--ब्रह्मा के 
पिता हैं। 
नमः पुरस्तादथ पृष्ठतस्ते 
नमोऽस्तु ते सर्वत एव सर्व। 
अनन्तवीर्यामितविक्रमस्त्वं 
सर्व समाप्नोषि ततोऽसि सर्वः।।४०।। 


अनुवाद 
हे अनन्त सामर्थ्य वाले प्रभो । आपको आगे से नमस्कार है और पीछे से भी नमस्कार 
है। हे अमितपराक्रम | आप सब संसार को व्याप्त किये हुए हैं, इसलिए आप ही सर्वरूप 
है। 1४० ।। 


दो रू को विश्वकपदर्शनयोण क 
CS 

सखेति मत्वा प्रसभं यदुक्तं 

हे कृष्ण हे यादव हे सखेति। 
अजानता महिमानं तवेदं 

मया प्रमादात्णयेन वापि।।४१।। 
यच्चावहासार्थमसत्कृतोऽसि 

विहारशय्यासनभोजनेषु । 
एकोऽथवाप्यच्युत तत्समक्षं 

तत्क्षामये त्वामहमप्रमेयम्‌ । ।४२ । । 


अनुवाद 
हे अचिन्त्यप्रभाव प्रभो ! आपकी इस महिमा को न जानते हुए, सखा मानकर 
मैने आपको प्रेम से अथवा प्रमाद से भी 'हे कृष्ण | हे यादव! हे सखे ! '--ऐसे 
सम्बोधित किया है और हे अच्युत! विहार, एक शय्या पर शयन करते हुए तथा 
साथ-साथ भोजन आदि में अनेक बार अकेले में अथवा उन सखाओं के सामने भी 
आप मेरे द्वारा अपमानित किये गये। कूपया मेरा वह सब अपराध क्षमा करें । ।४१- 
४२।। 
पितासि लोकस्य चराचरस्य 
त्वमस्य पूज्यश्च गुरुर्गरीयान्‌ । 
न त्वत्समोऽस्त्यभ्यधिकः कुतोऽन्यो 
लोकत्रयेऽप्यप्रतिमप्रभाव 11४३ ।। 
अनुवाद 
हे विष्णो ! आप इस चराचर सम्पूर्ण जगत्‌ के पिता और परम पूजनीय गुरु हैं। हे 
अनन्त-प्रभाव ! त्रिलोकी में आपके समान भी दूसरा कोई नहीं है, फिर अधिक कैसे 
होगा ? । 1४३।। 


तस्माठ्रणम्य प्रणिधाय कायं 
प्रसादये त्वामहमीशमीड्यम्‌ । 
पितेव पुत्रस्य सखेव सख्युः 
प्रियः प्रियायार्हसि देव सोढुम्‌ । ।४४।। 

अनुवाद 
प्रभो ! आप प्राणीमात्र के आराध्य परमेश्वर हैं। इस कारण हे नाथ! मैं 
आपके चरणों में गिरकर और प्रणाम करके आपकी कृपा की याचना करता हूँ। मेरे 
अपराधों को क्षमा करके मुझ पर उसी भाँति प्रसन्न हो जाइये, जैसे पिता पुत्र के, सखा 
सखा के और प्रेमी अपने प्रियतम के अपराध को सहन करता है।।४४।। 


अदृष्टपूर्वं हृषितोऽस्मि दृष्ट्वा 
भयेन च प्रव्यथितं मनो मे। 
तदेब मे दर्शय देव रूपं 
प्रसीद देवेश जगन्निवास । ।४५।। 


अनुवाद 
हे नाथ पहले न देखे हुए आपके इस अद्भुत विश्वरूप के दर्शन से मैं हर्षित हो रहा हूँ; 
पर मेरा चित्त भय से आकुल भी हो रहा है। इसलिए हे देवेश ! हे जगन्निवास ! मुझ 
पर प्रसन्न होकर अपने उसी चतुर्भुज रूप को फिर से प्रकट कीजिये । ।४५।। 
किरीटिनं गदिनं चक्रहस्त- 
मिच्छामि त्वां द्रष्टुमहं तथैव । 
तेनैब रूपेण चतुर्भुजेन 
सहस्रबाहो भव विश्वमूर्ते । ।४६।। 
अनुवाद 
है विश्वमूर्ति ! मैं आप को मुकुट धारण किये हुए तथा शंख, चक्र, गदा और प्रदूम से 
युक्त चतुर्भुज रूप मे देखने को आतुर हूँ। इसलिए हे सहस्रबाहु ! अपने उसी चतुर्भुज 
रूप को प्रकट कीजिए । ।४६।। 


तात्पर्य 
“ब्रह्मसहिता' में उल्लेख है कि श्रीभगवान्‌ नित्य सहस्रो रूपो में हैं, जिनमे राम, 
नृसिह, नारायण, आदि रूप प्रधान हैं। उनके ऐसे असख्य रूप हैं। अर्जुन जानता है 
कि अस्थायी विश्वरूप को धारण करने वाले श्रीकृष्ण साक्षात्‌ स्वय भगवान्‌ है, इसलिए 
अब वह उनका चिन्मय नारायण रूप देखना चाहता है। इस, श्लोक से श्रीमद्भागवत 
का यह सिद्धांत निश्चित होता है कि श्रीकृष्ण स्वयं भगवान्‌ हैं, अन्य सब रूपो का 
प्रादुर्भाव उन्ही से है। वे अपने अंशो से भिन्न नहीं है; अपने प्रत्येक रूप में वे 

भगवान्‌ हैं। सभी रूपों में श्रीकृष्ण नित्य नवकिशोर रहते हैं, क्योकि यह भगवान का 
शाश्वत्‌ स्वरूप-लक्षण #। श्रीकृष्ण को इस प्रकार जानने वाला तत्काल प्राकृत-जगत्‌ 
के सम्पूर्ण दोषो से मुक्त हो जाता है। 


श्रीभगवानुवाच। 
मया प्रसन्नेन तवार्जुनेदं 
रूपं परं दर्शितमात्मयोगात्‌ । 
तेजोमयं विश्वमनन्तमाद्यं 
यन्मे त्वदन्येन न दृष्टपूर्वम्‌ । ।४७।। 


अनुबाद 
श्रीभगवान्‌ ने कहा, हे अर्जुन । मैंने तुझ पर अनुप्रहपूर्वक प्राकृत-जगत्‌ के 
अन्तर्गत यह विश्वरूप तुझे अपनी योगशक्ति के प्रभाव से दिखाया है। तेरे पूर्व 
किसी ने भी इस अनन्त तेजोमय रूप को नही देखा है।।४७।। 
तात्पर्य 
अर्जुन को श्रीभगवान्‌ के विश्वरूप के दर्शन की अभिलाषा थी । अतएव अपने भक्त 
के लिये स्वरूपभूता करुणा से प्रेरित होकर श्रीकृष्ण ने उसी पूर्ण तेजोमय और ऐश्वर्यशाली 
विश्वरूप का दर्शन कराया । यह रूप सूर्य के सदृश तेजोमय था और उसके ओक मुख धे, जो 
तीव्र गति से परिवर्तनशील थे । सखा अर्जुन को मनोकामना-पू्ति के लिये ही श्रीकृष्ण ने वह 
रूप दिखाया । इसे उन्होंने अपनी योगशकिति के प्रभाव से प्रकट किया, जिसका तत्त्व मनुष्य के 
लिए अचिन्त्य है। अर्जुन से पूर्व श्रीभगवान्‌ के इस रूप को किसी ने नही देखा था। किन्तु 
अर्जुन को दिखाये जाते समय स्वर्ग और अन्तरिक्ष के अन्य लोको में स्थित भक्तों को भी इसका 
दर्शन हुआ । भाव यह है कि श्रीकृष्ण ने अनुग्रहपूर्वक अर्जुन के प्रति जिस विश्वरूप को प्रकट 
किया, उसका दर्शन उनके सभी परम्परागत भक्तों को हुआ । एक व्याख्याकार का कथन है कि 
जब श्रीकृष्ण सन्धि-प्रस्ताव लेकर दुर्योधन के पास गए थे, तो उसे भी विश्वरूप का दर्शन हुआ 
था। दुर्भाग्यवश, दुर्योधन ने शान्ति-प्रस्ताव को नहीं माना । इस पर श्रीकृष्ण ने अपने कतिपय 
विराट्‌ रूप प्रकट किये । वे रूप अर्जुन को दिखाये इस रूप से भिन्न हैं । यहाँ स्पष्ट उल्लेख है 
कि इस रूप को पूर्व में किसी ने कभी नहीं देखा। 


न वेदयज्ञाध्ययनैर्न दानै- 
र्न च क्रियाभिर्न तपोभिरुग्रैः । 


औमद्भगवद्गौता यथारूप [अध्याय ११ 
२९०] 


एवंरूपः शक्य अहं नृलोके 
दरष्टुं त्वदन्येन कुस्थवीर। ।४८।। 


अनुवाद ' 
है कुरुश्रेष्ठ अर्जुन ! तुझ से पहले किसी ने भी मेरे इस विश्वरूप का दर्शन 
नहीं किया है, क्योकि न वेदों के स्वाध्याय से, न यों से, न दान से और न तपादि के 
द्वारा ही मेरा यह विश्वरूप देखा जा सकता है। केवल तूने इसका दर्शन किया 
है। ।४८।। 


मा ते व्यथा मा च विमूढभावो 

दृष्ट्वा रूपं घोरमीदृङ्ममेदम्‌ । 
व्यपेतभीः प्रीतमना 

तदेव मे रूपमिदं प्रपश्य।।४९।। 


अनुवाद 
मेरे इस भयंकर रूप को देखकर तू बिल्कुल व्याकुल और मोहित मत हो। हे 
भक्तशिरोमणि ! भय से मुक्त होकर प्रीतिभरे मन से मेरे उसी रूप का दर्शन कर 
जिसके लिए तू इतना उत्कण्ठित है । 1४९ । । 


सञ्जय उवाच। 
इत्यर्जुनं वासुदेवस्तथोक्त्वा 
स्वकं रूपं दर्शयामास भूयः। 
आश्वासयामास च भीतमेनं 
भूत्वा पुनः सौम्यवपुर्महात्मा । ।५० । । 
अनुवाद 
संजय ने कहा, भगवान्‌ श्रीकृष्ण ने अर्जुन से इस प्रकार कहकर उसे चतुर्भुज 
रूप दिखाया और अन्त में फिर अपना द्विभुज रूप धारण करके भयभीत अर्जुन को 
आश्वासन दिया । 1५० । । 


तात्पर्य 
जब वसुदेव और देवकी के पुत्ररूप में श्रीकृष्ण का प्रादुर्भाव हुआ, तो 
पहले-पहले वे चतुर्भुज नारायण रूप में ही प्रकट हुए थे। तत्पश्चात्‌, माता-पिता के 
प्रार्थना करने पर उन्होंने साधारण बालक का सा रूप धारण कर लिया। यहाँ भी 
श्रीकृष्ण जानते हैं कि अर्जुन की रुचि वास्तव में उसके चतुर्भुजरूप को देखने में नहीं 

है। तथापि, उसके द्वारा कहे जाने पर उन्होंने इस रूप को भी पुनः दिखाया और फिर 
अपना द्विभुजरूप प्रकट किया। सौम्यक्षष शन्द आशयपूर्ण है। इसका अर्थ है कि श्रीकृष्ण 
का द्विभुजरूप ' अतिशय मधुर' है। वास्तव में परम आकर्षक है। इसी से जब वे इस 
धरा-धाम पर थे, तो प्राणीमात्र उनके रूप-लावण्य पर मंत्र-मुग्ध की भौति अनुरक्त हो गया 
था। श्रीकृष्ण जगत्‌ के नियन्ता हैं, इसलिए अपने भक्त अर्जुन के भय का पूर्ण रूप से 
निवारण करके अपने मधुरातिमघुर रूप को उन्होंने फिर दिखाया। 'ब्रहासंहिता' के 
अनुसार जिसके नेत्र प्रेमरूपी अंजन से विच्छरित (उपलिप्त) हों, वही श्रीकृष्ण की इस 
रूप-माधुरी का दर्शन-आस्वादन कर सकता है। 


अर्जुन उवाच। 
दृष्ट्वेदं मानुषं रूपं तव सौम्यं जनार्दन । 
इदानीमस्मि संवृत्तः सचेताः प्रकृतिं गतः । ।५१ । । 
अनुवाद 
जब अर्जुन ने श्रीकृष्ण के मृल द्विभुजरूप का दर्शन किया तो वह कहने लगा, 
प्रभो! आपके इस परम मधुर नराकार रूप को देखकर अब मैं शान्तचित्त हुआ अपने 
स्वभाव को प्राप्त हो गया हूँ।।५१।। 
श्रीभगवानुवाच । 
सुदुर्दर्शमिदं रूपं दृष्टवानसि यन्मम। 
देवा अप्यस्य रूपस्य नित्यं दर्शनकांक्षिणः । ।५२ । । 
अनुबाद 
श्रीभगवान्‌ ने कहा, हे अर्जुन ! मेरे जिस रूप का तू अब दर्शन कर रहा है, 
वह देखने को अति दुर्लभ है। देवता भी इस मधुर रूप को देखने के लिये नित्य 
उत्कण्ठित रहते हैं। ।५२ । । 
तात्पर्य 
इस अध्याय के अड़तालिसयें श्लोक में विश्वरूप का सवरण करते हुए 
भगवान्‌ श्रीकृष्ण ने अर्जुन को कहा है कि विविध पुण्यको. यज्ञादि साधनों से भी इस 
रूप को देखा नहीं जा सकता। यहाँ सुदुर्द्शनम्‌ शब्द आया है, जिसका अर्थ है कि 
श्रीकृष्ण के द्विभुज रूप का दर्शन तो उस विश्वरूप से भी कहीं अधिक दुर्लभ है। 
तपश्चर्या, वेदाध्ययन, दार्शनिक मनोधर्म आदि विभिन्न क्रियाओं में भक्ति का कुछ पुट 
हो, तभी विश्वरूप का दर्शन हो सकता है। भक्ति के बिना विश्वरूप का दर्शन कभी 


२९२] श्रीमद्भगवद्गीता यथारूप [अध्याय ११ 


नही हो सकता, यह विवेचन किया जा चुका है। इस विश्वरूप से अतीत होने के 
कारण श्रीकृष्ण के द्विभुज नराकार रूप का दर्शन तो और भी अधिक दुर्लभ है। ब्रह्मा, 
शिव आदि देववृन्द तक श्रीकृष्ण के दर्शनार्थ नित्य लालायित रहते हैं। श्रीमद्भागवत में 
प्रमाण है कि जब वे माता देवकी के गर्भ में थे, तब स्वर्ग के सभी देवता उनके 
माधुर्यं का दर्शन-आस्वादन करने वहाँ आये। उन्होंने प्रभु के प्रकट होने की 
आतुर-भाव से प्रतीक्षा भी की। मूर्ख मनुष्य उनका उपहास कर सकता है, परन्तु ऐसे 
साधारण मनुष्य का मूल्य ही क्या है। श्रीकृष्ण के द्विभुज रूप को देखने की स्पृहा तो 
वस्तुत ब्रह्मा, शिव, आदि देवताओं तक को रहती है। 

भगवद्गीता मे यह भी प्रमाणित किया है कि श्रीकृष्ण उन मूर्खो के दृष्टिगोचर 
नही होते, जो उनका उपहास करते हैं। जैसा 'ब्रह्मसंहिता' तथां भगवद्गीता मे स्वय 
श्रीभगवान्‌ के वचन से सिद्ध है, श्रीकृष्ण 'का विप्रह पूर्ण रूप से अप्राकृत और 
सच्तिदानन्दमय है, अर्थात्‌ प्राकृत देह से बिलकुल भिन्न है। परन्तु कुछ लोग 
भगवद्गीता आदि वैदिक शास्त्रों का अध्ययन करने पर भी श्रीकृष्ण के तत्त्व को जानने 
में सफल नहीं हो पाते। प्राकृत दृष्टिकोण वाले उन्हें केवल एक महान्‌ ऐतिहासिक पुरुष 
या विद्वद्वरेण्य परम दार्शनिक मानते हैं। किंतु वास्तव में वे सामान्य मनुष्य नहीं हैं! 
कुछ का विचार है कि यद्यपि वे अतीव शक्तिशाली थे, फिर भी उन्हे प्राकृत शरीर 
धारण करना पड़ा। इसका कारण है- इस कोटि के मनुष्य परमसत्य को अन्तिम रूप 
मे निर्विशेष ही मानते है। उनके अनुसार, परमेश्वर अपने निर्विशेष रूप से मा्थिक 
भगवत-रूप धारण करता है। यह श्रीभगवान्‌ के सम्बन्ध मे प्राकृतधारणा है। एक 
अन्य मनोधर्ममयी धारणा भी है। ज्ञान के जिज्ञासु श्रीकृष्ण के तत्व का अनुमान लगाते 
है। उनके अनुसार परमसत्य का कुष्णरूप अर्जुन को दिखाये गये विश्वरूप से कम 
है। वे परमसत्य फे साकार-सविशेष रूप को कल्पित मानते है। उनका विश्वास है 
कि अन्तिम रूप में परमसत्य पुरुष-विशेष न होकर निर्विशेष है। इसके विपरीत, 
अलौकिक पद्धति का प्रतिपादन गीता के द्वितीय अध्याय मे है- प्रामाणिक आचायोँ से 
रसमयी श्रीकृष्णकथा सुनना। वास्तव में यही सच्चा वैदिकपथ है। अतएव जो 
यथार्थ वैदिक परम्परा में हैं, वे आचार्यों से कुष्णकथा सुनते हैं। इस प्रकार निरन्तर 
कृष्णकथा सुनने से श्रीकृष्ण में अनुराग हो जाता है। बहुधा वर्णन किया जा चुका है, 
कि श्रीकृष्ण अपनी योगमाया-शक्ति से छिपे हुए हैं। वे सब किसी के आगे दृष्टिगोचर 
अथवा प्रकट नहीं होते; उनका दर्शन उसी को होता है, जिसके प्रति वे स्वयं 
अपने को प्रकाशित करें। वेदों में इसकी पुष्टि है-केवल शरणागत जीव परम सत्य 
को तत्व से समझ सकता है। अतएव नित्य-निरन्तर कृष्णभावनामृत-सिन्धु में निमग्न 


विश्वरूपदर्शनयोग 


इलोक ५३ ५५) (२९३ 
योगी श्रीकृष्ण की भक्ति के प्रताप से प्राप्त दिव्य दृष्टि के द्वारा श्रीकृष्ण का साक्षात्कार 
करके कृतार्थ हो जाता है। इस प्रकार का साक्षात्कार देवताओं तक के लिये परम 
दुर्लभ है; वे भी श्रीकृष्ण को तत्त्वत. नहीं जान सकते। उच्च देवताओं को निरन्तर 
श्रीकृष्ण के द्विभुज रूप के दर्शन की उत्कण्ठा रहती है। इस सब का निष्कर्ष है कि 
चाहे श्रीकृष्ण के विश्वरूप का दर्शन बडा दुर्लभ है और जिस-किसी को नहीं हो 
सकता, परन्तु उनके श्यामसुन्दर स्वरूप का दर्शन और ज्ञान तो इससे भी कहीं दुर्लभ 
है। 

नाहं वेदैर्न तपसा न दानेन न चेज्यया। 

शक्य एवंविधो द्रुं दृष्टवानसि मां यथा।।५३।। 

अनुवाद 

हे अर्जुन । मेरे जिस रूप को तृ अपने दिव्य नेत्रों से देख रहा है, उसे न वेदों 
से. न तप से, न दान से, और न केवल पूजा से ही जाना जा सकता है। इन साधनों 
के द्वारा मेरा तत्त्व से साक्षात्कार नही हो सकता। ।५३।। 


भक्त्या त्वनन्यया शक्य अहमेवंविधोऽर्जुन । 
ज्ञातुं द्रुं च तत्वेन प्रवेष्टुं च परंतप।।५४।। 
अनुवाद 
है अर्जुन! अनन्य भक्ति के द्वारा ही तेरै सामने खड़े मुझ को तत्व से जाना 
और प्रत्यक्ष देखा जा सकता है। भक्तियोग से ही मेरे तत्त्व के रहस्य में तेरा प्रवेश हो 
सकेगा। ।५४।। 
मत्कर्मकुन्मत्पमो मद्भक्तः संगवर्जितः । 
निर्वैरः सर्वभूतेषु यः स मामेति पाण्डव । ।५५ । । 
अनुवाद 
हे अर्जुन! जो मनुष्य पूर्वकृत सकाम कर्म और ज्ञान से मुक्त होकर मेरी 
शुद्धभक्ति मे तत्पर है और मेरे परायण है तथा प्राणीमात्र का मित्र है, वह निस्सन्देह 
मुझ को ही प्राप्त होता है।।५५।। 


तात्पर्य 
जो परमधाम कृष्णलोक में पुरुषोत्तम भगवान्‌ श्रीकृष्ण को प्राप्त होकर उनसे 
अतरंग सम्बन्ध स्थापित करना चाहता है, उसे स्वयं श्रीभगवान्‌ द्वारा कहे इस मन्त्र को 

अंगीकार करना होगा। अतएव इस श्लोक को गीता का सार कहा जा सकता है। 
भगवद्गीता ग्रन्थ का प्रयोजन उन बद्धजीवो से है. जो प्रकृति पर प्रभुत्व करने के 
उद्देश्य से इस प्राकृत-जगत्‌ में क्रियाशील हैं और जिन्हें यथार्थ भागवतजीवन का ज्ञान 
नहीं है। भगवद्गीता स्वरूपभूत आत्मतत्व और श्रीभगवान्‌ से अपने नित्य सम्बन्ध को 
जानकर अपने घर--भगबान्‌ के धाम को लौटने का मार्ग प्रशस्त करती है। इस 
श्लोक में पारमार्थिक क्रिया-भक्तियोग में सफलता की पद्धति का स्पष्ट प्रतिपादन 
है। जहाँ तक कर्म का सम्बन्ध है, अपनी सम्पूर्ण शक्ति कृष्णभावनाभावित क्रियाओं में 
ही लगानी चाहिये। ऐसा कोई कार्य न करे, जो श्रीकृष्ण की सेवा से सम्बन्ध न रखता 
हो। इसकी सञ्ञा कृष्णकर्म है। विविध क्रियाओं में तत्पर रहा जा सकता है; परन्तु 
इनके फल में आसक्त न होकर उसे श्रीकृष्ण के चरणों में अर्पित करना चाहिए। 
उदाहरणार्थ, यदि कोई व्यापार करता हो तो व्यापार के लाभ को श्रीकृष्ण की सेवा 
में लगाने से वह भी कृष्णभावनाभावित कर्म बन जायगा। भक्त की दृष्टि में 
व्यापार के स्वामी श्रीकृष्ण हैं। अतः लाभांश का उपभोग भी वे ही करें। इस 
प्रकार प्रत्येक व्यापारी अपने घन को श्रीकृष्ण के प्रति अर्पण कर सकता है। यह 
श्रीकृष्ण का सेवाकार्य है। निजेन्द्रियतृष्ति के लिये भवन बनाने के स्थान पर वह 
श्रीकृष्ण के लिये एक सुन्दर मन्दिर बनाकर श्रीकृष्ण-मूर्ति को स्थापित कर 
शास्त्र-विधि से उनकी सेवा की व्यवस्था कर सकता है। यह सब कृष्णकर्म है। 
कर्मफल में अनासक्त रहकर उसे श्रीकृष्ण को समर्पित कर देना चाहिये। श्रीकृष्ण को 
अर्पित नेवेद्य को प्रसाद के रूप में ग्रहण करे। यदि मन्दिर-निर्माण की सामर्थ्य न हो 
तो श्रीकृष्ण के मन्दिर का मार्जन ही करे। यह भी कृष्णकर्म है। पुष्पवाटिका 
लगाये । उपलब्ध भूमि पर पुष्प लगाकर उनसे श्रीकृष्ण का श्रृंगार करे । तुलसी-कानन 
लगाना अत्यन्त आवश्यक है; स्वयं श्रीकृष्ण ने भगवद्गीता में इसका विधान किया 
है। श्रीकृष्ण चाहते हैं कि भक्तिभाव से उन्हें पत्र-पुष्प अथवा केवल जल का ही 
अर्पण किया जाय। वे इतने से ही प्रसन्न हो जाते हैं। पत्रपुष्य से विशेषतः तुलसी 
का निर्देश है। अतएव तुलसी लगाकर उसका अभिसिंचन करे। इस प्रकार परम दरिद्री 
भी कृष्णसेवा कर सकता है। कृष्णकर्म करने के ये कुछ उदाहरण हैं। 
मत्परमः शब्द उस मनुष्य का वाचक है, जो परमधाम में श्रीकृष्ण के संग 
की प्राप्ति को जीवन की परम सिद्धि मानता है। चन्द्र, सूर्य आदि उच्च लोकों की तो 
बात ही क्या, ऐसा व्यक्ति तो इस ब्रह्माण्ड के परमोच्च लोक--ब्रह्मलोक को भी नहीं 
जाना चाहता। इसके लिए उसमें कोई आकर्षण नहीं होता। उसे तो बस परव्योम गमन 
की स्पृहा लगी रहती है। परव्योम में भी उसे देदीप्यमान ब्रह्मज्योति में विलीन होने से 


दलोक पप? विल्वरूपदर्शसकैग 1२९५ 


सन्तोष नहीं होता। वह केवल श्रीकृष्ण के गोलोक वृन्दावन नामक परमधाम में प्रवेश 
करना चाहता है। उस परमलोक का पूर्ण तत्वज्ञान हो जाने पर फिर किसी अन्य लोक 
में रमणीय बुद्धि नहीं रह सकती। जैसा मद्भक्त शब्द से स्पष्ट है, वह अनन्य 
भाव से भक्तियोग में पूर्णरूप से मग्न रहता है। विशेष रूप से वह श्रवण, कीर्तन, 
स्मरण, पाद-सेवन, अर्चन, बन्दन, दास्य, सख्य और आत्मनिवेदन भक्ति के इन नौ 
साधनों के परायण रहता है। मनुष्यमात्र यथाशक्ति भक्ति के इन नौ अंगों का, आठ 
का, सात का अथवा एक ही अग का आचरण करे। ऐसा करने से जीवन अवश्य 
सार्थक एवं कृतार्थ हो जायगा। 

संगवर्जितः पद अति महत्वपूर्ण है। कृष्ण-विमुखों के संग को बिल्कुल 
त्याग देना चाहिए। केवल अनीश्वरवादी ही श्रीकृष्ण से विमुख नहीं हैं, सकाम कर्म 
और मनोधर्म के परायण रहने वाले भी इसी कोटि में आते हैं। भक्तिरसामृतसिन्धु 
में शुद्रभक्ति का यह विवरण है: अन्याभिलाचिताशून्यं ज्ञानकर्माद्यनादृतं आनुः 

कृष्णानुशीलनं भक्तिरुतमा । इस श्लोक में श्रील रूप गोस्वामिचरण ने 
निश्चित रूप से कहा है कि शुद्ध-अनन्य भक्ति करने के लिये सब प्रकार के सांसारिक 
विकारों से मुक्त होना आवश्यक है। शुद्धभक्ति के अभिलाषी को सकामकर्म और 
मनोधर्म में आसक्त मनुष्यों के संग का भी त्याग करना होगा। इन अनर्थकारी संगें 
और विषयवासना के दोष से मुक्त होकर अनुकूलतापूर्वक श्रीकृष्ण के सेवन 
को शुद्धभक्ति कहा जाता है। आनुकूल्यस्य संकल्पः प्रातिकूल्थस्य वर्जनम्‌। 
श्रीकृष्ण का स्मरण और कृष्णकर्म अनुकूलभाव से करे, प्रतिकूलतापूर्वक नहीं। कंस 
श्रीकृष्ण का वैरी था। अतः उनके जन्म से ही वह उन्हें मारने के लिये योजनायें बनाने 
लगा। परन्तु ऐसा करने में सदा असफल रहने के कारण उसे नित्य श्रीकृष्णः का स्मरण 
बना रहता। अतएव कार्य करते, खाते, यहाँ तक कि सोते हुए भी वह सब प्रकार से 
कुष्णभावनाभावित रहता। परन्तु उसकी कृष्णभावना अनुकूल नहीं थी; इस कारण नित्य 
चौबीस घण्टे श्रीकृष्ण के चिन्तन' में निमग्न रहने पर भी उसे असुर ही माना गया और 
अन्त में श्रीकृष्ण ने उसका बध किया। यह अवश्य सत्य है कि श्रीकृष्ण जिसका वध 
करते हैं, वह ततक्षण मुक्त हो जाता है। किन्तु शुद्धभक्त का लक्ष्य यह नहीं है। 
शुद्धभक्त को तो मुक्ति की भी स्पृहा नहीं रहती। परमधाम गोलोक वृन्दावन मे प्रवेश 
करने के लिए भी वह आतुर नहीं होता। वह जहाँ कहीं भी रहे, उसका एकमात्र लक्ष्य 
श्रीकृष्ण की सेवा के परायण रहना है। 

कृष्णभक्त प्राणीमात्र में मित्रभाव रखता है। इसीलिए यहाँ कहा है कि उसका 
कोई शत्रु नहीं होता। यह कैसे हो सकता है? कृष्णभावनाभावित भक्त जानता है कि 

एकमात्र कृष्णभक्त ही जीव को जीवन के सब दुखों से मुक्त कर सफपी है। उसे 
इसका निजी अनुभव है, इसलिए वह मानवसमाज में कृष्णणबना-पद्धति का प्रवर्तन 
करना चाहता है। इतिहास में ऐसे अनेक उदाहरण उपलब्ध है, जब भक्तो ने 
भगवद्भावना के प्रसार के लिये अपने प्राणों तक का उत्सर्ग कर दिया। इस सन्दर्भ 
में श्रीईसामसीह का दृष्टान्त प्रसिद्ध है। उन्होंने भगवद्भाव के प्रचार में अभक्तों द्वारा 
सूली पर चढ़ाये जाने पर प्राणों की आहुति दी थी। अवश्य ही, ऐसा नहीं कि इस 
कारण उनकी मृत्यु हो गई। इसी प्रकार, भारत में हरिदास ठाकुर आदि भक्तों के अनेक 
उदाहरण उपलब्ध हैं। भक्त आपने प्राणो को सकट मे डालते हैं क्योंकि उनका उद्देश्य 
है कि कृष्णभावना का प्रसार-प्रचार हो और यह कार्य सुगम नहीं है। कृष्णभावनाभावित 
पुरुष जानता है कि मनुष्य के दुख का कारण श्रीकृष्ण से अपने नित्य सम्बन्ध को 
भूल बैठना है। अतएव किसी को भवरोग से मुक्त कर देना मानवसमाज का सबसे 
श्रेष्ठ उपकार-कार्य होगा। इस प्रकार शुद्धभक्त निरन्तर भगवत्‌-सेवा में तत्पर रहता है। 
इस सबसे हम सहज ही कल्पना कर सकते हैं कि श्रीकृष्ण उन भक्तों पर कितनी 
अतिशय कृपा का परिवर्षण करते होगे, जो अपना सर्वस्व दाँव पर लगा कर उनकी 
सेवा के परायण हैं। यह निश्चित है कि ये भक्त देह-त्याग कर श्रीकृष्ण के परमधाम 
को अवश्य प्राप्त हो जायेगे। 
साराश मे कहा जा सकता है कि इस अध्याय मे श्रीकृष्ण ने अपना अस्थायी 
विश्वरूप, सब का नाश करने वाला महाकालरूप और चतुर्भुज विष्णुरूप भी प्रकट 
किया है। इस प्रकार सिद्ध हुआ कि श्रीकृष्ण इन सब रूपो के उद्गम हैं। यह सत्य 
नहीं कि विश्वरूप आदि है और श्रीकृष्ण उसके अथवा विष्णुरूप के प्रकाश-विशेष हैं। 
वस्तुतः श्रीकृष्ण ही सब रूपों के मूल हैं। विष्णुरूप असख्य हैं, पर भक्त के लिये 
श्रीकृष्ण के मूल, द्विभुज श्यामसुन्दर रूप कें अतिरिक्त अन्य कोई रूप महत्त्व नहीं 
रखता। ब्रह्मसंहिता के अनुसार श्रीकृष्ण के श्यामसुन्दर रूप में प्रेमभक्तिभाव वाले 
अनुरागी भक्तों को हृदय में नित्य निरन्तर उनका दर्शन हुआ करता है, अन्य कुछ 
दृष्टिगोचर ही नहीं होता। अतएव, ग्यारहवें अध्याय का तात्पर्य है कि श्रीकृष्ण का 
श्यामसुन्दर रूप परम सार और सर्वोपरि है। 
ॐ तत्सदिति श्रीमद्भगवद्गीतासूपनिषत्सु ब्रहाविद्यायां योगशास्त्रे 
श्रीकृष्णार्जुनसंवादे विश्वरूपदर्शनयोगो नामैकादशोऽध्यायः । ।११ । । 
इति भक्तिवेदान्त भाष्ये एकादशोऽध्यायः । । 


अथ द्वादशोऽध्यायः 


भक्तियोग 
(श्रीभगवान्‌ की प्रेममयी सेवा) 


अर्जुन उवाच। 
एवं सततयुक्ता ये भक्तास्त्वां पर्युपासते। 
ये चाण्यक्षरमव्यक्तं तेषां के योगवित्तमाः।।१।। 
अनुबाद 
अर्जुन ने पूछा, हे कृष्ण! जो आपकी भक्ति के परायण हैं और दूसरे जो 
निराकार-निर्विशेष ब्रह्म की उपासना करते हैं, इन दोनों प्रकार के मनुष्यों में अधिक 
सिद्ध कौन हैं ? । ।१।। 
तात्पर्य 
श्रीकृष्ण साकार, निराकार और विश्वरूप का तथा सब प्रकार के भक्तों और 
योगियों का वर्णन कर चुके हैं। साधारण रूप में योगियों का ख्कारवादी और 
निराकारवादी--इन दो कोटियों में बगीकरण किया जा 'सकता है। साकारवादी भक्त 
अपनी सम्पूर्ण शक्ति के साथ भगवंत्सेवा के परायण रहते हैं। निराकारवादी सीधे 

कृष्णसेवा के परायण न होकर निराकार ब्रह्म के ध्यान का अभ्यास करते हैं। 

इस अध्याय के अनुसार परमसत्य-साक्षात्कार के नाना साधनों में भक्ति 
सर्वोत्तम है। यदि श्रीभगवान्‌ के संग की कुछ भी अभिलाषा हो तो भक्तिमार्ग को 
अवश्य अंगीकार करना होगा। 

श्रीभगवान्‌ को सीधे भक्तियोग से भजने वाले साकारवादी भक्त कहलाते हैं। 
दूसरे, जो निर्विशेष ब्रह्म का ध्यान करते हैं, वे निराकारवादी हैं। अर्जुन की जिज्ञासा है 
कि इनमें कौन सी स्थिति अधिक उत्तम है। परम सत्य की अनुभूति के अनेक मार्ग हैं; 
किन्तु श्रीकृष्ण ने इस अध्याय में निर्णय किया है कि भक्तियोग सर्वोत्तम है। 
श्रीभगवान्‌ का संग करने का यह सबसे सीधा और सुगम पथ है। 

द्वितीय अध्याय में श्रीभृगवान्‌ ने कहा है कि जीवात्मा प्राकृत देह से भिन्न, परम 
सत्य (परतत्त्व) का अंश है। सातवें अध्याय में जीव को परम पूर्ण तत्त्व का 
भिन्न-अंश बता कर वे निर्देश करते हैं कि वह पूर्ण तत्त्व पर अपने चित्त को एकाग्र 
कर ले। आठवें अध्याय में उल्लेख है कि जो कोई मृत्यु-काल में श्रीकृष्ण का स्मरण 
करता है, वह तत्क्षण श्रीकृष्ण के परमधाम को प्राप्त कर लेता है तथा छठे अध्याय के 
अन्त में श्रीभगवान्‌ कहते हैं कि सब योगियों में वह योगी परम सिद्ध है, जो अपने 
अन्तशत्मा से उन का निरन्तर अनन्य चिन्तन करता है। इस प्रकार गीता में सर्वत्र 
श्रीकृष्ण की भक्ति को ही स्वरूप-साक्षात्कार की परम सिद्धि घोषित किया गया है। 
फिर भी, बहुत से मनुष्य केवल श्रीकृष्ण की निर्विशेष ब्रह्मज्योति के प्रति आकृष्ट 
रहते है, जो परम सत्य (परतत्त्व) का सर्वव्यापक, अव्यक्त और इन्द्रियों से 
अतीत पक्ष है। अर्जुन जानना चाहता है कि इन दोनों कोटि के योगियों में किसका ज्ञान 
अधिक पूर्ण है। प्रकारान्तर से, अर्जुन स्वयं आपनी स्थिति के सम्बन्ध मै आश्वस्त होना 
चाहता है, क्योंकि उसका अनुराग श्रीकृष्ण के स्वयंरूप में है। निराकार ब्रह्म में उसकी 
आसक्ति नहीं है। अतएव वह जानना चाहता है कि उसकी स्थिति ठीक है अथवा 
नही। प्राकृत-जगत्‌ में तो क्या, वैकुण्ठ-जगत्‌ में भी निराकार का ध्यान करना बहुत 
कठिन है। वस्तुत. परमसत्य के निराकार तत्व का भलीभौति चिन्तन नहीँ किया जा 
सकता। अतएव अर्जुन मानो कह रहा है-- “इस प्रकार समय को व्यर्थ करने से बया 
लाभ ?'' अर्जुन को ग्यारहवें अध्याय में अनुभव हो चुका है कि श्रीकृष्ण के 
स्वयंरूप में अनुराग होना सर्वोत्तम है, क्योंकि इससे उसे उनके अन्य सब रूपों का 
एक ही समय बोध हो गया और उसके कृष्णप्रेम में भी कोई अन्तर नहीं पड़ा। 
श्रीकृष्ण से अर्जुन की इस महत्वपूर्ण जिज्ञासा के द्वारा परमसत्य (परत्व) के साकार 
और निराकार स्वरूपा में अन्तर स्पष्ट हो जायगा। 


श्लोक २-५] भक्तियोग हि [२९९ 


श्रीभगवानुवाच । 
मय्यावेश्य मनो ये मां नित्ययुक्ता उपासते। 
श्रद्धया परयोपेतास्ते मे युक्ततमा मताः।।२।। 


अनुबाद 
श्रीभगवान्‌ ने कहा, हे अर्जुन! मेरे स्वयंरूप में मन को एकाग्र करके जो 
भक्तजन परम श्रद्धा सहित नित्य-निरन्तर मेरे भजन के परायण रहते हैं, उन्हें मैं परम 
सिद्ध योगी मानता हूँ।।२।। 


ये त्थक्षरमनिर्देश्यमव्यक्तं पर्युपासते। 
सर्वत्रगमचिन्त्यं च कूटस्थमचलं ध्रुवम्‌ ।।३।। 
संनियम्येन्दरियग्रामं सर्वत्र समबुद्धयः । 
ते प्राप्नुवन्ति मामेव सर्वभूतहिते रताः । ।४।। 


अनुवाद 
दूसरे जों इन्द्रियों को बश में करके और सब में समभाव रखते हुए परमसत्य के 
अव्यक्त. इन्द्रियों रो अतीत, सर्वव्यापी, अचिन्त्य, नित्य, अचल ब्रह्म स्वरूप की भलीभौति 
उपासना करते हैं, वे प्राणीमात्र के हित में संलग्न योगी भी अन्त में मुझ को ही प्राप्त 
होते हैं! ।३-४।। 
वरनेशोऽधिकतरस्तेषामव्यक्तासक्तचेतसाम्‌ । 
अव्यक्ता हि गतिर्दुःखं देहवद्भिरवाप्यते । ।५।। 


अनुवाद 
परन्तु जिनका चित्त परमसत्य के निराकार-निर्विशेष स्वरूप में आसक्त है, उनके 
लिए पारमार्थिक उन्नति करने में विशेष कष्ट है, क्योंकि देहाभिमानियों को यह अव्यक्त 
विषयक गति अत्यन्त कठिनाई से प्राप्त होती है।।५।। 
तात्पर्य 


जो योगी श्रीभगवान्‌ के अचिन्त्य, अव्यक्त, निराकार स्वरूप की उपासना करते 
हैं, उन्हें ज्ञानयोगी कहा जाता है तथा पूर्ण कृष्णभावमाभावित होकर भवितयोग के 
परायण मनुष्य भक्तियोगी कहलाते हैं। यहाँ ज्ञानयोग और भक्तियोग का अन्तर स्पष्ट 
रूप से अभिव्यक्त हुआ है। ज्ञानयोग से भी अन्त में परघ लक्ष्य की प्राप्ति हो जाया 
करती है, किन्तु साधन-अवस्था में यह पथ बहुत कष्टपूर्ण है। इसकी अपेक्षा, 

भक्तियोग, अर्थात्‌ साक्षात्‌ श्रीभगवान्‌ की सेवा का पथ सुगम होने के साथ ही 
बद्धजीव का स्वाभाविक धर्म भी है। जीव अनादि काल से बद्ध है। उसके लिये केवल 
पुस्तकीय जानकारी के आधार पर यह जान पाना बड़ा कठिन है कि वह देह से भिन्न 
है। अतएव जीव की देहात्मबुद्धि के सदुपयोग के लिये भक्तियोग में श्रीकृष्ण के 
अर्चा-विप्रह की आराधना की जाती है। अवश्य ही, मन्दिर में विराजमान भगवत्‌- 
विप्रह की पूजा करना पत्थर को पूजना नहीं है। वैदिक शास्त्रों का प्रमाण है 
कि उपासना के सगुण-निर्गुण, दो भेद हैं। मन्दिर में भगवत्‌-विग्रह की पूजा सगुण 
उपासना कहलाती है। परन्तु पाषाण, काष्ठ, रग आदि प्राकृत गुणों के रूप में प्रकट 
होने पर भी भगवत्‌-विग्रह वास्तव में प्राकृत नहीं है, क्योकि श्रीभगवान्‌ अद्वय-स्वरूप 
है। न्‌ 

अर्चा-विग्रह का तत्व एक स्थूल उदाहरण से समझा जा सकता है। यदि हम 
मार्ग में स्थित किसी डाक के डिब्बे में अपना पत्र डालते हैं ते वह सहज में गन्तव्य 
तक पहुँच जाता है। किन्तु जिस-किसी अनधिकृत डिब्बे का उपयोग करने से हमारा 
प्रयोजन सिद्ध नही हो सकता। इसी भौँति, अर्चा-विग्रह श्रीभगवान्‌ का अधिकृत 
(प्रामाणिक) रूप है। यह अर्चा-विग्रह श्रीभगवान्‌ का अवतार है, इसके माध्यम से 
श्रीभगवान्‌ हमारे द्वारा निवेदित सेवा को स्वीकार करते है। श्रीभगवान्‌ सर्वसमर्थ एवं 
सर्वशक्तिमान्‌ हैं; अतः अपने अर्चा-विग्रह रूपी अवतार के द्वारा वे कृपापूर्वक भक्त 
की सेवा को ग्रहण कर सकते हैं। उनकी इस अहैतुकी कृपा से बद्धजीव को उनकी 
सेवा का अवसर सुगमता से सुलभ हो जाता है। 

इस प्रकार भक्त के लिये श्रीभगवान्‌ की अविलम्ब और सीधी प्राप्ति सब प्रकार 
से सुगम और सुखावह है, जबकि निराकारवादियो का पथ क्लेशमय है। निराकार- 
वादियो के लिये उपनिषद्‌ आदि वैदिक शास्त्रों से परमसत्य के निराकार स्वरूप को 
समझना आवश्यक है। साथ ही, भाषा का ज्ञान, इन्द्रियों से अतीत भावों और इन 
सभी पद्धतियों की अनुभूति की भी अपेक्षा है! साधारण मनुष्य के लिए यह सब सरल 
नही है। दूसरी ओर, भक्तियोग के परायण कुष्णभावनाभावित पुरुष प्रामाणिक गुरु का 
आश्रय ग्रहण करने, अर्चा-विग्रह की वन्दना करने, भगवद्गुणगान-श्रवण तथा 
भगवठसाद स्वीकार करने मात्र से सुगमतापूर्वक श्रीभगवान्‌ को प्राप्त हो जाता है। 
निस्सन्देह निराकारवादी व्यर्थ में एक ऐसे कष्टसाध्य मार्ग को अंगीकार किए हुए हैं, 
जिससे अन्त में भी परमसत्य की प्राप्ति होगी, यह निश्चित नहीं है। परन्तु भक्तजन 
किसी भी संकट, क्लेश अथवा कठिनाई के बिना सीधे-सीधे श्रीभगवान्‌ को प्राप्त हो 
जाते हैं। श्रीमद्भागवत में भी ऐसा एक श्लोक है। उसके अनुसार, अन्त में 

श्रीभगवान्‌ की शरण लेना जीवमात्र के लिये आवश्यक है (इस शरणागति का ही नाम 
भक्ति है) । पर यदि कोई सम्पूर्ण जीवन, ' यह ब्रह्म हैं, यह ब्रह्म नहीं है', इस प्रकार 
मीमासा करने में ही व्यतीत कर दे, तो परिणाम में क्लेश ही क्लेश हाथ लगेगा। 
अतएव इस श्लोक में श्रीभगवान्‌ का परामर्श है कि स्वरूप-साक्षात्कार के इस निराकार 
पथ को ग्रहण न करे, क्योकि इसका अन्तिम परिणाम अनिश्चित है। 
जीवात्मा का निज स्वरूप सनातन है। यदि वह पुर्ण-तत्त्व में लीन होना चाहे, 

तो उसे अपने आदि स्वरूप के ' सत्‌' और ' चित्‌' की अनुभूति तो हो सकती है, परंतु 
“आनन्द' अंश की अनुभूति नहीं हो सकेगी। ऐसा ज्ञानयोग में पूर्ण पारंगत योगी तक 
भक्तकृपा से भक्तियोग मे प्रवृत्त हो सकता है। उस समय निराकारवाद का 
सुदीर्घकालीन अभ्यास भी दु खदायी सिद्ध होता है, क्योंकि एक बार अपनाकर फिर इस 
धारणा को पूर्णरूप से त्यागना कठिन है। इस प्रकार निराकारवाद बद्धजीव के लिए 
साधन-अवस्था में ही नही, सिद्धावस्था में भी क्लेशदायी है। जीव को आंशिक 
स्वतन्त्रता मिली हुई है, अत उसे निश्चित रूप में यह जान लेना चाहिये कि यह 
निराकार अनुभूति वस्तुत उसके चिदानन्दमय स्वरूप के विपरीत है! अतएव यह पथ 
ग्रहण नहीं करना चाहिए। जीवमात्र के लिये कृष्णभावना का पथ, जिसमें पूर्ण रूप से 
भक्तियोग के परायण हो जाना होता है, सर्वोत्तम है। इस भक्तियोग की उपेक्षा करने से 
अनीश्वरवादी हो जाने का भय है। अस्तु, जैसा श्लोक में कहा जा चुका है, निराकार, 
अव्यक्त, अचिन्त्य तथा इन्द्रियों से अगोचर तत्व के ध्यान की पद्धति को किसी भी 
काल में, विशेषत वर्तमान कलियुग में प्रोत्साहित करना ठीक नहीँ, भगवान्‌ श्रीकृष्ण ने 
इसका परामर्श नहीं दिया है। 

ये तु सर्वाणि कर्माणि मयि संन्यस्य मत्पराः। 

अनन्येनैव योगेन मां ध्यायन्त उपासते।।६।। 

तेषामहं समुद्र्ता मृत्युसंसारसागरात्‌। 

भवामि न चिरात्पार्थ मय्यावेशितचेतसाम्‌ । 1७ । । 


अनुबाद 

जो सम्पूर्ण कमोँ को मेरे अर्पण करके और अनन्य भक्तियोग के परायण होकर 
नित्य-निरन्तर मेरा ही भजन-चिन्तन करते हैं, मुझ में एकान्त भाव से अनुरक्त मन वाले 
उन भक्तजनों का हे पार्थ! मैं जन्म-मृत्युरूपी संसार-सागर से अति शीघ्र उद्धार करता 
हूँ। ।६-७।। 


मद्भगयद्गीता यथारूप [अध्याय १२ 
मय्येव मन आधत्स्व मयि बुद्धिं निवेशय। 
निवसिष्यसि मय्येव अत ऊर्ष्व न संशयः।।८।। 


अनुवाद 
अपने मन को मुझ भगवान्‌ में एकाग्र कर और संपूर्ण बुद्धि से मेरा ही चिन्तन 
कः। इसके अनन्तर निःसन्देह तू सदा मुझ में ही निवास करेगा, अर्थात्‌ मुझ को ही 
पराप्त होगा। ।८।। तातपर्थ 
भगवान्‌ श्रीकृष्ण की भक्ति के परायण मनुष्य का उन परमेश्वर से प्रत्यक्ष 
सम्बन्ध रहता है। अतः उसकी स्थिति प्रारम्भ से ही दिव्य है, इसमें कोई सन्देह नहीं। 
भक्त लौकिक स्तर पर नहीं रहता; वह श्रीकृष्ण में निवास करता है। श्रीभगवान्‌ के 
पावन नाम और स्वयं श्रीभगवान्‌ में भेद नहीं है। अतः जिस समय भक्त हरे कृष्ण 
कीर्तन करता है, उस समय श्रीकृष्ण और उनकी अन्तरंगा आह्वादिनी शक्ति उसके 
जिहा-प्रागण में नाचा करते हैं। जब वह श्रीकृष्ण को भोग अर्पण करता है तौ श्रीकृष्ण 
प्रत्यक्ष रूप से उस नैवेद्य को खाते हैं और उनके प्रसाद को खाकर भक्त भौ कृष्णमय 
बन जाता है। जो इस सेवा के परायण नहीं है वह इसके मर्म को नहीं जान सकता, 
यद्यपि गौता तथा अन्य वैदिक शास्त्रों में भवितपथ का प्रतिपादन है। 
अथ चित्तं समाधातुं न शक्नोषि मयि स्थिरम्‌। 
अभ्यासयोगेन ततो मामिच्छाप्तुं धनंजय।।९।। 
अनुवाद 


हे अर्जुन ! यदि तू मन को मुझ में अचल रूप से एकाग्र नहीँ कर सकता, तो 
भक्तियोग की विधि का अभ्यास कर। इससे तुझ में मेरी प्राप्ति की इच्छा जागृत हो 
जायगी । ।९।। तात्पर्य 

इस श्लोक में भक्तियोग की दो पद्धतियों का प्रतिपादन है । प्रथम पद्धति में उस 
का अधिकार है, जो दिव्य प्रेमवश भगवान्‌ श्रीकृष्ण में अनुरक्त हो गया हो। दूसरी 
विधि उसके लिये है, जिसमें श्रीभगवान्‌ के प्रति प्रेममयी आसक्ति का समुदय नहीं 
हुआ है। इस दूसरे वर्ग के लिये नाना प्रकार के विधि-विधान हैं, जिनका पालन 
करने से अन्ततः श्रीकृष्ण में अनुराग की अवस्था प्राप्त हो जाती है। 

भक्तियोग इन्द्रियों को शुद्ध करने की पद्धति है। इस जगत्‌ में अपनी तृप्ति में 
लगी रहने से इन्द्रियों नित्य अशुद्ध (दूषित) रहती हैं; परन्तु भक्तियोग के अभ्यास से 
इन्हें शुद्ध किया जा सकता है। उस शुद्धावस्था में इन्हें साक्षात्‌ श्रीभगवान्‌ का संस्पर्श 
प्राप्त होता है। इस संसार मे जीवमात्र किसी न किसी स्वामी की सेवा में संलग्न है, 
परन्तु उसकी बह सेवा प्रेममयी नहीं है। बह घन कमाने के लिये ही किसी की सेवा 

करता है और उसका स्वामी भी उससे प्रेम नहीं करता; उसकी सेवा के बदले में ही 
वह कुछ पारिश्रमिक देता है। अतएव संसार में प्रेम का प्रश्न नहीं बनता। परन्तु 
भगवत्परायण जीवन के लिये शुद्ध प्रेमावस्था कौ प्राप्ति आवश्यक है। इन्हीं इन्द्रियों के 
द्वारा भक्तियोग का अध्यास करने से यह प्रेमावस्था सुलभ हो सकती है। 

यह भगवत्प्रेम जीवमात्र के हृदय में सोया पड़ा है। संसार में यह नाना प्रकार से 
अभिव्यंजित तो होता है; पर विषयसंगवश इसका यह प्रकाश दूषित है। अतएव 
विषयसंग को शुद्ध करके उस सुप्त स्वाभाविक कृष्णप्रेम को फिर जागृत करना है। 
यहीँ भक्तियोग कौ सम्पूर्ण पद्दति है। _ 

भक्तियोग के विधि-विधान के पालनाथे कुशल सद्गुरु कै आश्रय में कुछ 
सिद्धान्तो का अनुसरण करना आवश्यक है। ्हामुहूर्त में शय्या त्याग कर स्नान, 
मन्दिर-गमन, पुजन, हरेकृष्ण कीर्तन, अर्चा-विप्रह के लिये पुष्प-चयन, नैवेद्य बनाना 
तथा प्रसाद ग्रहण करने जैसी विधियौ पालनीय हैं। शुद्धभक्त के मुखारविन्द से 
श्रीभगवद्गीता और श्रीमद्भागवत का नित्य-निरन्तर श्रवण करना चाहिए। जो कोई यह 
अभ्यास करता है, उसे भगवत्रेम की प्राप्ति हो सकती है, जिससे भगवद्धाम के मार्ग में 
प्रगति निश्चित हो जाती है। अस्तु, गुरुदेव के आज्ञानुसार भक्तियोग का नियमित रूप 
से अभ्यास करने पर भगवत्प्रेम की अवस्था अवश्य अति शीघ्र सुलभ हो जायगी। 

अभ्यासेऽप्यसमर्धोऽसि मत्कर्मपरमो भव। 


मदर्थमपि कर्माणि कुर्वन्सिद्विमवाप्स्यसि। । १० । । 


अनुवाद 
यदि तू विधिपूर्वक भक्तियोग को अभ्यास भी नहीं कर सकता, तो मेरै लिए 
कर्म करने के ही परायण हो, क्योंकि मेरै लिए कर्म करने से भी मेरी 'प्राप्तिरूप सिद्धि 
को प्राप्त हो जायगा।।१०।। 


तात्पर्य 

जो गुरु के आज्ञनुसार विधि-विधान सहित भक्तियोग का अभ्यास नहीं कर 
सकता, उसे भी श्रीभगवान्‌ की प्रीति के लिए कर्म करने में लगा कर भगवद्रेमरूप 
संसिद्धि की ओर अग्रसर किया जा सकता है। इस प्रकार भगवत्परायण कर्म करने की 
विधि का वर्णन ग्यारहर्वै अध्याय के पचपनर्वे श्लोक में किया जा चुका है। 
कृष्णभावनामृत के प्रचार के लिए मन में सहानुभूति का भाव रहे। ऐसे अनेक 
भगवद्भक्त हैं, ओ कृष्णभावना के प्रचार-प्रसार में प्राणपण से मग्न हैं; उन्हें सहायता 
और सहयोग की अपा है। अतः जो स्वयं भक्तियोग का आचरण न कर सकता 

हो, वह मनुष्य भी प्रचार-कार्य में सहयोग दे कर कल्याण का पात्र बन सकता है। 
किसी भी कार्य के लिये भूमि, पूंजी, व्यवस्था और परिश्रम की आवश्यकता होती है। 
व्यापार की भाँति, श्रीकृष्ण की सेवा में भी रहने के लिये स्थान, उपयोग के लिये 
पूंजी, कार्य के लिये परिश्रम और विस्तार के लिये व्यवस्था चाहिये। दोनों में अन्तर 
यह है कि एक ओर जहाँ सासारिक कर्म इन्द्रियतृष्ति के लिए किया जाता है; दूसरी 
ओर, वही कर्म श्रीकृष्ण की प्रीति के लिए किए जाने पर दिव्यता प्राप्त कर लेता है। यदि 
कोई धनवान्‌ है तो वह कृष्णभावना के प्रचारार्थ कार्यालय अथवा मन्दिर बनाने और 
ग्रन्थप्रकाशन में सहयोग कर सकता है। कर्म के विविध क्षेत्र हैं। कृष्ण सेवा के लिए 
इन सभी कमो में रुचि लेनी चाहिए। अपनी क्रियाओं के फल का त्याग करने मे 
असमर्थ होने पर भी कम से कम कृष्णभावना के प्रचार में उसके कुछ अंश का 
समर्पण तो किया जा ही सकता है। कृष्णभावना के प्रचार के लिए स्वेच्छा से इस 
प्रकार की निष्काम सेवा करने से भगवत्रेम की उच्च अवस्था को प्राप्त होने 
सहायता मिलेगी, जिससे जीवन कृतार्थ हो उठता है। 


अथैतदप्यशक्तोऽसि कर्तु मद्योगमाश्रितः । 
सर्वकर्मफलत्यागं ततः कुरु यतात्मवान्‌। ।१९।। 
अनुवाद 
यदि तू इस बुद्वियोग से युक्त होकर कर्म भी नहीं कर सकता, तो आत्मस्वरूप 
में स्थित होकर फल का त्याग करता हुआ सब कर्म कर।।११।। 


सम्भव है कि समाज, परिवार या आस्था के कारण अथवा किसी अन्य 
बाघावश, कोई चाहते हुए भी कृग्णभावना की प्रचार-क्रियाओं से सहयोग भी न 
कर सके। यदि वह प्रत्यक्ष रूप से कृष्णभावनामय क्रियाओं में तत्पर हो जाय तो 
बन्धु-बान्धर्वो का विरोध जैसी कठिनाइयों उठ सकती है। जिसके साथ ऐसी समस्या 
हो, उसे चाहिए .कि अपने संचित कर्मफल को सत्कर्म में लगाये। वैदिक नियमो में इस 
प्रकार के अनेक विधान हैं। ऐसे यज्ञों और पुमुन्डी नामक कृत्यों का उल्लेख है, जिनमें 
पिछले कर्मफल का उपयोग किया जाता है। इससे क्रमशः ज्ञान हो सकता है। देखने में 
आता है कि कृष्णभावनाभावित सेवाकार्य में लेशमात्र रुचि न रखने वाला मनुष्य भी कभी-कभी 
औषधालय आटि को दान देकर कर्मफल का त्याग करता है । इसका यहाँ विधान है, अर्थात्‌ 
ऐसा करना चाहिए , क्योंकि कर्मफल का त्याग करने के अभ्यास से निस्सन्देह शनै.-शनै. 
चित्त-शुद्धि होती है। फिर चित्त की शुद्धावस्था में कृष्णभावना के माधुर्य के आस्वादन 

की योग्यता आ जाती है। यह अवश्य है कि कृष्णभावना किसी अन्य उपचारोपाय पर 
निर्भर नहीं करती, कृष्णभावना चित्त का मार्जन करने में स्वयं पूर्ण समर्थ है। परन्तु 
यदि कृष्णभावना के पथ में अन्य प्रतिबन्ध आयें तो कर्मफल-त्याग का अभ्यास करे । 
समाजसेवा, जातिसेवा, राष्ट्रसेवा आदि सब कर्म किए जा सकते है; पर इन्हें निष्काम 
भाव से ही करे, जिससे एक दिन विशुद्ध भगवत्सेवा करने की योग्यता प्राप्त हो 
जाय--परा भक्ति उदित हो जाय। भगवद्गीता में ही अन्यत्र कहा है: यतः 
प्रवृत्तिर्भूतानाम्‌ । यदि कोई सब के परम कारण के लिए कर्मफलत्याग करे, पर यह न 
जानता हो कि श्रीकृष्ण ही परम कारण हैं, तो फलत्याग रूपी यज्ञ करने से उसे 
शनै.-शनैः इस सत्य की अनुभूति हो जायगी। 

श्रेयो हि ज्ञानमभ्यासाज्जानाद्धयाने विशिष्यते। 

ध्यानात्कर्मफलत्यागस्त्यागाच्छान्तिरनन्तरम्‌ ।।१२।। 

अनुवाद 

यदि यह अभ्यास भी नहीं कर सकता तो ज्ञान का अनुशीलन कर, ज्ञान से 
ध्यान श्रेष्ठ है और ध्यान से भी सब कर्मों के फल का त्याग करना उत्तम है, क्योकि 
त्याग से तत्काल शान्ति मिलती है।।१२।। 

तात्पर्य 

पूर्ववर्ती श्लोकों मे कहा जा चुका है कि भक्ति दो प्रकार की है--वैधी और 
रागानुगा । जो यथार्थ में कृष्णभावना के सिद्धान्तों का अनुसरण करने के योग्य नहीं है, 
उनके लिए ज्ञान का अनुशीलन करना अधिक श्रेयस्कर है, क्योकि ज्ञान से अपनी 
चारतविक स्थिति को समझा जा सकता है । शनै.-शनै- ज्ञान ध्यान मे विकसित हो जायगा । ध्यान 
की क्रमिक पद्धति से भगवत्‌-तत्त्व को जाना जा सकता है। अहंग्रहोपासना की पद्धति मे 
अभ्यासकर्ता अपने को ही परम तत्व मानता है। यह ध्यानविधि उनके 
लिए है, जो भक्तियोग के अयोग्य हैं। जो इस प्रकार ध्यान भी नहीं कर सकते, उनके 
लिए वर्णाश्रम-धर्म का विधान है । ब्राह्मण, क्षत्रिय, वैश्य और शूदौं के स्वधर्म के रूप 
में इनका विस्तृत वर्णन अद्टारहवें अध्याय में है। इन सभी साधनों मे अपने कर्मा 
का फलत्याग कर देना चाहिए, अर्थात्‌ कर्मफल का सदुपयोग करना चाहिए। सारा 
में, परमलक्ष्य श्रीभगवान्‌ की प्राप्ति के क्रमिक तथा सीधा, ये दो मार्ग हैं! 
कुष्णभावनाभावित भक्तियोग सीधा मार्ग है, जबकि कर्मफलत्याग करने से भगवतन 
शनैः-शनै. ही हो सकती है। कर्मफल का त्याग करने से ज्ञान होता है, ज्ञान से ध्यान 
होता है और ध्यान से परमात्मा का और अन्त मे श्रीभगवान्‌ का साक्षात्कार होता है। 

मनुष्य स्वेच्छानुसार भक्तियोग के सीधा मार्ग को अथवा फलत्याग के क्रमिक मार्ग 
को अपना सकता है। सीधे मार्ग को ग्रहण करने की योग्यता सब में नहीं होती; 
अत. क्रमिक मार्ग भी उपयोगी है। परन्तु अर्जुन के लिए क्रमिक मार्ग का उपदेश नही 
है, क्योकि वह तो पहले से ही भगवत्परेमी है। जो भगवद्भक्ति से शून्य है, उन्हीं के 
लिए त्याग, ज्ञान, ध्यान तथा परमात्मा और ब्रह्म की अनुभूति के क्रमिक मार्ग का 
विधान है । जहाँ तक भगवद्गीता का सम्बन्ध है, उसमें सीधे मार्ग की ही स्तुति है। अतएव 
गीता के अनुसार मनुष्यमात्र को सीधे भक्तिमार्ग को अंगीकार करके अनन्य भाव से भगवान्‌ 
श्रीकृष्ण के शरणागत हो जाना चाहिए। 

अद्रेष्टा सर्वभूतानां मैत्रः करुण एव च। 

निर्ममो निरहंकारः समदुःखसुखः क्षमी।।१३।। 

संतुष्ट सततं योगी यतात्मा दूढनिश्चयः। 

मय्यर्पितमनोबुद्धियों मद्भक्तः स मे प्रियः।।१४:। 

अनुवाद 

जो किसी से द्रेष नहीं करता और सब का निस्वार्थ कृपामय मित्र है, जो ममता 
और मिथ्या अहकार से रहित, सुख-दुःख कौ प्राप्ति में समान और क्षमावान्‌ है तथा 
जो हानि-लाभ में सदा सन्तुप्ट रहता है, दृढ़ निश्चय सहित भक्तियोग के परायण है 
और जिसने अपने मन-बुद्धि को मुझ में ही अर्पण कर रखा है, वह मेरा भक्त मुझे 
प्रिय है। ।१३-१४।। 


यस्मान्नोद्विजते लोको लोकान्नोद्विजते च यः। 
हर्षामर्षभयोटेगैर्मुक्तो यः स च मे प्रियः।।९५।। 


अनुवाद 
जिससे किसी को उद्वेग (कष्ट) नहीं होता और जो स्वयं भी किसी जीव से उद्रेग को प्राप्त 
नहीं होता; जो हर्ष, शोक आदि उद्रेगों के प्रभावित नहीं होता, वह मेरा प्रिय है । ।१५।। 


अनपेक्षः शुचिर्दक्ष उदासीनो गतव्यथः। 
सर्वारम्भपरित्यागी यो मद्भक्तः स मे प्रियः। ।९६।। 
अनवाद 
जो व्यावहारिक कार्यों की अपेक्षा से रहित, शुद्ध, कुशल और अनासक्त है, 
सब दुःखों से छूटा हुआ है तथा किसी फल के लिए प्रयत्म नहीं करता, वह मेरा भक्त 

मुझे प्रिय है।।१६।। 


यो न हुष्यति न द्वेष्टि न शोचति न कांक्षति। 
शुभाशुभपरित्यागी भक्तिमाम्यः स मे प्रियः। ।१७।। 


अनुवाद 
जो न कभी हर्षित होता है, न द्वेष करता है, न शोक करता है और न कामना 
ही करता है, तथा जो शुभ और अशुभ आदि सम्पूर्ण कर्मों के फल का त्यागी है, वह 
मेरा भक्त मुझे प्रिय है।।१७।। 
समः शत्रौ च मित्रे च तथा मानापमानयोः। 


शीतोष्णसुखदुःखेषु समः संगविवर्जितः । ।१८।। 

तुल्यनिन्दास्तुतिर्मौनी संतुष्टो येन केनचित्‌। 

अनिकेतः स्थिरमतिर्भक्तिमान्मे प्रियो नरः ।।१९।। 

अनुबाद 

जो शत्रु-मित्र में, मान-अपमान में, सर्दी-गर्मी, सुख-दुःखादि में समान है. और 
कुसंग से मुक्त है, जो निन्दा-स्तुति को सम्पन समझने वाला है और मननशील है, जो 
सदा सन्तुष्ट रहता है, जिसका कोई नियत निवास नहीं है और जो ज्ञान में स्थित है, 
वह मेरा भक्त मुझे प्रिय है।।१८-१९।। 

तात्पर्य 

भक्त सदा सब प्रकार के कुसंग से मुक्त रहता है। कभी यश हुआ करता है 
तो कभी अपयश; यह मानवसमाज का स्वभाव-सा है। भक्त ऐसे लौकिक मान-अण्मान, 
सुख-दुःख आदि से सदा परे है। उसके धैर्य की सीमा नहीं होती। कृष्णकथा के 
अतिरिक्त वह कुछ नहीं बोलता; इसी से उसे मौनी कहा जाता है। मौनी होने का 
अर्थ यह नहीं कि बिल्कुल चुप रहे। अनर्थ भाषण न करने का नाम ही मौन है। 
आवश्यक होने पर वाणी का उपयोग करना चाहिए और भगवत्कथा सुनाना भक्त- के 
लिए परम आवश्यक है। वह सदा-सर्वदा प्रसन्नचित्त रहता है। कभी स्वादिष्ट भोजन 
मिलता है तो कभी नहीं मिलता; पर बह किसी भी स्थिति में सन्तुष्ट रह सकता है। उसे 
किसी निश्चित घर की भी अपेक्षा नहीं। वह वृक्ष के आश्रय में भी रह सकता है 
और महल में भी--कहीं उसकी आसक्ति नहीं होती। दृढ़ निश्चय और ज्ञान से युक्त 
होने के कारण उसे स्थिरमति कहा गया है। पूर्ववर्ती श्लोकों में भक्त के कुछ 
लक्षणों की पुनरावृत्ति इस बात पर बल देने के लिए है कि भक्त को इन गुणों का 

अर्जन अवश्य-अवश्य करना है । सदूगुणों के बिना कोई शुद्धभक्त नही बन सकता । अभक्त 
मे कोई सद्गुण नहीं होता । अतः भक्त-पद की प्राप्ति के लिए उपरोक्त सद्गुणों का विकास 
कला चाहिए। यह अवश्य है कि इसके लिए कोई बाह्य प्रयास नहीं करना पड़ता; 
कृष्णभावना और भक्तियोग में मग्नता से इनका विकास अपने-आप हो जाता है। 
ये तु धर्म्यामृतमिदं यथोक्तं पर्युपासते। 
श्रद्दधाना मत्परमा 'भक्तास्तेऽतीव मे प्रियाः।।२०।। 


अनुवाद 

जो मेरे परायण हुए, अर्थात्‌ मुझे परम गति समझ कर विशुद्ध प्रेम से मेरी ही 
प्राप्ति के लिए ऊपर कहे हुए भक्तियोग के अमृतपथ का सेवन करते है, वे भक्त मेरे 
अतीव प्रिय है।।२०।। 

तात्पर्य 

इस अध्याय में जीव के सनातनधर्म--भक्तियोग की पद्धति का वर्णन है, जिसके 
द्वार भगवत्प्ाप्ति होती है । श्रीभगवान्‌ को यह पथ अति प्रिय है; अतः इसके अनुगामी 
को भी वे अपना प्रिय मानते हैं। अध्याय के आरम्भ मे अर्जुन ने जिज्ञासा की थी कि निर्विशेष 
ब्रह्मनिष्ठ और भगवत्सेवापरायण भक्त मे कौन श्रेष्ठ है । श्रीभगवान्‌ ने इसका इतना स्पष्ट उत्तर 
दिया कि इसमे कोई सन्देह नहीं रहा है कि भक्तियोग स्वरूप-साक्षात्कार का सर्वश्रेष्ठ मार्ग है । 
प्रकाराम्तर से, इस अध्याय में निर्णय है कि जीव में सत्सग से शुद्ध भक्तियोग की उत्कण्ठा का 
उदय होता है । फिर सद्गुरु का आश्रय ग्रहण करने पर श्रबण-कीर्तन होने लगता है और श्रद्धा, 
रुचि और भक्ति-भाव के साथ वैधीभक्ति का आचरण करता हुआ शनैः-शनैः वह पूर्णतया 
भगवत्सेवा-परायण हो जाता है। इसी पथ का बारहवे अध्याय में उपदेश है । अस्तु, इसमें 
सन्देह नहीं कि भक्तियोग स्वरूप-साक्षात्कार और भगवत्प्राप्ति का ऐकान्तिक परम-पथ है। 
जैसा इस अध्याय मे कहा है, परम सत्य का निराकार स्वरूप तभी तक उपयोगी हो सकता है, 
जब तक मनुष्य स्वरूप-साक्षात्कार के पथ मे समर्पित नही हो जाता। भाव यह है कि जब तक 
शुद्धभक्त का सत्सग प्राप्त नही होता, तब तक ही निराकार धारणा लाभकारी हो सकती है। 
निराकारवादी निष्काम कर्म करता हुआ आत्मा और प्रकृति मे भेद को जानने के लिए ध्यान और 
जान मे प्रबुत्त रहता है । यह तभी तक आवश्यक है जब तक शुद्धभक्त का सत्सग न मिले। 
जिस सौभाग्यशाली गे सीधे-सीधे शुद्ध भक्तिभावमय कुष्णभावना के परायण हो जाने की 
उत्कण्ठा जागृत हो गयी हो, उसके लिए स्वरूप-साक्षात्कार का क्रमिक पथ निष्प्रयोजन हो 
जाता है। भगवद्गीता के मध्य के छः अध्यायों के अनुसार भगवद्भकित सर्वश्रेष्ठ सुखमयी 
है। भक्त को प्राणधारण के लिए आवश्यक पदार्थों की चिन्ता नही करनी पड़ती, वात्सल्यमयी 

भगवत्कृपा उसके सम्पूर्ण योगक्षेम का स्वय वहन करती है। 
ॐ तत्सदिति श्रीमदभगवद्गीतासूपनिषत्सु ब्रह्मविद्यायां योगशास्त्रे 
श्रीकृष्णार्जुनसंबादे भक्तियोगो नाम द्वादशोऽध्यायः । ।९२।। 
इति भक्निवेदान्तभाव्ये द्वादशोऽध्याय. । । 


प्रकृतिपुरुषविवेकयोग 
(प्रकृति पुरुष तथा चेतना) 


अर्जुन उबाच। 
पुरुषं चैव क्षेत्र क्षेत्रज्ञमेव च। 


एतद्वेदितुमिच्छामि ज्ञानं ज्ञेयं ख केशव।।१।। 
एतद्यो वेत्ति तं प्राहुः क्षेत्रज्ञ इति तद्विदः। ।२।। 


अनुवाद 
अर्जुन ने कहा, हे कृष्ण ! मैं प्रकृति, पुरुष, क्षेत्र, क्षेत्र, ज्ञान और ज्ञान के 
प्रयोजन का तत्व जानना चाहता हूँ। श्रीभगवान्‌ ने है कुन्तिनन्दन ! यह शरीर 
क्षेत्र कहलाता है और इसे जो जानता है, उसे क्षेत्रह कहते हैं।।१-२।। 

तात्पर्य 

अर्जुन प्रकृति, पुरुष, क्षेत्र, क्षेत्रज्ञ, ज्ञान और ज्ञान के प्रयोजन को जानना चाहता 
धा। उसकी जिज्ञासा के उत्तर में श्रीकृष्ण ने कहा कि इस देह को क्षेत्र कहते हैं और 
इस देह को जानने वाला क्षेत्रज्ञ कहलाता है। यह देह क्षेत्र कहा जाता है, क्योंकि यह 
बद्धजीव का कार्यक्षेत्र है। संसार-बद्ध जीव माया पर प्रभुत्व करने का प्रयत्म करता है। 
अतः उसे ऐसा करने की अपनी योग्यता के उपयुक्त शरीररूपी कार्य-क्षेत्र मिलता 
है। यह शरीर इन्द्रियों का पुंज है। बद्धजीव को इन्द्रियतृष्ति की कामना है; अतः 
उसकी इन्द्रियतृप्ति करने की योग्यता के अनुसार उसे उपयुक्त देहरूपी कार्यक्षेत्र प्रदान 
किया जाता है। इसी कारण देह को बढ्धजीव का क्षेत्र कहते हैं। देह को अपना स्वरूप 
न मानने वाला क्षेत्रज्ञ, अर्थात्‌ दैहरूपी क्षेत्र का ज्ञाता है। क्षेत्र और क्षेत्रज्ञ, देह और 
देही के भेद को समझना कठिन नहीं है। कोई विचार करके देख सकता है कि यद्यपि 
वचपन से वृद्धावस्था तक उसके शरीर में अनेक परिवर्तन होते रहे हैं, किन्तु वह स्वयं 
वही अव्यय आत्मा है। अतएव कषेत्रज्ञ और क्षेत्र में निश्चित भेद है । इस प्रकार बद्धजीव 
जान सकता है कि वह देह से भिन्न है। गीता के प्रारम्भ में कहा गया है, देहेऽस्मिन्‌ 
अर्थात्‌ जीवात्मा देह में है और वह देह कौमार से यौवन और यौवन से जरा को प्राप्त 
होती है। देह का स्वामी पुरुष (देही) इन देहगत विकारों को जानता है। देही निश्चित 
रूप से क्षेत्रज्ञ अर्थात्‌ शरीररूपी क्षेत्र का ज्ञाता है। जीव को अनुभव होता है, 'मैं 
सुखी हूँ, मैं उन्मत्त हूँ, मैं स्त्री हूँ, मैं श्वान हूँ, मैं बिल्ली हूँ।' ये सभी क्षेत्रज क्षेत्र 
से भिन्न है। हम यह भलीभौंति जानते हैं कि अपने उपयोग के वस्त्र आदि सब पदार्थों 
से हम अलग हैं। इसी प्रकार विचार करने पर यह भी जान सकते हैं कि हम देह से 
अलग हैं। 

भगवद्गीता के प्रथम छ: अध्यायों में जीवात्मज्ञान का और परमात्मज्ञान के 
साधन का विवेचन है। सातवें से बारहवें अध्याय तक श्रीभगवान्‌ का और भक्तियोग 
के सन्दर्भ में जीवात्मा और परमात्मा के परस्पर सम्बन्ध का वर्णन है। इन अध्यायों में 
श्रीभगवान्‌ की महिमा और जीवात्मा की परवशता का विशद और स्पष्ट वर्णन है। 
जीव सब परिस्थितियों में सब प्रकार से श्रीभगवान्‌ के वश में हैं। वास्तव में इस सत्य 
को भूल जाने से ही वे संसार में दुःख भोग ररे हैं। जब पुण्यकर्मों के प्रभाव से 
आलोक का उदय होता है तो वे आर्त, अर्थार्थी, जिज्ञासु अथवा ज्ञानी के रूप में भगवान्‌ 
श्रीकृष्ण के उन्मुख हो जाते हैं। इसका भी वर्णन हुआ है। अब, तेरहवें से अद्ठारहवें 
अध्याय तक के अन्तिम षटक में प्रकृति और पुरुष के संयोग के कारण का विवेचन है 
तथा कर्म, ज्ञान, भक्ति .आदि विविध साधनों के माध्यम से श्रीभगवान्‌ किस प्रकार 

उसक्रा उद्धार करते हैं-यह सब वर्णन है। जीव देह से बिल्कुल भिन्न है, फिर भी 
जैसे-तैसे देह से उसका सम्बन्ध हो जाता है। यह भी प्रतिपादन है। 


क्षेत्रज्ञं चापि मां विद्वि सर्वक्षेत्रेषु भारत। 
क्षेत्रक्षेत्रज्योज्ञानं. यत्तमज्ञानं मतं मम।।३।। 


अनुबाद 

हे भरतवशी अर्जुन ! मैं भी सब देहों (क्षेत्रों) को जानने वाला (क्षेत्रज्ञ) हूँ। 

क्षेत्र और क्षेत्रज्ञ को जो इस प्रकार जानना है वही ज्ञान है--ऐसा मेरा मत है।।३।। 
तात्पर्य 

इस देह (क्षेत्र) और देही (क्षेत्रज्) एवं आत्मा और परमात्मा के तत्त्व-निरूपण मे 
परमात्मा, जीवात्मा और जड प्रकृति--इन तीन विषयों का विवेचन किया जायगा । प्रत्येक 
क्षेत्र मे दो आत्मा है--परमात्मा और जीवात्मा । परमात्मा श्रीकृष्ण का अंशरूप है। इसी 
कारण श्रीकृष्ण कहते हैं, 'मैं भी क्षेत्रज्ञ (देह का ज्ञाता) हूँ। परन्तु मै जीवात्मा नही हूँ, 
मै परम क्षेत्रज्ञ हूँ, इसलिए परमात्मा रूप से सब देहों मे हूँ।' 

जो भगवद्गीता के अनुसार क्षेत्र और क्षेत्रज्ञ के तत्त्व का सूक्ष्म रूप से 
अध्ययन करे, उसे पूर्ण ज्ञान की उपलब्धि हो सकती है। 

श्रीभगवान्‌ कहते हैं, 'मैं प्रत्येक जीव-देह में क्षेत्र को जानने वाला कषेत्रज्ञ हूँ।' 
जीवात्मा अपने देह का ज्ञाता तो हो सकता है, पर अन्य देहो का ज्ञान उसे नहीं है। 
अन्तर्यामी परमात्मा रूप से सब देहो मे विद्यमान श्रीभगव्रान्‌ ही उन सबके सम्बन्ध मे 
जानते है। जीवन की सभी योनियों की सारी देहो को वे जानते है। एक नागरिक को 
केवल अपनी ही भूमि की पूर्ण जानकारी हो सकती है, किन्तु राजा तो अपने महल के 
सम्बन्ध मे ही नहीं, बल्कि सारे नायरिकों की निजी सम्पत्ति के सम्बन्ध में भी जानता है। 
अत जीवात्मा किसी एक देह का स्वामी हो सकता है, जबकि परमेश्वर सब देहो के 
स्वामी हैं। गज्य पर मूल स्वत्व राजा का होता है, नागरिको का नही। ऐसे ही, 
श्रीभगवान्‌ सब देहों के परम ईश्वर हैं। 

देह इन्द्रियों से बनी है। परमेश्वर को हृषीकेश कहा जाता है, जिसका अर्थ 
हुआ कि वे इन्द्रियों के ईश्वर हैं। वे इन्द्रियों के मूल ईश्वर हैं, उसी प्रकार जैसे राज्य 
की सम्पूर्ण क्रियाओं का मूल नियामक राजा है और प्रजा उपनियन्ता मात्र है । श्रीभगवान्‌ 
कहते हैं, “मैं भी क्षेत्रज्ञ हूँ।' इसका अर्थ है कि वे परम-क्षेत्रज्ञ हैं, जबकि जीवात्मा तो 
केवलमात्र अपने देह को जानता है। वैदिक साहित्य में उल्लेख है: 

क्षेत्र, क्षेत्रश और परम-क्षेत्रश में भेद को निम्नलिखित प्रकार से हृदयंगम 
किया जा सकता है। देह, जीवात्मा और परमात्मा के स्वरूप की पूर्ण जानकारी की 
वैदिक शास्त्रों में 'ज्ञान' संज्ञा है। यह श्रीकृष्ण का भी मत है। जीवात्मा और 
परमात्मा के भेदाभेद को जान लेना ही ज्ञान है। जो क्षेत्र और क्षेत्रज्ञ को तत्त्व से नहीं 
जानता, वह पूर्ण ज्ञानी नहीं हो सकता। इसके लिए प्रकृति, पुरुष तथा प्रकृति और 
जीवात्मा के नियंता, ईश्वर के तत्व को जानना होगा। इन तीनों तत्त्वो में प्रम नहीं होना 
चाहिए। स्मरण रहे कि न्नित्रकार, चित्र और चित्राधार अलग-अलग हुआ करते हैं। 
यह प्राकृत-जगत अर्थात क्षेत्र प्रकृति है, जीव इस प्रकृति को भोगने वाला पुरुष है तथा 
इन दोनों के नियन्ता परम ईश्वर श्रीभगवान्‌ हैं। वेदों में कहा है, भोक्ता भोग्यं प्रेरितारं ख 
मत्वा सर्व प्रोक्तं त्रिविधं ब्रह्ममेतत्‌। ब्रह्मत्व की तीन धारणायें हैं। प्रकृति 
भोग्य-ब्रह्म है, प्रकृति को भोगने वाला जीव भोक्ता-ब्रह्म है और इन दोनों का नियामक 
भी ब्रहा है, पर वही वास्तव में ईश्वर है। 
इस अध्याय में यह भी स्थापित किया गया है कि दोनों क्षेत्रज्ञों (ज्ञाताओं) में 
से एक क्षर है और दूसरा अक्षर है। एक स्वामी है तो दूसरा उसके परतन्त्र है। जो 
यह मानता है कि दोनों क्षेत्रज्ञ एक हैं, वह श्रीभगवान्‌ के इस स्पष्ट कथन का खण्डन 
करता है कि “मैं भी क्षेत्रज हैं।' रज्जु को सर्प मान लेने वाला ज्ञानी नहीँ कहा जा 
सकता। क्षेत्र (देह) अनेक प्रकार के होते हैं और क्षेत्रज्ञ (देही) भी एक से अधिक 
हैं। भिन्न-भिन्न जीवों में माया पर प्रभुत्व करने की योग्यता अलग-अलग मात्रा में 
होती है। अतः विविध योनेयों का सृजन हुआ है। किन्तु जीव के साथ श्रीभगवान्‌ भी 
ईश्वर-रूप से इन सब में हैं। ख शब्द महत्वपूर्ण है। भाव यह है कि ईश्वरक्षेत्रजञ 
सब देहों में है। आचार्य श्रील बलदेव विद्याभूषण का कथन है कि जीवात्मा के 
अतिरिक्त श्रीकृष्ण स्वयं परमात्मा के रूप में प्रत्येक देह में हैं। श्रीकृष्ण ने यहाँ स्पष्ट 
कर दिया है कि परमात्मा- क्षेत्र और जीव-क्षेत्रश, दोनों को ईश्वर है। 


तत्क्षेत्रं यच्च याठूक्च यद्विकारि यतश्च यत्‌। 
स च यो यठाभावश्च तत्समासेन मे भृणु।।४।। 


श्शोक ५] प्रकृतिपुरुषक्विकयोग ३१५ 


अनुवाद 
वह क्षेत्र जो है, जिस स्तरूप वाला है और जिन विकारों वाला है और जिस 
कारण से हुआ है एवं क्षेत्रज्ञ भी जिस स्वरूप और प्रभाव वाला है, वह सब मुझ से 
संक्षेप में सुन। ।४।। 


ऋषिभिर्बहुा गीतं छन्दोभिर्विविधैः पृथक्‌। 
ब्रहमसूत्रपदैश्चैव हेतुमदिभर्विनिश्चितैः । । ५ । । 


अनुवाद 
वह क्षेत्र और क्षेत्रज्ञ का ज्ञान ऋषियों द्वारा बहुत अकार से कहा गया है और 
नाना प्रकार के वैदिक मन्त्रों में विभागपूर्वक वर्णित है; विशेषरूप से कार्य-कारण की 
युक्तिसहित भलीभौति निश्चित वेदान्तसूत्र के द्वारा कहा गया है । ।५।। 
तात्पर्य 


भगवान्‌ श्रीकृष्ण इस ज्ञान के परम प्रमाण हैं। तथापि, ।वद्वार्नो और प्रामाणिक 
आचायोँ की परिपाटी के अनुसार वे पूर्ववर्ती आचायाँ का प्रमाण उपस्थित करते हैं। 
जीव और परमात्मा में भेद है अथवा अभेद--इस परम विवादास्पद विषय का वे 
प्रामाणिक शास्त्रों, विशेषतः वेदान्त के आधार पर निर्णय कर रहे हैं। उनका पहला 
वाक्य है कि यह तत्व नाना ऋषियों को मान्यै है। महर्षियों में प्रधान, व्यासदेव द्वारा 
प्रणीत वेदान्तसूत्र' ग्रन्थ से द्वैत पूर्ण रूप में सिद्ध हो जाता है। व्यासदेव के पिता 
महर्षि पराशर ने अपने धर्मग्रन्थ में कहा है, आहं त्थं च अध्यान्ये . . ., 'हम सभी 
अर्थात्‌ मैं तुम और अन्य सब जीव, प्राकृत देह में स्थित होते हुए भी दिव्य हैं। 
अपने-अपने कर्मबश हम माया के गुणप्रवाह में पतित हो गए हैं। इसी से कुछ जीव 
सत्त्वादि उच्च योनियों में हैं तो कुछ को तमोमय अथम योनियौं मिली हैं। अविद्या के 
कारण ही ये उच्च-निम्न गुण असंख्य जीवों में प्रकाशित हो रहे हैं। परन्तु अक्षर 
परमात्मा मायिक गुणों से मुक्त और प्रकृति से सर्वथा परे है।' इसी भौति, मूल वेदों 
में, विशेषतः “कठोपनिषद्‌' में जीवात्मा, परमात्मा और देह में भेद है। 

श्रीभगवान्‌ की शक्ति का एक अन्नमय प्रकाश है, अर्थात्‌ जीवमात्र प्राण-धारण 
के लिए अन्न पर निर्भर करता है। इस रूप में परतत्य की जड़ (प्राकृत) अनुभूति 
होती है। अन्न में परतत्व का अनुभव करने पर, प्राण-लक्षाण में उसका बोध होता है, 
अतः यह द्वितीय रूप प्राणमय कहा गया है। “ज्ञानमय” स्वरूप में चेतना-लक्षण 
चिन्तन, संवेदन और संकल्प तक उन्नत होता है। इसके उपरान्त, 'ब्रह्म' तथा 
* विज्ञानमय स्वरूप का बोघ होता है, जिससे जीवात्मा अपने को मन तथा जीवनविहों 
से अलग अनुभव करता है। अगली और अन्तिम अवस्था का नाम ' आनन्दमय ' है। 


३१६ श्रीमद्भगवद्गीता यधारूप [अध्याय ६३ 
इस प्रकार “ब्रह्मपुच्छम्‌' नाम ब्रह्मतत्व की अनुभूति के पाँच स्तर हैं। इनमें से प्रथम 
तीन--अन्नमय, प्राणमय और ज्ञानमय स्तर जड़ क्षेत्र से सम्बन्धित है। इन सब क्षेत्रो 
से अतीत परमेश्वर ' आनन्दमय' हैं। ब्रह्म (वेदान्त) सूत्र में भी परम सत्य को 
आनन्दमयोऽभ्यासात्‌ कहा है। श्रीभगवान्‌ स्वभाव से आनन्दमय हैं और अपने 
इसी दिव्य आनन्द का आस्वादन करने के लिए वे विज्ञानमय, ज्ञानमय, प्राणमय तथा 
अन्नमय आदि अंशरूप धारण करते हैं। इस देहरूपी क्षेत्र में जीवात्मा को क्षेत्रज्ञ 
(भोक्ता) समझा जाता है, किन्तु आनन्दमय परमात्मा उससे भिन्न है। इसका अर्थ है 
कि जो जीव आनन्दमय की परायणता में आनन्द भोगने का निश्चय करता है, वह 
कृतार्थ हो जाता है। यह ईश्वर-क्षेत्रज्ञ, जीव-क्षेत्रज्ञ और क्षेत्र का यथार्थ स्वरूप-चित्रण 
है। 


महा भूतान्यहंकारी बुद्धिरव्यक्तमेव च। 

इन्द्रियाणि दशैकं च पञ्च चेन्द्रियगोचराः । । ६।। 

इच्छा द्वेषः सुखं दुःखं संघातश्चेतना धृतिः। 

एतत्क्षेत्रं समासेन सविकारमुदाहत्म्‌ । ।७ । । 

अनुवाद 

पंच महाभूत, अहकार, बुद्धि, अव्यक्त प्रकृति, दस इन्द्रियां, पाँच इन्द्रियविषय, 
इच्छा, द्वेष, सुख, दु.ख, स्थूल देह, चेतना तथा धृति--इस प्रकार यह क्षेत्र विकारो 
सहित सक्षेप से कहा गया।।६-७।। 

अमानित्वमदम्भित्वमहिंसा क्षान्तिरार्जवम्‌ । 

आचार्योपासनं शौचं स्थैर्यमात्मविनिग्रहः । ।८ । । 

इन्द्रियार्थेषु वैराग्यमनहंकार एव च। 

जन्ममृत्युजराव्याधिदुःखदोषानुदर्शनम्‌ ।।९।। 

असक्तिरनभिष्बंगः पुत्रदारगृहादिषु । 

नित्यं च समतित्तत्वमिष्टानिष्टोपपत्तिषु । ।१०।। 

मयि चानन्ययोगेन भक्तिरव्यभिचारिणी । 

विविक्तदेशसेवित्वमरतिर्जनसंसदि ॥1११।। 

अध्यात्मज्ञाननित्यत्व॑ तत्वज्ञानार्थदर्शनम्‌ । 

एतज्ज्ञानमिति प्रोक्तमज्ञानं यदतोऽन्यथा । ।१२ ।। 


